
A. S. PUSKIN 
FATA CĂPITANULUI 


Păzeşte-ți cinstea încă de tânăr. 
Proverb 


CAPITOLUL 1 
SERGENT DE GARDĂ 


— El poate fi chiar mâine în gardă căpitan. 
— Dar nu-i nevoie! Lasă-l mai bine în armată. 
— E sănătos aşa! Cu chinga strâns legată... 
— Dar cine-i taică-său? 

Kneajnin 


Tatăl meu, Andrei Petrovici Griniov, îşi făcuse în tinerețe 
serviciul militar la contele Miinnich şi demisionase cu gradul 
de maior, în anul 17**. De atunci locuia la moşia lui din 
gubernia Simbirsk, unde s-a însurat cu Avdotia Vasilievna 1., 
fata unui nobil scăpătat de prin partea locului. Am fost nouă 
copii. Toţi fraţii şi surorile mi-au murit de mici. 

Prin bunăvoința unei rude apropiate, prințul B., maior 
din gardă, am fost înscris ca sergent în regimentul 


Semionovski încă de pe când mă aflam în pântecele mameil. 


1 După ucazul din 1762, pentru obţinerea gradului de ofițer, fiind 
necesar un serviciu militar de 12 ani neintrerupti, nobilii îşi inscriau 
copiii în armată de la cea mai fragedă vârstă, ei rămânând de fapt în 
familie. La majorat primeau gradul de ofițer. 

Dacă împotriva tuturor aşteptărilor, mama ar fi născut o 
fată, tata ar fi adus la cunoştinţa celor în drept moartea 
sergentului neprezentat şi cu asta chestiunea s-ar fi rezolvat. 

Am fost ţinut în concediu până la terminarea studiilor. 
Pe vremea aceea nu se învăţa ca-n timpurile de azi. La vârsta 
de cinci ani am fost dat pe mâna unui slujitor, de la caii de 
călărie, Savelici, care, datorită purtării lui bune — căci 
Savelici nu bea — a fost înaintat la gradul de dascăl al meu. 
Sub supravegherea lui, la doisprezece ani ştiam carte 
rusească şi puteam să judec ca un cunoscător însuşirile 
unui ogar. Între timp, tata mi-a luat un frantuz de la 
Moscova, pe monsieur Beaupre, care a sosit la noi o dată cu 
provizia anuală de vin şi untdelemn de măsline. Sosirea lui 
nu i-a plăcut deloc lui Savelici. “Slavă Domnului, bodogănea 
el, cred că copilul e de-ajuns de spălat, de-ajuns de pieptănat 
şi de hrănit. Nu mai au pe ce cheltui banii de-au tocmit un 
«musie», parcă n-ar fi destui oameni de-ai noştri...” 

Beaupre fusese frizer în tara lui, soldat în Prusia si 


venise în Rusia pour être outchitel?, fără să ştie prea bine ce 
însemna acest cuvânt. Era băiat bun, însă uşuratic şi tare 
destrăbălat. Marea lui meteahnă era patima pentru sexul 
frumos; drept răsplată pentru gingăşiile lui, nu rareori 
primea ghionturi, încât se văita după aceea zile întregi. În 
afară de asta, nu era, după cum spunea el, duşmanul sticlei, 
sau, cum se spune la noi, îi plăcea să cam tragă la măsea. 
Cum însă la noi vinul se servea doar la masă şi chiar şi 
atunci numai câte un păhărel, şi cum de obicei pe el îl 
treceau cu vederea, Beaupré s-a deprins foarte repede cu 
rachiul rusesc şi a început să-l prefere chiar vinurilor din 
patria lui, găsindu-l incomparabil mai folositor pentru 
stomac. Ne-am înțeles bine chiar de la început şi cu toate că 
datoria lui, după contract, era să mă înveţe frantuzeste, 
nemteste, precum şi toate! ştiinţele, el a găsit cu cale să înveţe 
de la mine s-o rupă ruseşte, iar după aceea ne-am văzut 
fiecare de treaba lui. Ne intelegeam de minune. Nici nu-mi 


2 Pentru a fi preceptor (fr.); outchitel, transcrierea cu ortografie franceză a 
cuvântului rusesc ucitel — preceptor, învăţător. 

doream alt mentor. Dar soarta ne-a despărțit curând, şi iată 
în ce împrejurare. 

Spălătoreasă Palaşka, o fată grasă şi ciupită de vărsat, 
şi văcărița Akulka-chioara au venit într-o bună zi la mama, i- 
au căzut la picioare, mărturisindu-i slăbiciunea de care şi 
una şi alta s-au făcut vinovate şi plângându-se totodată de 
“musie”, care şi-a bătut joc de nevinovăția lor. Mamei nu-i 
plăcea să ia în glumă astfel de întâmplări şi s-a plâns tatei. 
La tata, judecata era scurtă. A poruncit să vie îndată canalia 
de frantuz. I s-a răspuns că “musie” face lecţiile cu mine. 
Atunci a venit el în odaia mea. Beaupré, întins în pat, 
dormea ca un prunc, iar eu eram foarte ocupat. Trebuie să 
ştiţi că mi se adusese de la Moscova o hartă geografică, dar 
sta atârnată pe perete degeaba, şi de mult mă ispitea prin 
mărimea ei şi calitatea hârtiei. M-am hotărât să fac din ea un 
zmeu şi mă apucasem de lucru, profitând de somnul lui 
Beaupre. Tocmai când a intrat tata, prindeam o coadă de 
fuior de Capul Bunei Speranţe. Când a văzut în ce fel 
invátam geografia, tata m-a tras de ureche, apoi s-a repezit la 
Beaupré, l-a trezit din somn în chip foarte nedelicat si a 
început să-l ocărască zdravăn. Buimac, Beaupre încerca 
degeaba să se ridice, căci era beat mort, nenorocitul... Şapte 
păcate, o singură judecată. Tata l-a înşfăcat de guler, l-a 
ridicat din pat, l-a aruncat pe uşă afară, şi în aceeaşi zi 
frantuzul a părăsit casa, spre bucuria de nedescris a lui 
Savelici. Astfel a luat sfârşit educația mea. 

Am început să trăiesc ca un neisprăvit, speriind hulubii 
şi jucând capra cu copiii din curte. Tocmai pornisem pe al 
şaptesprezecelea an al vieţii, când soarta mi s-a schimbat. 

Într-o zi de toamnă, mama prepara miedul în salon, iar 
eu îmi lingeam buzele, uitându-mă la spuma în clocot. Tata 


citea la fereastră Pridvornái kalendar3, pe care îl primea în 
fiecare an. Cartea asta îl tulbura teribil; ori de câte ori o 
recitea se simțea cuprins de o ciudă grozavă. Cunoscându-i 
foarte bine obiceiurile şi năravurile, mama se străduia mereu 


3 Calendarul curţii apărea în fiecare an, începând din 1745, şi cuprindea 
listele militarilor şi civililor decorați cu ordine şi medalii. 

sá dosescă nenorocita aceea de carte, astfel că Pridvornái 
kalendar nu cădea în mâinile tatei cu lunile. În schimb, când 
dădea peste el din întâmplare, nu-l lăsa din mâini ceasuri 
întregi. Aşadar, tata citea Pridvornâi kalendar, dădea din 
când în când din umeri şi repeta cu jumătate de glas: 
“General-locotenent... a fost sergent la mine în companie!... 
Cavaler a două ordine! Hm... Şi când te gândeşti că mai 
ieri...” În sfârşit, a aruncat mânios calendarul pe divan şi a 
căzut pe gânduri, lucru care nu prevestea nimic bun. 

— Avdotia Vasilievna, câți ani are Petrusa? a întrebat-o 
deodată pe mama. 

— Merge pe şaptesprezece. S-a născut în anul când a 
chiorât mătuşa Nastasia Gherasimovna... când... 

— Bine, a întrerupt-o el. E vremea să-şi înceapă 
serviciul militar. Destul de când tot aleargă prin odăile 
slujnicelor şi se catára pe la hulubării. 

Gândul că se va despărți de mine atât de repede a uluit- 
o pe mama asa de tare, încât a scăpat lingura în cratiţă şi au 
început să-i curgă lacrimile. 

În schimb, e greu de descris bucuria mea. Gândul la 
serviciul militar s-a făcut una cu gândul libertăţii şi cu 
plăcerile vieţii de la Petersburg. Mă şi vedeam ofițer în gardă, 
ceea ce, după părerea mea, era culmea fericirii omeneşti. 

Tatei nu-i plăcea să-şi schimbe planurile şi nici să le 
tărăgăneze îndeplinirea. Hotări deci îndată ziua plecării. 

Cu o zi înainte de a porni la drum, a făcut cunoscut că 
intenționează să-i scrie viitorului meu comandant şi a cerut 
pană şi hârtie. 

— Nu uita, Andrei Petrovici, i-a spus mama, să-l saluti 
pe prințul B. din partea mea; spune-i că trag nădejde că nu-l 
va lipsi pe Petrusa de bunăvoința lui... 

— Ce prostie! a răspuns tata încruntându-se. De ce aş 
scrie prințului B.? 

— Spuneai doar că vrei să-i scrii comandantului lui 
Petrusa... 

— Ei, si? 

— Oare prințul B. nu îi este comandant? Petrusa e 
înscris în regimentul Semionovski. 

— Inscris! Pe mine nu má priveste asta! Petrusa nu va 
pleca la Petersburg! Ce sá-nvete acolo? Să risipească banii şi 
să-şi facă de cap? Nu! Las’ să facă militărie, să muncească 
din greu, să simtă mirosul prafului de puşcă, să fie soldat, 
nu terchea-berchea! E înscris în gardă! Unde-i actul lui de 
identitate? Dă-l încoace! 

Mama a căutat actul de identitate într-o cutie, unde-l 
păstra la un loc cu cămăşuța mea de botez; îi tremura mâna 
când i l-a întins. 

Tata l-a cercetat cu atenție, şi l-a pus dinainte pe masă 
şi a început să scrie. Curiozitatea mă chinuia: unde mă va 
trimite, oare, dacă nu la Petersburg? Nu-mi puteam lua ochii 
de la pana lui, care se mişca destul de încet. În sfârşit, cum a 
isprăvit, a pus scrisoarea şi actul meu de identitate într-un 
plic, apoi, după ce a pecetluit plicul, şi-a scos ochelarii, m-a 
chemat şi mi-a spus: 

— lată scrisoarea către Andrei Karlovici R., vechiul meu 
camarad şi prieten. Te duci la Orenburg să-ți faci serviciul 
sub comanda lui... 

Şi aşa mi s-au spulberat toate frumoasele speranţe! În 
loc de vesela viață a Petersburgului mă aştepta plictiseala 
unui ținut depărtat şi pustiu. Serviciul militar, la care cu o 
clipă înainte mă gândeam cu atâta încântare, s-a prefăcut 
într-o adevărată năpastă. Orice discuţie era însă de prisos. 

A doua zi, dis-de-dimineata, chibitca, pregătită de drum, 
era trasă la scară; mi-au pus în ea geamantanul, ladita cu 
cele trebuitoare pentru ceai şi legătura cu páinisoare şi 
plăcinte, ultimele semne ale răsfățului de acasă. Amândoi 
părinții m-au blagoslovit.Tata mi-a spus: 

— La revedere, Piotr... Să serveşti cu credință celui 
căruia îi vei jura! Să asculti de superiori, nu căuta 
bunăvoința lor; nu umbla după slujbă, dar nici să nu-i dai 
dosul când e vorba de ea, şi tine minte proverbul: “Pázeste-ti 
haina încă de nouă şi cinstea încă de tânăr”. 

Mama plângea şi mă ruga să am grijă de sănătate, iar 
lui Savelici îi spunea să ia seama de mine, copilul ei... 

M-au îmbrăcat cu un cojocel de blană de iepure, iar pe 
deasupra mi-au pus şi o şubă de vulpe. M-am aşezat în 

chibitca, împreună cu Savelici, şi am pornit la drum, vărsând 
lacrimi. 

Noaptea am ajuns la Simbirsk, unde ne-am oprit o zi 
pentru cumpărăturile poruncite lui Savelici. Am tras la han. 
Savelici a pornit după cumpărături încă dis-de-dimineatá. 

Eu am stat cât am stat la geam, uitându-mă la ulița 
murdară, dar mi-era urât şi am început să umblu prin toate 
încăperile. 

În sala de biliard am dat de un domn înalt, cam de vreo 
treizeci şi cinci de ani, cu mustăţi lungi si negre, îmbrăcat cu 
un halat, cu tacul în mână si cu luleaua între dinți. 
Marcatorul cu care juca primea un păhărel de votcă ori de 
câte ori câştiga; când pierdea, trebuia să treacă pe brânci pe 
sub masa de biliard. M-am oprit să mă uit cum joacă. Cu cât 
partida se prelungea, cu atât plimbările pe sub masă 
deveneau mai dese, astfel că până la urmă marcatorul a 
rămas sub masă de tot. Domnul acela i-a spus câteva vorbe 
tari, în chip de oratie funebră, după aceea mi-a propus mie 
să joc cu el. N-am primit, căci nu cunoşteam jocul. Domnul a 
găsit acest lucru foarte ciudat şi m-a privit cu compătimire. 
Totuşi am început să vorbim. Am aflat că îl cheamă Ivan 
Ivanovici Zurin, că e căpitan în regimentul *** de husari, că 
se află în Simbirsk pentru a face recrutarea şi că locuieşte la 
han. 

M-a poftit să mănânc cu el, ce-o da Dumnezeu, 
soldáteste. Am primit cu plăcere. Ne-am aşezat la masă. 
Zurin bea zdravăn şi mă îmbia şi pe mine, arătându-mi că 
trebuia să beau pentru a mă deprinde cu milităria. Muream 
de râs ascultându-i anecdotele cazone şi ne-am sculat de la 
masă prieteni buni. Îndată după aceea s-a oferit să mă înveţe 
biliard. 

— Biliardul e foarte necesar pentru noi, militarii. Ce faci 
când ajungi într-un orăşel, la manevre? Doar n-ai să stai să 
bati ovreii? De voie, de nevoie, te duci la cafenea, joci biliard; 
dar ca să-l poţi juca, trebuie să-l cunoşti! 

M-a convins şi m-am apucat să învăţ cu multă 
sârguință. Zurin mă încuraja cu glas tare si se minuna de 
succesele mele atât de repezi, iar după câteva lecţii mi-a 

propus sá joc pe bani, douá copeici partida. Nu pentru 
câştig, spunea el, ci numai aşa, pentru a nu juca degeaba, 
ceea ce era, după vorba lui, o rea deprindere. Am primit 
îndată. Zurin a comandat punci şi m-a sfătuit să gust, 
spunând că aveam nevoie şi de deprinderea asta; ce militărie 
e aceea fără punci? L-am ascultat. Între timp jucam înainte. 
Cu cât sorbeam mai des din pahar, cu atât deveneam mai 
îndrăzneț. Bilele săreau într-una peste margine, eu mă 
înfierbântam şi îl certam pe marcator, care Dumnezeu ştie 
cum ținea socoteala jocului; măream miza mereu, într-un 
cuvânt mă purtam ca un baietandru scăpat în libertate. 
Vremea a trecut fără să-mi dau seama. Zurin s-a uitat la 
ceas, a pus tacul la locul lui şi mi-a făcut cunoscut că am 
pierdut o sută de ruble. Lucrul acesta m-a cam tulburat. 
Banii mei se aflau la Savelici. Am început să mă scuz, dar 
Zurin m-a întrerupt: 

— Te rog! Nu te deranja! Pot să aştept; iar până una 
alta, haidem la Arinuşka... 

Ce era să fac? Am sfârşit ziua tot aşa de nebuneşte cum 
o incepusem. Am cinat la Arinuska. Zurin îmi turna mereu, 
spunându-mi că trebuie să mă deprind cu milităria. Când m- 
am ridicat de la masă, abia mă tineam pe picioare. Pe la 
mijlocul nopții, Zurin m-a dus la han. Savelici ne-a 
întâmpinat în cerdac. A rămas încremenit văzând semnele 
indiscutabile ale osârdiei mele pentru militărie. 

— Ce s-a întâmplat cu tine? m-a întrebat cu glas 
plângăreţ. Unde te-ai aburit aşa? Doamne, încă n-a săvârşit 
un astfel de păcat de când e el! 

— Taci, ghiuj bătrân! i-am răspuns, şi limba mi se 
împleticea. Tu eşti beat... Du-te şi te culcă... Şi culcă-mă şi 
pe mine! 

A doua zi m-am trezit cu dureri de cap, şi-mi aminteam 
vag de întâmplările din ajun. Savelici a intrat cu o ceaşcă de 
ceai şi mi-a întrerupt gândurile. 

— Cam devreme, Piotr Andreici, mi-a spus el, dând din 
cap. Cam devreme ai început cu petrecerile. Cui îi semeni? 
Că nici tatăl şi nici bunicul tău n-au fost betivi; cât despre 
mama ta, nici vorbă nu poate fi! De când e n-a luat în gură 

altă băutură decât cvas. Cine-i vinovat? Afurisitul de “musie”! 
Una-două, fugea la Antipievna: “Madam, votca je vu pri!” Uite 
ce-a ieşit din “je vu pri”! N-ai ce spune: bine te-a instruit, 
netrebnicul! Domnul a trebuit să tocmească un păgân, parcă 
n-ar fi găsit oameni de-ai lui! 

M-a cuprins ruşinea. Mi-am întors fața de la el şi i-am 
spus: 

— Du-te, Savelici! Nu vreau ceai. 

Dar când începea să predice, cu greu îl mai puteai opri. 

— lată, Piotr Andreici, cum e după chef. Capul ţi-e greu 
şi n-ai poftă de mâncare. Băutorul nu-i bun de nimic... Hai, 
bea zeamă de castraveți cu miere, ca să te trezesti; dar ca să 
te trezesti şi mai bine, ti-aduc jumătate de păhărel de rachiu. 
Nu poruncesti? 

În clipa aceea, un băiat mi-a adus un bilet de la I. 1. 
Zurin. L-am deschis şi am citit următoarele rânduri: 


„Dragă Piotr Andreici, te rog trimite-mi cu 
băiatul cele o sută de ruble pe care le-ai pierdut ieri 
la joc. Am teribilă nevoie de bani. 

Supus la ordin, Ivan Zurin.” 


N-aveam încotro. M-am adresat lui  Savelici, 


chivernisitorul banilor, rufelor şi tuturor trebuintelor mele“, şi i- 
am poruncit, cu aer nepăsător, să dea băiatului suta de 
ruble. 

— Cum?! Pentru ce?! a întrebat Savelici uimit. 

— Îi sunt dator... am răspuns eu, străduindu-mă să par 
cât mai rece. 

— Dator! a protestat Savelici, din ce în ce mai uimit. 
Când ai apucat a face datorii? Încurcată treabă! Cum crezi, 
dar eu nu dau nici un ban! 

M-am gândit că dacă acum, în această clipă 
hotărâtoare, n-am să înfrâng incapatánarea bătrânului, apoi 


4 Vers din Către slujitorii mei: Şumilov, Vanka şi Petruşka de Denis 
Foavizin. 

în viitor îmi va fi greu să scap de tutela lui şi, privindu-l cu 
mândrie, i-am spus: 

— Eu sunt stăpân, şi tu slugă. Banii sunt ai mei. l-am 
pierdut, pentru că aşa am vrut. Te sfătuiesc să n-o faci pe 
deşteptul şi să indeplinesti ce ti se porunceste. 

Peste măsură de uimit, Savelici şi-a plesnit palmele una 
de alta şi a încremenit. 

— Ce stai? am strigat eu supărat. 

El începu a plânge. 

— Drăguţțule! Piotr Andreici! spuse cu glas tremurător. 
Nu mă omori de supărare! Lumina mea! Ascultă-mă pe mine, 
că-s bătrân: scrie tâlharului celuia că ai glumit, că n-avem 
atâția bani... O sută de ruble! Milostive Doamne! Spune-i că 
părinții nu-ți dau voie să joci cărți decât pe nuci... 

— Destul cu minciuna! l-am întrerupt eu aspru. Dă 
banii încoace, că, de nu, te zvârl afară... 

Savelici s-a uitat la mine foarte întristat şi s-a dus să 
aducă banii. 

Mi-era milă de bietul bătrân, dar voiam să ies de sub 
tutelă şi să-i arăt că nu mai sunt copil. Zurin şi-a primit 
banii. Savelici a căutat să mă scoată din acel han afurisit şi 
m-a instiintat: 

— Caii sunt gata... 

Am părăsit Simbirskul cu conştiinţa tulbure si cu o 
caintá tainică, fără să-mi iau rămas bun de la profesorul de 
biliard şi fără să mă gândesc că voi mai da vreodată ochii cu 
dânsul. 

CAPITOLUL II 


CĂLĂUZA 


Tu, țară, tárisoara mea, 
Necunoscuta tará-a mea! 
Parc-as veni fără sá vreu 

La tine-acum. Ci calul meu 

Şi tinerețea m-au purtat, 

Stal crâşmei miros de altádat” 
Spre tine, tárisoara mea! 
Cântec vechi 


Tot drumul am fost frământat de gânduri nu tocmai 
plăcute. Pentru timpurile acelea pierderea suferită era destul 
de mare. Nu puteam să recunosc în sinea mea că mă 
purtasem prosteşte la hanul din Simbirsk şi mă simțeam 
vinovat faţă de Savelici. Toate astea mă chinuiau. Bătrânul 
sta posomorât pe capră şi nici nu-şi întorcea fața spre mine; 
tăcea şi numai din când în când ofta încet. Voiam cu orice 
preț să mă împac cu dânsul şi nu ştiam cum să încep. 


12 


— Ei, lasă, Savelici, ajunge! i-am spus în sfârşit. Hai sá 
ne împăcăm! Sunt vinovat. Îmi dau seama că-s vinovat. leri 
am făcut o poznă, iar pe tine te-am nedreptăţit. Îţi făgăduiesc 
că pe viitor am să fiu mai cuminte şi-am să te ascult. Hai, nu 
fi supărat! Să ne împăcăm! 

— Ei... drágutule Piotr Andreici! răspunse el, oftând 
adânc. Sunt supărat pe mine însumi, căci eu sunt vinovat de 
toate. Nu trebuia să te las singur la han. Ce să fac? M-a 
încurcat necuratul, m-am gândit să dau pe la cumătră 
dăscăliță s-o văd! Ca-n vorba aceea: „Pe la cumătră ai dat, în 
bucluc ai intrat...” Nenorocire, şi pace! Cum mă voi arăta în 
fata stăpânilor? Ce vor spune când vor afla că fiul lor joacă şi 
bea? 

Pentru a-l linişti i-am dat cuvântul că pe viitor nu voi 
mai cheltui nici un ban fără voia lui. 

El s-a liniştit încet-âncet, însă din când în când 
mormăia singur, dând din cap: “O sută de ruble! Putin 
lucru?!” 

Mă apropiam de ţintă. În juru-mi se întindeau pustietáti 
triste, întretăiate de râpe şi dealuri. Totul era acoperit de 
zăpadă. Soarele asfintea. Chibitca mergea pe un drum 
îngust, adică, mai precis, pe urmele săniilor ţărăneşti. 

Surugiul a început deodată să se uite împrejur; şi-a scos 
căciula şi s-a întors spre mine: 

— Nu porunceşti, boierule, să ne întoarcem? 

— Pentru ce? 

— Se strică vremea. Porneşte vântul. Uite-l cum mătură 
zăpada. 

— Ei, şi ce-i cu asta? 

— Nu vezi ce-i acolo? 

Şi a arătat cu biciul spre răsărit. 

— Nu văd nimic afară de câmpul alb şi cerul senin. 

— Dar norul din fața noastră?... 

Într-adevăr, la marginea cerului se vedea un nouras alb, 
pe care-l luasem la început drept un deal depărtat. 

Surugiul m-a lămurit că norul acela prevesteşte viscol. 
Auzisem că viscolele din ţinuturile astea acopereau sub 
zăpezi şiruri întregi de care, Savelici era de aceeaşi părere cu 

surugiul si mă sfătuia sá ne întoarcem. Mie însă nu mi s-a 
părut aşa de puternic; nădăjduiam să ajung cu bine până la 
stația următoare, şi am dat poruncă să mâie mai repede. 
Surugiul mâna, dar se uita mereu spre răsărit. Caii goneau. 
Vântul se intetea din clipă în clipă. Nourasul se prefácuse 
într-un nor mare şi se ridica greoi, crescând şi cuprinzând 
treptat tot cerul. Întâi a pornit o ninsoare uşoară, apoi au 
prins să cadă fulgi mari. Vântul gemea. A început viscolul. 
Într-o clipă, cerul negru s-a făcut una cu marea de zăpadă. 
Nu se mai vedea nimic. 

— Hei, boierule! a strigat surugiul. Nenorocire! Viscol! 

Am scos capul de sub coviltir: totul era vijelie şi 
întuneric. Vântul urla cu furie, încât părea o făptură vie. 
Zăpada ne-a acoperit pe mine şi pe Savelici. Caii mergeau la 
pas, dar s-au oprit curând. 

— De ce nu mâi? l-am întrebat nerăbdător pe surugiu. 

— Cum să mán? a răspuns el, coborând de pe capră. 
Nici nu ştiu unde suntem. Nu se mai vede drumul; e 
întuneric în toate părțile. 

Am început să-l cert. Savelici, mâniat pe mine, îi luă 
apărarea: 

— N-ai vrut s-asculti! Te-ai fi întors la han, ai fi băut 
ceai, ai fi dormit până dimineața, viscolul ar fi încetat şi-am fi 
pornit mai departe. Unde ne grăbim aşa?! La nuntă?! 

Avea dreptate. Dar nu mai era nimic de făcut. Ningea 
întruna. În jurul chibitcăi se ridicau troiene. 

Caii stăteau cu capetele plecate şi, din când în când, 
tresăreau. Surugiul umbla în jurul lor, neavând altă treabă, 
şi le tot potrivea hamurile. Savelici bombănea; eu mă uitam 
în toate părțile nădăjduind să zăresc măcar vreo urmă de 
viață sau drum, însă nu puteam deosebi nimic, decât 
vârtejurile tulburi de zăpadă. Deodată am zărit ceva negru. 

— Hei, surugiule! Ia te uită! Se zăreşte colo ceva negru! 
Ce-o fi? 

Surugiul s-a uitat cu băgare de seamă. 

— Dumnezeu ştie, boierule! a răspuns el, aşezându-se la 
locul ; lui. Să fie car? Nu, nu poate să fie car! Să fie pom? 

Nici pom nu-i! Dar mi se pare că mişcă... Trebuie să fie ori 
lup, ori om! 

Am poruncit să mergem spre punctul acela necunoscut 
care — se mişca şi el acum spre noi. Peste două minute ne 
aflam lângă un om. 

— Nu ştii unde-i drumul, om bun? a strigat surugiul. 

— Chiar aici! a răspuns drumetul. Stau pe pământ 
pătătorit, dar ce folos! 

— Ascultă, omule, i-am spus eu, cunoşti locurile? Te 
prinzi să ne duci undeva unde-am putea dormi? 

— Cunosc ţinutul, slavă Domnului! a răspuns drumetul. 
L-am cutreierat în lung şi-n lat, călare şi pe jos. Dar vezi ce 
vreme €... numai bună să rătăceşti drumul. Mai bine stăm pe 
loc şi aşteptăm, poate se potoleşte viscolul şi se înseninează 
cerul; atunci om nimeri drumul după stele. 

Sângele lui rece mi-a dat curaj. Am hotărât să mă las în 
voia Domnului şi să dorm în mijlocul stepei, când, deodată, 
drumetul a sărit sprinten pe capră, spunând surugiului: 

— Slavă Domnului! Satul nu-i departe! Întoarce la 
dreapta şi mână! 

— Dar de ce s-o iau la dreapta? a întrebat surugiul 
nemulțumit. Unde vezi drumul? Vorba aia: caii nu-s ai tăi, 
hamul tot aşa, mână şi nu sta! 

Surugiul părea să aibă dreptate. 

— Într-adevăr, am rostit eu. Ce te face să crezi că satul e 
aproape? 

— Pentru că vântul bate dintr-acolo, a răspuns 
drumetul, şi miroase a fum. Şi dacă miroase a fum, 
înseamnă că satul e aproape. 

M-a uimit deşteptăciunea acelui om şi ascutimea 
simțurilor lui. Am poruncit surugiului să mâie. Caii înaintau 
cu greu prin zăpada adâncă. Chibitca se mişca încet, urca 
troienele de zăpadă, aluneca la vale, legănându-se când într- 
o parte, când într-alta. Parcă era un vapor pe-o mare în 
furtună. Savelici ofta şi se izbea mereu de mine. 

Am lăsat jos rogojina si am atipit, încotoşmănat în suba, 
mângâiat de cântecul viforului si legánat de mersul încet al 
cailor. Am visat ceva ce nu pot uita cu nici un chip; dacá má 


15 


gândesc la ciudatele întâmplări din viața mea si până azi 
cred cá visul acela a fost o prevestire. Cititorul má va ierta, 
fiindcă ştie probabil, din pátaniile lui, cum se poate cădea în 
mrejele superstitiei, cu tot disprețul pentru orice fel de 
prejudecăți. 

Mă găseam în starea aceea ciudată când realitatea se 
contopeste cu tot soiul de vedenii încâlcite. 

Se făcea că viscolul era în toi şi noi rătăceam prin 
pustietatea acoperită de zăpadă. Deodată am desluşit o 
poartă şi am intrat în curtea conacului nostru. Mă gândeam 
cu teamă că tatăl meu are să se supere că m-am reîntors fără 
voia lui sub acoperişul părintesc şi are să creadă că am 
făcut-o din voită neascultare. Parcă am sărit din chibitca 
îngrijorat şi m-am uitat deodată la mama, care îmi ieşise 
înainte, în pridvor, cu fata plină de mâhnire adâncă: “Încet, 
parcă îmi spunea ea, tatăl tău e bolnav, e pe patul de moarte 
şi vrea să-şi ia de la tine cel din urmă rămas bun...” Se făcea 
că am urmat-o în dormitor, cuprins de groază. Încăperea era 
slab luminată. Lângă patul tatei parcă stăteau nişte oameni 
mâhniți. Când m-am apropiat încet de pat, mama a dat 
pologul la o parte spunând: „Andrei Petrovici, a venit Petrusa; 
a aflat de boala ta şi s-a întors. Binecuvântează-l!” Se făcea 
apoi că am îngenuncheat şi că mi-am atintit privirea spre 
bolnav. Şi ce-am văzut deodată? În loc de tata, în pat sta 
culcat un țăran cu o barbă neagră, care mă privea vesel. M- 
am întors nedumerit spre mama: „Ce-nseamnă asta? Acest 
om nu e tatăl meu. Cum să cer binecuvântarea unui țăran?” 
„E totuna, Petruşa! mi-a răspuns mama. E naşul tău. 
Sărută-i mâna şi lasă-l să te blagosloveasca!” Eu n-am vrut. 
Tăranul a sărit din pat, a înşfăcat un topor de la spate şi a 
început să izbească în toate părțile. Voiam să fug... şi nu 
reuşeam, încăperea s-a umplut de cadavre; mă împiedicam 
de ele, lunecam prin băltoace de sânge... „Nu te teme. Vino 
să te blagoslovesc...”, mă chema cu glas blând țăranul fioros. 

M-a cuprins groaza, nedumerirea... şi m-am trezit, caii 
stăteau pe loc; Savelici mă trăgea de mână şi-mi spunea: 

— Coboară, boierule, am ajuns... 

— Unde-am ajuns? l-am întrebat frecându-mă la ochi. 

— La han. Ne-a ajutat Dumnezeu si am dat chiar de 
gardul hanului. leşi mai repede şi te încălzeşte! 

Am coborât din chibitca. Viscolul continua, dar cu 
puteri mai slabe. Era întuneric, să-ți dai cu degetele în ochi. 
Hangiul ne-a întâmpinat la poartă cu un felinar sub pulpană; 
m-a petrecut într-o încăpere strâmtă, destul de curată, 
luminată de un opait. Pe perete atârna o armă şi o căciulă 
căzăcească înaltă. 

Hangiul, cazac din ţinutul laikului, arăta a țăran de vreo 
şaizeci de ani, viguros încă şi cu fața proaspătă. 

Savelici m-a urmat, aducând ládita cu cele trebuitoare 
pentru ceai; a cerut foc pentru a mi-l pregăti; în clipele acelea 
aveam nevoie de ceai mai mult ca oricând. Hangiul a plecat 
să pregătească cele necesare. 

— Unde-i călăuza? l-am întrebat eu. 

— Aici, înălțimea-voastră! mi-a răspuns un glas, de 
undeva de sus. 

M-am uitat pe cuptor şi am văzut doi ochi sclipitori şi o 
barbă neagră. 

— Ce, frate, ai degerat? 

— Cum să nu deger într-un strai atât de subțire? Am 
avut un cojoc şi... la ce să-mi ascund păcatul? l-am zălogit 
aseară la crâşmă. Mi s-a părut că nu-i aşa de mare gerul. 

În clipa aceea hangiul a intrat cu samovarul în clocot; 
am poftit pe călăuza noastră la o ceaşcă cu ceai. Omul a 
coborât, înfăţişarea lui mi s-a părut deosebită. Era de vreo 
patruzeci de ani, de statură mijlocie, slab, cu umeri largi. În 
barba neagră avea fire cărunte. Ochii mari şi vioi îi jucau. 
Fata îi era destul de plăcută, însă cu o trăsătură de viclenie. 
Părul îi era tuns rotunjit, avea o haină lungă, ruptă şi şalvari 
tătărăşti. 

I-am întins ceasca; el a gustat ceaiul, apoi s-a strâmbat. 

— Faceti-vá pomană, înălțimea-voastră, şi porunciti să 
mi se dea un pahar de vin... Ceaiul nu-i o băutură pentru 
noi, cazacii! 

I-am făcut plăcerea, cu toată inima. Hangiul a scos din 
dulăpior o sticlă şi-un pahar, s-a apropiat de el, l-a privit în 
față şi a rostit: 

— Ei... Ai venit iar pe la noi?... Din ce parti te aduce 
Dumnezeu? 

Călăuza a făcut cu ochiul şi a răspuns printr-o zicală: 

— Am zburat într-o grădină si ciuguleam cânepă; baba a 
aruncat cu pietricica, dar a nimerit alături. Ei, da cu ai noştri 
ce mai e? 

— Mde... Ce sá fie cu ai nostri? a ráspuns hangiul, 
vorbind şi el cu două înțelesuri. Au început a bate clopotele 
de vecernie, dar s-a supărat preoteasa; popa cică-i pe la 
ospete, iar dracii umblă prin cimitir... 

— Taci, mosule! a răspuns pribeagul. O fi ploaie, or fi şi 
ciuperci! lar de-or fi ciuperci, s-or găsi şi coşuri! lar acum... 
(aici a făcut iar cu ochiul) ascunde toporul la spate: trece 
pădurarul! În sănătatea dumneavoastră, boierule! 

Cu aceste cuvinte, a ridicat paharul, şi-a făcut semnul 
crucii şi l-a băut dintr-o dată. A făcut o plecăciune şi s-a suit 
la loc pe cuptor. 

Atunci n-am putut înțelege nimic din vorbele lui hotesti. 
Abia mai târziu mi-am dat seama că ele erau în legătură cu 
armata de la laik, abia readusă la supunere după răscoala 
din 1772. 

Savelici asculta adânc nemulțumit. Se uita bănuitor, 
când la hangiu, când la călăuză. Hanul său, cum se spune 
prin partea locului, umet-ul, se afla în stepă, departe de sat, 
şi semăna cu o vizuină de hoți. Dar n-aveam încotro: despre 
continuarea drumului nici nu putea fi vorba. De fapt, pe 
mine mă înveselea grozav îngrijorarea lui Savelici. 

Între timp m-am pregătit sá mă culc pe-o lavitá. Savelici 
s-a hotărât să se culce pe prichiciul vetrei; gazda s-a întins 
pe jos. Curând, toată încăperea sforăia; am adormit şi eu 
buştean. 

Când m-am deşteptat dimineața, destul de târziu, am 
văzut că viscolul încetase. Soarele strălucea. Zăpada se 
aşternuse peste stepa nemărginită, ca o pânză de un alb 
orbitor. Caii erau inhámati. 

M-am socotit cu gazda, care mi-a luat o plată aşa de 
mică, încât nici Savelici nu s-a mai târguit, după năravul lui, 
şi aşa i s-au spulberat toate bănuielile de peste noapte. Am 

chemat caláuza, i-am multumit pentru ajutor, apoi i-am 
poruncit lui Savelici să-i dea jumătate de rublă pentru votcă. 
Savelici s-a întunecat. 

— Jumătate de rublă pentru votcă! Pentru ce? Pentru că 
ai binevoit să-l aduci la han? Voia ta, boierule, dar nu mai 
avem bani de prăpădit! Dacă dai, aşa, oricui, pentru votcă, o 
să murim noi de foame, repede de tot! 

Nu mă puteam certa cu el. După cum îi făgăduisem, era 
pe deplin stăpân asupra banilor. Îmi era totuşi ciudă că nu-l 
puteam răsplăti pe omul care mă salvase, adică nu dintr-o 
nenorocire, cel putin dintr-o situaţie foarte neplăcută. 

— Bine! am răspuns eu calm. Dacă nu vrei să-i dai 
jumătate de rublă, dă-i vreo haină de-a mea. E îmbrăcat ca 
vai de lume. Dă-i cojocelul cu blană de iepure... 

— Vai de mine, drágutule, Piotr Andreici! Ce-i trebuie lui 
cojocelul tău? Are să-l bea la cea dintâi crâşmă, puşlamaua! 

— Nu-i treaba ta, moşule, dacă-l beau sau nu! a rostit 
pribeagul, înălțimea-sa îmi dă suba de pe umerii lui; asta îi 
este boiereasca dorință; în ce te priveşte, treaba ta de slugă 
nu e să vorbeşti, ci s-asculti. 

— Nu ţi-e frică de Dumnezeu, tâlharule? i-a răspuns 
Savelici mânios. Vezi că acest copil încă nu ştie judeca şi vrei 
să-l jefuiesti, folosindu-te de nepriceperea lui. La ce-ţi trebuie 
cojocel boieresc?! Nici n-ai să-l poți trage pe umerii tăi 
afurisiti de găligan! 

— Te rog n-o face pe deşteptul! am spus eu bătrânului. 
Adă cojocelul chiar acum! 

— Doamne sfinte! a gemut Savelici al meu. Cojocelul de 
iepure e aproape nou! Dă-l oricui, dar nu unui golan betiv! 

Totuşi a adus cojocelul. Omul a început îndată să-l 
încerce. De bună seamă că dacă şi mie îmi rămăsese cam 
MIC, şi lui îi era cam strâmt. Totuşi s-a învrednicit să-l 
îmbrace, plesnindu-l din toate cusăturile. Savelici numai că 
n-a urlat, auzind cum pârâie ata. Pribeagul era foarte 
mulțumit de darul meu. M-a însoțit până la chibitcă şi mi-a 
spus, făcându-mi o plecăciune adâncă: 

— Bogdaproste, inaltimea-voastrá! Sa vă plătească 
Dumnezeu pentru bunătatea dumneavoastră. Cât oi trăi n- 
am să uit mila dumneavoastră! 

S-a dus în drumul lui, iar eu am plecat mai departe, 
neluând în seamă ciuda lui Savelici, mi-am uitat repede şi de 
viscolul din ajun, şi de călăuză, şi de cojocelul de iepure. 

Cum am ajuns în Orenburg, m-am dus de-a dreptul la 
general. Era un bărbat de statură înaltă, cam adus de spate 
din pricina batránetii, cu părul lung şi alb de tot. Tunica lui 
veche, ieşită şi purtată, părea din timpul țarinei Anna 
Ivanovna; în vorbă îi simțeam clar accentul nemtesc. l-am 
înmânat scrisoarea tatei. Auzindu-mi numele, el mi-a 
aruncat o privire scurtă. 

— Toamne! Nu temult tatăl tău era ca tine, şi acum, 
uite, ce flăcău are! O, timpule, timpule! A deschis scrisoarea 
şi a a citit-o încetişor, făcând din când în când câte-o 
observație: “Milostivule tomn Andrei Karlovici... sper că 
excelența-foastră...” Ce vorbe de teremonie sunt acestea? Mă 
mir că nu i-i ruşine! Sigur, distiplina înainte de toate! Tar asa 
se scrie către un vechi camarat?... “Excelenta-foastrá n-a 
uitat...” Hm... “şi... când... cu răposatul feldmaresal Mim... 
În răspoi... de asemenea şi... Karolinka...” Ei, Bruder! Mai 
tine minte fechile noastre isprăvi! “Acum treaba... Fi-l trimit 
pe strengarul meu...” Hm!... “Strângeţi-l în chingi...” Ce 
înseamnă să strângi în chingi? Poate că-i o vorbă rusesc... Ce 
înseamnă să strângi în chingi? a repetat el, adresându-mi-se. 

— Asta înseamnă, i-am răspuns eu cu o față cât se 
poate mai nevinovată, a te purta blând, nu prea aspru, şi a 
da cât mai multă libertate. Asta înseamnă a strânge pe 
cineva în chingi. 

— Hm! înțeleg! “... şi sá nu i se tea libertate...” Nu! Cum 
văd, nu asta înseamnă în chingi... “iată agtul lui de 
identitate...” Unde-i? A, iata-l! “... să fie şters din scriptele 
regimentului Semionovski...” Bine, bine, se va face totul... 
„Permite să te imbratiseze un prieten vechi, fără ierarhie...” 
A!... În sfârşit, a înţeles! Etc... etc... Ei, tragul meu... mi s-a 
adresat el, sfârşind de citit scrisoarea şi punându-mi la o 
parte actul de identitate, totul se va face. Fei fi detaşat ca 

ofiter la regimentul ***, si ca sá nu pierzi timpul, chiar máine 
fei plega la fortul Belogorskaia. Fei fi zub comanda 
căpitanului Mironov, om pun şi ginstit. Acolo fei face 
atefărată militărie, te fei teprinde cu distiplina. N-ai ce face la 
Orenburg. Fânturarea de ici-colo e fătămătoare unui tânăr. 
Azi, te rog să iei masa cu mine. 

„Din ce în ce mai bine!... am gândit eu; ce mi-a folosit că 
am fost înscris ca sergent în gardă, încă din pântecele 
mamei? Unde m-a adus asta? La regimentul ***, într-o 
fortăreață pierdută undeva, la granița stepei kirghizo- 
kaisace5.” 

Am luat masa la Andrei Karlovici, în trei, cu bătrânul lui 
aghiotant. La masă a domnit o aspră economie nemteasca. Si 
cred că frica de a nu avea uneori un oaspete mai mult la 
masa-i de burlac explica, în parte, graba cu care generalul 
căuta să mă îndepărteze de garnizoană. 

A doua zi mi-am luat rămas bun de la el şi-am plecat 
spre destinație. 


5 Regiune la răsărit de Ural, azi Kazahstan 

APITOLUL III 
FORTĂREAȚA 


Noi închişi în fort trăim, 
Doar cu pâine ne hrănim, 
Iar când duşmanii, cu flinte, 
Au să vină la plăcinte, 
Straşnic o să-i ospătăm: 

Cu tunu-o să-i împroşcăm. 
Cântec soldátesc 


Oameni vechi, táicutule! 
Neisprăvitul 


Fortăreața Belogorskaia se găsea la 40 de verste de 
Orenburg. Drumul ducea pe malul prăpăstios al laikului. 
Râul încă nu inghetase, şi valurile de plumb luceau trist si 
întunecat între malurile monotone, acoperite cu zăpadă. 
Dincolo de râu se întindeau stepele kirghize. 

M-am cufundat în cele mai triste gânduri. Viața de 
garnizoană nu prea îmi surâdea. Mă străduiam să mi-l 
închipui pe viitorul meu comandant, căpitanul Mironov, şi 

parcă-l vedeam: bătrân, aspru, ursuz, nestiind altceva decât 
slujba, gata să mă pună pentru orice fleac la arest, la pâine 
şi apă. 

Începea să se întunece. Mergeam destul de repede. 

— Departe-i fortăreața? l-am întrebat pe surugiu. 

— Nu-i departe! a răspuns el. Se zăreşte, iat-o! 

M-am uitat în toate părțile, aşteptându-mă să văd 
bastioane teribile, tunuri, valuri de pământ, însă n-am văzut 
decât un sátulet înconjurat cu gard de bârne. Într-o parte a 
satului se vedeau trei-patru sire de fân, acoperite pe 
jumătate cu zăpadă, iar în cealaltă, o moară strâmbă, ale 
cărei aripi atârnau alene. 

— Unde-i fortăreața? am întrebat mirat. 

— Iat-o! a răspuns surugiul, arătând sătulețul, şi îndată 
am intrat în el. 

La poartă era un tun vechi de tuci; ulițele erau strâmte 
şi strámbe; casele erau scunde şi, în cea mai mare parte, 
acoperite cu paie. 

Am poruncit să fiu dus la comandant, şi curând chibitca 
s-a oprit în fața unei căsuțe de lemn, construită pe un loc 
mai ridicat, în apropierea bisericutei de bârne. 

Nu m-a întâmpinat nimeni. Am intrat în tindă şi am 
deschis uşa unei încăperi. Un invalid bătrân şedea pe masă 
şi cosea un petec albastru la cotul unei tunici verzi. I-am 
poruncit să raporteze despre sosirea mea. 

— Intră, taicuţă..., mi-a răspuns el, ai noştri sunt acasă. 

Am intrat în altă încăpere, micuță si curática, gătită ca 
în vechime, într-un colt se afla un dulap cu vase. Pe perete 
atârna o diplomă de ofițer, înrămată, iar alături, nişte gravuri 
de duzină arătau cucerirea Kistrinului şi Oceakovului; alte 
gravuri infatisau alegerea miresei şi înmormântarea unui 
motan. 

La fereastră sta o bătrână îmbrobodită şi cu o bunditá 
pe ea. Depăna un scul, pe care-l tinea pe mâini un bătrânel 
chior, în uniformă de ofițer. 

— Ce doreşti, maică? m-a întrebat ea, văzându-şi 
înainte de lucru. 

Am răspuns că vin la slujbă şi vreau sá mă prezint 
domnului căpitan; m-am întors către bătrânel, crezând că el 
e comandantul, însă gazda mi-a întrerupt cuvântarea gata 
pregătită. 

— Ivan Kuzmici nu-i acasă. E dus la părintele 
Gherasim. Dar nu-i nimic, eu sunt nevasta lui. Fii binevenit! 
Stai jos, maică! 

A strigat o fată şi i-a poruncit să cheme uriadnicul. 
Bătrânelul mă privea curios, cu ochiul lui teafăr. 

— Îndrăznesc să întreb, a rostit el, în ce regiment ati 
făcut serviciul? 

I-am satisfăcut curiozitatea. 

— Indráznesc să întreb, a stáruit mai departe, pentru ce 
ati binevoit să treceţi din gardă la garnizoană? 

Am răspuns că asta a fost dorința superiorilor. 

— Se vede că pentru vreo purtare nedemnă de un ofițer 
de gardă, a urmat neobositul curios. 

— Ajunge cu vorbăria! i-a spus nevasta căpitanului. Nu 
vezi că tânărul abia a sosit de la drum, e obosit şi n-are chef 
de tine acum?... Tine mâinile mai drepte! Tu, maică, a urmat 
ea către mine, nu te întrista că te-au zvârlit în pustietatea 
noastră. Nu eşti cel dintâi, nici cel din urmă. După ce ai să te 
obisnuiesti, are să-ți placă. Alexei Ivanovici Şvabrin 
împlineşte al cincilea an de când a fost mutat la noi, pentru 
moarte de om. Dumnezeu ştie ce păcat l-o fi îndemnat! Să 
vezi dumneata: a ieşit cu un locotenent afară din oraş, luând 
cu dânşii spadele — şi deodată au început să dea unul în 
altul; Alexei Ivanovici l-a străpuns pe locotenent, şi încă față 
de doi martori! Ce poţi face? Păcatul, bată-l vina! 

În clipa aceea a intrat uriadnicul, un cazac înalt şi 
tânăr. 

— Maximâci, i-a spus nevasta căpitanului, dă-i 
domnului ofițer cantonament, însă vezi să fie o casă mai 
curată. 

— Am înțeles, Vasilisa Egorovna..., a răspuns 
uriadnicul. Să-l cartiruim la Ivan Polejaev? 

— Ce vorbeşti, Maximáci? a rostit nevasta căpitanului. 
La Polejaev e şi aşa prea strâmt; mi-i cumătru şi, afară de 

asta, nu poate să uite că-i suntem şefi. Du-l pe Piotr Andreici 
la Semion Kuzov. Asta-i un smecher: a dat drumul calului la 
mine în grădină. Ei, Maximâci? E linişte? 

— Linişte, slavă Domnului! a răspuns cazacul. Numai 
caporalul Prohorov s-a bătut la baie cu Ustinia Negulina, 
pentru o găleată de apă fierbinte. 

— Ivan Ignatici a continuat capitáneasa către 
batránelul chior, cercetează-i pe Prohorov şi pe Ustinia. Vezi 
care-i vinovat şi care nu; dar să-i pedepseşti pe amândoi. Du- 
te cu Dumnezeu, Maximâci! Piotr Andreici, Maximâci te 
conduce la cantonament. 

Am salutat. Uriadnicul m-a condus la o casă de pe 
malul înalt al râului, la marginea, fortăreței. Jumătate din 
casă era ocupată de familia Kuzov; cealaltă mi-a fost dată 
mie. Locuinta mea era compusă dintr-o cameră destul de 
curată şi împărțită în două printr-un paravan. Savelici a 
început să gospodărească, eu má uitam afară, pe o 
ferestruică îngustă. Înaintea ochilor se întindea stepa tristă. 
Mai la o parte, se vedeau câteva cocioabe; pe uliţă umblau de 
capul lor nişte găini. O bătrână sta pe prag cu o covată şi 
chema porcii, care grohăiau la ea prietenos. lată în ce ţinut 
eram osândit să-mi petrec tinerețea! M-a cuprins urâtul; am 
plecat de lângă ferestruică şi m-am dus să mă culc, fără să 
mănânc, neluând în seamă rugámintile lui Savelici, care se 
tot văita. 

— N-a mâncat nimic! Doamne Dumnezeule, ce va spune 
cucoana, dacă i se va îmbolnăvi copilul? 

A doua zi de dimineață, când abia incepusem sá mă 
îmbrac, s-a deschis uşa şi a intrat un ofițer tânăr, nu prea 
înalt, cu fata oachesa, deloc frumos, însă peste măsură de 
vioi. 

— Scuzati-má, a spus el în frantuzeste, scuzati-maá că 
am venit să facem cunoştinţă, aşa, fără nici o ceremonie. Am 
auzit ieri de sosirea dumneavoastră. Dorința de a vedea, în 
sfârşit, o față de om m-a cuprins aşa de tare, încât n-am 
putut rezista. Veţi înțelege lucrul acesta după ce veti sta aici 
câtva timp. 

Am înțeles că el era ofițerul dat afară din gardă din 
pricina duelului. Am făcut îndată cunoştinţă. Şvabrin nu era 
deloc prost. Vorba îi era caustică şi atrăgătoare. Mi-a descris 
cu mult haz familia căpitanului, societatea lui şi ţinutul unde 
mă aruncase soarta. Râdeam din toată inima. Deodată a 
intrat  invalidul care-şi cârpea uniforma în casa 
comandantului, şi-n numele Vasilisei Egorovna m-a poftit la 
ei la masă. Şvabrin s-a oferit să mă însoțească. 

În timp ce ne apropiam de casa comandantului, am 
văzut pe un loc viran vreo douăzeci de invalizi bătrâni cu 
nişte cozi lungi şi tricornuri. Erau aliniati în front. În faţa lor 
sta comandantul, un bătrân înalt şi plin de vioiciune, cu 
scufie şi halat chinezesc. Cum m-a văzut, s-a apropiat de 
mine şi mi-a spus câteva cuvinte amabile; apoi a început să 
comande mai departe. Ne-am oprit să privim instructia; el 
însă ne-a rugat să mergem la Vasilisa Egorovna, făgăduind 
că vine îndată după noi. 

— Aici n-aveţi ce vedea! a adăugat el. 

Vasilisa Egorovna ne-a primit simplu, cu voie bună şi se 
purta cu mine, de parcă m-ar fi cunoscut de când lumea. 
Invalidul şi Palaşka puneau masa. 

— Ce s-o fi întâmplat că Ivan Kuzmici al meu face azi 
atâta instrucție? a rostit căpităneasa. Palaşka, du-te şi 
cheamă-l pe boier la masă. Dar Maşa unde-i? 

Atunci a intrat o fată ca de optsprezece ani, cu fata 
rotundă, rumenă, cu părul bălai, pieptănat lins după 
urechile roşii ca focul. La prima vedere nu mi-a prea plăcut. 
O priveam cu gânduri preconcepute: Şvabrin mi-o descrisese 
ca fiind foarte proastă. Maria Ivanovna, fata căpitanului, s-a 
aşezat într-un colt si a început să coasă. Între timp s-a servit 
ciorba. Vasilisa Egorovna, văzând că nu-i mai vine bărbatul, 
a trimis-o pe Palaşka după dânsul a doua oară. 

— Spune-i boierului că oaspeții aşteaptă şi ciorba se 
răceşte. Slavă Domnului, instructia nu fuge si mai are timp 
să se sature de zbierat! 

Căpitanul s-a arătat de îndată, însoțit de bătrânelul 
chior. 

— Ce-i asta, taică? l-a întâmpinat nevasta. Mâncarea-i 
gata de mult şi tu nu mai vii! 

— Auzi tu, Vasilisa Egorovna, a răspuns Ivan Kuzmici, 
am fost ocupat cu slujba, am instruit soldații. 

— Ce tot spui! a rostit căpităneasa. Numai vorba-i că 
instruieşti soldații; nici ei nu se aleg cu nimic şi nici tu nu 
pricepi din slujba ta mare lucru. Să fi stat acasă, să te fi 
rugat lui Dumnezeu. Ar fi fost mai bine. Scumpi oaspeţi, 
poftiti la masă! 

Ne-am aşezat să mâncăm. Vasilisa Egorovna nu tăcea 
un minut şi mă copleşea cu întrebările: cine-mi sunt părinții, 
dacă trăiesc, unde sunt şi ce avere au? Auzind că tata are 
300 de țărani, ea a spus: 

— la te uită, maică! Sunt pe lume oameni bogați. lar noi, 
maică, n-avem decât un suflet, pe Palaşka; dar, slavă 
Domnului, trăim şi aşa, de bine de rău. O grijă doar: Maşa! 
Fată de măritat. Dar ce zestre are? Un pieptene des, o 
măturică şi trei gologani (Doamne iartă-mă), cât să aibă cu ce 
merge la baie! Bine-ar fi de s-ar găsi un om bun, altfel 
rămâne fată şi mireasă veşnică. 

M-am uitat la Maria Ivanovna: se înroşise toată şi-i 
picurau lacrimi în farfurie. M-a cuprins mila şi m-am grăbit 
să schimb vorba. 

— Am auzit, am spus eu, fără nici o legătură, că asupra 
fortăreței dumneavoastră se pregătesc să dea năvală 
başkirii... 

— De la cine ai binevoit să auzi asta, taică? a întrebat 
Ivan Kuzmici. 

— Asa mi s-a spus la Orenburg, am răspuns eu. 

— Fleacuri! a rostit comandantul. La noi, de mult nu se 
mai aude nimic. Başkirii sunt un popor căruia i-a intrat 
spaima în oase! lar kirghizii s-au învățat minte. Nu te teme, 
nu vor da peste noi. lar dacă vor da, le voi trage o bătaie să le 
ajungă pe zece ani! 

— Şi dumneata nu te temi, am continuat eu, 
adresându-mă căpitănesei, nu te temi să rămâi într-o 
fortăreață amenințată de astfel de primejdii? 


28 


— Obisnuinta, maică! Acum douăzeci de ani, când ne- 
au trimis aici de la regiment, Doamne, cum mă temeam de 
păgânii ăştia blestemati! Când le vedeam cusmele de blană 
de râs şi când le auzeam urletele, mă crezi, maică? mi se 
făcea inima cât un purice... Acum, aşa m-am deprins, că nu 
m-aş mai urni din loc nici dac-ar veni cineva să-mi spună că 
răufăcătorii dau târcoale fortăreței. 

— Vasilisa Egorovna e o doamnă foarte curajoasă! a 
remarcat grav Şvabrin. Ivan Kuzmici poate fi martor. 

— D-apoi vezi, a spus Ivan Kuzmici, baba mea nu-i 
dintre cele fricoase! 

— Dar Maria Ivanovna, am întrebat eu, e tot aşa de 
curajoasă ca dumneata? 

— Dacă Maşa-i curajoasă? Nu. Masa-i fricoasă, a 
răspuns mama. Nici până azi nu poate auzi pocnete de 
puşcă. Se cutremură toată. Acum doi ani i s-a năzărit lui 
Ivan Kuzmici să tragă cu tunul nostru de ziua mea, iar 
porumbita numai că nu s-a dus pe lumea cealaltă, de 
spaimă. De atunci, nu mai tragem niciodată cu tunul acela 
blestemat. 

Ne-am ridicat de la masă. Căpitanul şi căpităneasa s-au 
dus la culcare, iar eu m-am dus la Şvabrin, unde mi-am 
petrecut toată seara. 

CAPITOLUL IV 


DUELUL 


— Hai, 10-11 poziția, că vin 
Sto să-ți străpung obrazu-n plin! 
Kneajnin 


Au trecut câteva săptămâni şi viața în fortăreața 
Belogorskaia ne-a devenit nu numai suportabilă, ci chiar 
plăcută. Eram primit în casa comandantului ca o rudă 
apropiată. Soţul şi soția erau oameni foarte respectabili. Ivan 
Kuzmici, devenit ofițer din copil de trupă, era un om simplu, 
fără cultură, însă foarte bun şi cinstit. Se lăsa condus de 
nevastă, lucru care se potrivea de minune cu nepăsarea lui. 
Pentru Vasilisa Egorovna treburile lui erau totuna cu 
treburile ei de gospodărie; conducea fortăreața, cum îşi 
conducea şi casa. 

Curând, Maria Ivanovna a încetat a mai fi sălbatică față 
de mine. Am început să ne cunoaştem mai bine. Am 
descoperit în ea o fată deşteaptă şi simtitoare. 

M-am ataşat pe nesimţite de această familie bună si 
chiar şi de Ivan Ignatici, locotenentul chior al garnizoanei, 
despre care Şvabrin născocise că ar fi avut legături 
neîngăduite cu Vasilisa Egorovna, lucru în care nu era nici 
umbră de adevăr; însă Şvabrin nu se sinchisea de minciuna 
asta. 

Am fost avansat ofițer. Slujba nu mă obosea. În 
fortăreața asta uitată de Dumnezeu nu exista inspecție, 
instrucție sau serviciu de gardă. Câteodată, când îi venea 
cheful, comandantul îşi mai instruia soldații, dar încă nu 
reuşise să-i facă pe toți să ştie unde-i dreapta şi unde-i 
stânga, cu toate că unii, pentru a nu greşi, îşi făceau semnul 
crucii înainte de fiecare comandă. Şvabrin avea câteva cărți 
frantuzesti. Am început să citesc si mi s-a deşteptat gustul 
pentru literatură. Dimineața citeam, încercam să fac 
traduceri şi câteodată încercam să scriu versuri. Masa o 
luam aproape totdeauna la comandant, unde îmi petreceam 
de obicei şi restul zilei şi unde, câteodată, seara, venea 
părintele Gherasim cu preoteasa Akulina Pamfilovna, cea mai 
grozavă gură-spartă din partea locului. Cu Şvabrin mă 
întâlneam, bineînţeles, în fiecare zi. Însă vorba cu el îmi 
devenea din ce în ce mai putin dragă. Nu-mi plăceau 
veşnicele lui glume la adresa familiei comandantului şi nu-mi 
plăceau mai cu seamă vorbele-i veninoase pe socoteala 
Măriei Ivanovna. În fortăreață nu se mai afla altă societate şi 
nici nu doream alta. 

Baskirii, neluându-mi în seamă prorocirile, nu se 
răsculau. În jurul fortăreței era linişte. Pacea a fost însă 
tulburată pe neaşteptate de certuri interne. 

Am spus mai sus că mă ocupam cu literatura; 
încercările mele erau multumitoare pentru acea vreme. 
Alexandr Petrovici Sumarokov mi le-a lăudat câțiva ani mai 
târziu. 

O dată am reuşit să scriu un cântec de care eram 
mulțumit. 

E ştiut că uneori scriitorii, sub pretext că cer sfaturi, 
caută bunăvoința unui ascultător. Aşa şi eu, după ce am 
transcris cântecul, m-am dus cu el la Şvabrin, singurul om 

din fortăreață în stare sá aprecieze o scriere poetică. După o 
mică introducere am scos caietul din buzunar şi i-am citit 
următoarele versuri: 


Să te uit încerc, când gândul 
Dragostei, tu, Maşa mea, 

Îl alung şi, alungându-l, 
Liber iar să fiu aş vrea. 


Ochii tăi mă subjugară, 
Ma-nsotesc neîncetat; 
Liniştea mi-o destrămară,; 
Sufletul mi-au tulburat. 


Ştii că viata-1 o prigoană 
Pentru mine. M-ai robit!... 
În această garnizoană, 
Mila ta o cer smerit. 


— Cum o găseşti? l-am întrebat pe Svabrin, aşteptând 
lauda ca un tribut cuvenit. 

Dar, spre marele meu necaz, Şvabrin, de obicei 
îngăduitor, a spus hotărât că poezia nu-i bună. 

— De ce? l-am întrebat, ascunzându-mi ciuda. 

— Aşa! mi-a răspuns el. Pentru că versurile sunt ca ale 
învățătorului meu Vasili Kirilâci Trediakovski şi-mi amintesc 
foarte mult de cupletele lui de amor. 

După aceea, mi-a luat caietul şi a început să analizeze 
necruţător fiecare vers şi chiar fiecare cuvânt, bătându-şi joc 
de mine în felul cel mai usturător. N-am putut răbda şi i-am 
smuls caietul din mâini, spunându-i că n-am să-i mai arăt 
cât oi trăi nici o poezie de-a mea. Şvabrin a râs şi de 
amenințarea asta. 

— Vom vedea, a spus el, dac-ai să te tii de cuvânt, căci 
poeții au nevoie de ascultători, ca Ivan Kuzmici de sticla de 
rachiu înainte de masă. Dar cine-i Masa asta, față de care iti 
mărturiseşti delicatul şi nefericitul tău amor? N-o fi cumva 
Maria Ivanovna? 

— Nu te priveste, oricine ar fi aceastá Masa! i-am 
răspuns încruntându-mă. Nu am nevoie nici de părerea ta, 
nici de presupunerile tale. 

— Oho, poet trufas şi îndrăgostit modest! a continuat 
Svabrin, mâniindu-mă din ce în ce mai tare. Ascultă un sfat 
prietenesc: dacă vrei să ai succes, nu umbla cu cântecele! 

— Ce-nseamnă asta, domnule? Te rog să te explici! 

— Cu plăcere! Asta înseamnă că dacă vrei ca Maşa 
Mironova să vină la tine seara, în loc de versuri gingase, fă-i 
cadou o pereche de cercei. 

Îmi clocotea sângele. 

— Dar de ce ai părerea asta despre ea? l-am întrebat, 
abia stăpânindu-mi indignarea. 

— Aşa..., a răspuns el, cu un zâmbet drăcesc. Pentru 
că-i ştiu din experienţă firea şi apucăturile. 

— Minti, ticălosule! am strigat scos din fire. Minti în 
chipul cel mai neruşinat! 

Şvabrin s-a făcut palid. 

— Asta nu ţi-o iert! a spus strângându-mă de mână. Îmi 
vei da satisfacție! 

— Poftim! Oricând doreşti! am răspuns eu bucuros. 

În clipa aceea eram în stare să-l sfâşii. M-am dus îndată 
la Ivan Ignatici şi l-am găsit cu acul în mână; înşira, din 
ordinul doamnei comandant, hribi pe o aţă, pentru iarnă. 

— A... Piotr Andreici... a spus el, văzându-mă, bine-ai 
venit! Cu ce te-aduce Dumnezeu? Cu ce treabă, dacă-mi dai 
voie? 

I-am explicat în câteva cuvinte că m-am certat cu Alexei 
Ivanovici şi că-l rog pe dumnealui, Ivan Ignatici, să-mi 
servească de martor. 

Ivan Ignatici m-a ascultat cu atenţie, holbându-şi ochiul 
unic. 

— Spui, rosti el, că vrei să-l înjunghii pe Alexei Ivanovici 
şi vrei ca eu să fiu martor la asemenea faptă? Asa-i? 
îndrăznesc să te-ntreb... 

— Întocmai. 

— Vai de mine, Piotr Andreici! De ce te-ai apucat? Te-ai 
certat cu Alexei Ivanovici? Ei, şi?! Mare nenorocire! De ocară 

nu-ți cade coroana de pe cap! Dacă te-a batjocorit, înjură-l; 
de-ti trage una în bot, plesneşte-l peste ureche, îi mai tragi 
una... Încă una.... si vă despărțiți, iar noi vom avea grijă sá 
vă împăcăm. Pe când aşa, treabă-i asta, să-l înjunghii pe 
aproapele tău? Îmi dai voie să te întreb?!... Şi măcar de l-ai 
înjunghia dumneata pe el, mare pagubă n-ar fi; nici eu nu-l 
prea am la inimă... Dar dacă te străpunge el pe dumneata? 
Ce are să fie atunci? Cine are să fie cel tras pe sfoară? îmi dai 
voie să te întreb?! 

Drept era ce-mi spunea locotenentul, dar asta nu mi-a 
schimbat hotărârea. 

— Cum doreşti! a răspuns Ivan Ignatici. Fă cum crezi. 
Dar de ce să fiu eu martor la treaba asta? Pentru ce? Ce, e 
lucru nemaivăzut că nişte oameni se bat? Dă-mi voie să te 
întreb! Slavă Domnului! Am luptat împotriva svedului, 
împortiva turcului, şi-am văzut de toate... 

Am început totuşi să-l lămuresc ce îndatoriri are 
martorul la un duel, însă Ivan Ignatici nu voia sá mă 
inteleagá. 

— Voia dumneavoastră! Dacă ar fi să má amestec totuşi 
şi eu în afacerea asta, apoi atunci m-aş duce la Ivan Kuzmici, 
după cum mă obligă serviciul, şi i-aş raporta că în fortăreață 
se pune la cale o crimă potrivnică intereselor statului; şi oare 
atunci nu va binevoi cumva domnul comandant să ia 
măsurile cuvenite? 

M-am speriat şi am început să-l rog să nu raporteze 
comandantului nimic; l-am convins cu greu; mi-a dat 
cuvântul şi m-am hotărât să renunt la serviciile lui. 

Mi-am petrecut seara, ca de obicei, în casa 
comandantului. 

Mă străduiam să par vesel şi indiferent, spre a nu da loc 
la bănuieli şi spre a scăpa de întrebări plictisitoare, dar 
recunosc că n-am avut deloc acel sânge rece cu care se laudă 
aproape totdeauna cei aflaţi într-o situaţie ca a mea. În seara 
aceea mă simțeam înclinat spre duioşie şi tandrete. Maria 
Ivanovna îmi plăcea mai mult ca de obicei. Mă gândeam că 
poate o văd pentru ultima dată şi, privind-o, mă simțeam 

mişcat. Svabrin a venit şi el. L-am luat la o parte si i-am 
comunicat convorbirea cu Ivan Ignatici. 

— Ce ne trebuie? mi-a răspuns el sec. Se va face şi fără 
martori. 

Am hotărât să ne batem după stogurile de lângă 
fortăreață şi să ne întâlnim acolo a doua zi dimineața la ora 
7. Vorbeam unul cu altul atât de prietenos în aparenta, 
încât, de bucurie, Ivan Ignatici ne-a dat de gol. 

— De mult trebuia... mi-a spus el radios. Mai bine o 
pace rea decât o ceartă bună; şi chiar dacă pacea aceea nu-i 
mai onorabilă, e mai sănătoasă. 

— Ce-i?! Ce-i, Ivan Ignatici?! a întrebat doamna 
comandant, care întindea cărțile într-un colț. N-am prea fost 
atentă. 

Ivan Ignatici,văzându-mi nemulțumirea şi aducându-şi 
aminte de cuvântul dat, s-a fâstâcit, neştiind ce să răspundă. 
Şvabrin s-a grăbit să-i vină în ajutor. 

— Ivan Ignatici ne aprobă împăcarea. 

— Dar cu cine te-ai certat, maică? 

— Am avut o discuţie destul de serioasă cu Piotr 
Andreici. 

— Şi pentru ce, mă rog? 

— Pentru un fleac de nimic: pentru un cântec, Vasilisa 
Egorovna. 

— Ati şi găsit pentru ce să vă certati! Pentru un cântec! 
Cum s-a întâmplat? 

— lac-asa: Piotr Andreici a compus un cântec şi l-a 
cântat azi în fața mea, dar eu am început să-i cânt cântecul 
care-mi place mie: 


Fată de căpitan, fată mare, 
Nu te duce noaptea târziu la plimbare. 


S-a ivit o neînțelegere, Piotr Andreici s-a supărat; pe 


urmă însă şi-a dat seama că fiecare poate să cânte ce-i place. 
Şi cu asta treaba s-a încheiat. 

Era cât pe ce sá mă-nfurie nerusinarea lui Svabrin, dar 
nimeni afară de mine nu i-a înțeles insinuările grosolane; 
sau, cel putin, nimeni nu le-a dat atenție. 

De la cântece, conversaţia a trecut la poeți şi 
comandantul a spus că toți sunt nişte oameni fără căpătâi şi 
nişte betivi fără leac, şi m-a sfătuit prieteneste să mă las de 
versuri, ca de o treabă dăunătoare serviciului şi care nu duce 
la nimic bun. 

Prezenţa lui Şvabrin îmi era nesuferită şi curând mi-am 
luat rămas bun de la comandant şi de la familia lui; apoi, 
acasă, mi-am examinat spada, i-am încercat vârful şi m-am 
culcat, dând ordin lui Savelici să mă trezească spre ora 
şapte. 

A doua zi, la ceasul hotărât, stăteam după stoguri, 
aşteptându-mi adversarul. Nu după mult timp, acesta a 
sosit. 

— S-ar putea să ne surprindă, a spus el. Trebuie să ne 
grăbim. 

Ne-am dezbrăcat de tunici şi aşa, numai în veste, am 
tras spadele. În clipa aceea, de după stog a apărut Ivan 
Ignatici cu vreo cinci invalizi. Ne-a ordonat să ne prezentăm 
la comandant. Ne-am supus înciudați. Soldaţii ne-au 
înconjurat şi am plecat către fortăreață, în urma lui Ivan 
Ignatici, care conducea procesiunea, păşind cu un aer grozav 
de important. Am intrat în casa comandantului. Ivan Ignatici 
a deschis uşile anunțând solemn: 

— l-am adus... 

Vasilisa Egorovna ne-a ieşit înainte: 

— Ah, dragii mei! Ah, ce înseamnă asta?! Cum! Ce?! să 
se săvârşească omoruri în fortăreața noastră! La arest cu ei, 
Ivan Kuzmici! Piotr Andreici! Alexei Ivanâci! Dati-mi spadele! 
Da-ti-le! Dati-le încoace! Palaska, du-le în cámara! Piotr 
Andreici! Nu m-am asteptat la asa ceva din partea dumitale! 
Cum de nu ti-i ruşine? De Alexei Ivanâci nu mai vorbesc, căci 
pentru omor a fost scos din gardă. Şi nici în Dumnezeu nu 
crede. Dar dumneata, cum?! Tot într-acolo bati?! 

Ivan Kuzmici, în totul de acord cu nevastá-sa, a 
adăugat: 

— Vasilisa Egorovna spune adevárul: duelurile sunt 
oprite formal de regulamentele militare! 

Palaşka ne-a luat spadele si le-a dus în cămară. Nu m- 
am putut stăpâni să nu râd. Şvabrin avea o figură gravă. 

— Cu toată stima ce v-o păstrez, a spus el cu răceală, 
nu pot să nu vă atrag atenția că vá deranjati de pomană 
judecându-ne. Lăsaţi s-o facă Ivan Kuzmici; asta-i treaba 
domniei-sale. 

— Ei, na, maică! a răspuns nevasta comandantului. 
Oare soțul şi soția nu sunt amândoi un suflet şi un trup? Ce 
mai zăboveşti, Ivan Kuzmici? Pune-i chiar acum la pâine şi 
apă, pe fiecare în altă parte, să le treacă gărgăunii! Trebuie 
să-i pună şi părintele Gherasim la pocăință, să se roage lui 
Dumnezeu de iertare şi să-şi recunoască greşeala față de 
oameni. 

Ivan Kuzmici nu ştia ce hotărâre să ia. Maria Ivanovna 
era peste măsură de palidă. Încet-încet, furtuna s-a potolit. 
Soția comandantului s-a liniştit şi ea şi ne-a pus să ne 
sărutăm. Palaşka ne-a adus spadele. Am ieşit de la 
comandant cu aerul că ne-am împăcat. 

Ivan Ignatici ne-a petrecut. 

— Cum de nu v-a fost ruşine, i-am spus eu supărat, să 
ne raportați comandantului, după ce v-aţi dat cuvântul că nu 
o veti face? 

— Cum, Doamne Sfinte! Nu i-am spus lui Ivan Kuzmici 
nimic! M-a iscodit Vasilisa Egorovna. A pus totul la cale fără 
ştirea comandantului. La urma urmei, slavă Domnului că s-a 
sfârşit aşa! 

Cu acestea s-a întors spre casă; eu şi Şvabrin am rămas 
singuri. 

— Chestiunea nu s-a sfârşit cu asta, i-am spus eu. 

— Sigur! a răspuns Şvabrin. Vei răspunde pentru 
obrăznicie cu sângele dumitale! însă, probabil, ne vor 
supraveghea. Trebuie să ne prefacem câteva zile. La revedere! 

Şi ne-am despărțit, ca şi cum nu s-ar fi întâmplat nimic. 

M-am întors la comandant şi m-am aşezat ca de obicei 
lângă Maria Ivanovna. Ivan Kuzmici nu era acasă. Vasilisa 
Egorovna era ocupată cu gospodăria. Vorbeam încet. Maria 

Ivanovna m-a dojenit cu multă gingăşie pentru nelinistea ce- 
o pricinuisem tuturor, prin cearta mea cu Şvabrin. 

— Eu, a spus ea, am încremenit când am aflat că aveti 
de gând să vă bateti cu spadele! Cât de ciudati sunt bărbații! 
Pentru o vorbă, pe care peste o săptămână ar uita-o, sunt 
gata să se taie şi să-şi jertfească nu numai viața, dar chiar şi 
cinstea lor şi fericirea celor care... Sunt sigură însă că nu 
dumneata ai început cearta. Cred că Alexei Ivanovici e 
vinovat! 

— Ce te face să crezi aşa, Maria Ivanovna? 

— Aşa... Îşi bate joc de toate... Nu-mi place Alexei 
Ivanovici! Mă scárbeste! Şi totuşi, ce curios, m-aş necăji să 
ştiu că nu-i plac nici eu lui! M-aş necăji grozav. 

— Dar ce crezi, Maria Ivanovna: îi placi sau nu? 

Ea s-a înroşit încurcată. 

— Mi se pare, a răspuns ea, cred că-i plac. 

— Pentru ce ti se pare? 

— Pentru că m-a cerut în căsătorie. 

— Te-a cerut în căsătorie?! Când?! 

— Anul trecut. Cu două luni înainte de sosirea 
dumitale. 

— Şi n-ai primit? 

— După cum vezi. Alexei Ivanovici e de bună seamă om 
deştept, de familie bună şi cu avere, însă când mă gândesc 
că ar trebui să mă sărut cu dânsul la cununie în fața 
tuturora... Pentru nimic în lume! Nici pentru toate bogățiile! 

Vorbele ei mi-au deschis ochii, făcându-mă să pricep 
multe lucruri. Am înțeles de ce Svabrin o urmărea cu atâta 
stáruintá cu clevetirile. Pesemne că bágase de seamă 
apropierea noastră sufletească şi voia să ne îndepărteze pe 
unul de altul. Vorbele care au iscat cearta mi s-au părut şi 
mai urâte acum, când vedeam că ceea ce mi se păruse a fi o 
glumă vulgară, nedemnă, era de fapt o clevetire cugetată. 

Dorinţa de a-l pedepsi pe acest obraznic rău de gură a 
devenit si mai puternică, şi aşteptam cu nerăbdare 
momentul potrivit. 

N-am aşteptat mult. A doua zi, pe când compuneam o 
elegie, rozându-mi pana în aşteptarea rimei, Şvabrin mi-a 
bătut în geam. Am lăsat pana, mi-am luat spada şi am ieşit. 

— Pentru ce să mai amânăm? mi-a spus el. Nu mai 
suntem urmăriți. Să coborâm la râu. Acolo nu ne va 
împiedica nimeni. 

Am pornit tácuti. Am coborât pe o cărare abrupta, ne- 
am oprit chiar lângă râu şi am tras spadele. 

Şvabrin era mai dibaci Ca mine, însă eu eram mai 
puternic si mai îndrăzneț; monsieur Beaupré, ca fost ostaş, 
îmi dăduse câteva lecții de scrimă şi acum îmi prindeau bine. 

Şvabrin nu se aştepta să găsească în mine un adversar 
atât de periculos. Mult timp n-am putut să ne facem unul 
altuia nici un rău si, în sfârşit, văzând că Svabrin slăbeşte, 
am început să-l atac cu energie şi l-am împins foarte aproape 
de râu. 

Deodată m-a strigat cineva, tare; m-am întors şi l-am 
văzut pe Savelici alergând pe cărăruia de pe mal... 

În clipa aceea am simţit o împunsătură puternică mai 
jos de umărul drept; am căzut şi mi-am pierdut cunoştinţa. 

CAPITOLUL V 


IUBIREA 


Ah, fată, fată prea frumoasă, 

Tu te mariti şi pleci de-acasă. 
După cuvântul cuviinței, 
Întreabă-ți rudele, părinții... 

Tu te mariti dar mai-nainte, 

În loc de zestre — adună-ţi minte. 
Cântec din popor 


O sá mă uiţi, precum îți spun, 
De vei găsi altul mai bun... 
Unul mai rău de-o să găseşti, 
Mereu o să mă pomeneşti. 
Cântec din popor 


Când m-am dezmeticit, o vreme nu mi-am putut da 
seama şi nu intelegeam ce se întâmplase. Stăteam în pat 
într-o cameră necunoscută şi mă simțeam foarte slăbit. 
Savelici sta în fața mea cu lumânarea-n mână. Cineva îmi 
desfăcea cu bágare de seamă pansamentul, care-mi lega 

pieptul si umărul. Putin câte puţin, gândurile mi s-au 
limpezit. Mi-am amintit de duel şi-am priceput că eram rănit. 
În clipa aceea usa a scartáit. 

— Cum îi merge? a soptit un glas, şi eu am trăsărit, 
auzindu-l. 

— E tot în aceeaşi stare, a răspuns Savelici, oftând, tot 
fără cunoştinţă; iată, au trecut cinci zile. 

Am vrut să mă întorc pe-o parte, dar n-am putut. 

— Unde sunt şi cine-i acolo? am rostit cu greu. 

Maria Ivanovna s-a apropiat de pat şi s-a aplecat 
asupră-mi. 

— Cum te simți? m-a întrebat ea. 

— Slavă Domnului, am răspuns eu, cu glas slab. 
Dumneata eşti, Maria Ivanovna? Spune-mi... 

Dar n-am mai avut putere să continuu şi am tăcut. 
Savelici a răsuflat uşurat. Faţa i s-a luminat de bucurie. 

— Şi-a venit în fire! Şi-a venit în fire! spunea el mereu. 
Slavă tie, Doamne! Tăicuţă, Piotr Andreici! M-ai speriat. E 
putin lucru? A cincea zi de când... 

Maria Ivanovna l-a întrerupt: 

— Nu vorbi mult cu dânsul, Savelici. E încă slab. 

Apoi a ieşit şi a tras încet uşa după ea. Eram tare 
tulburat. Va să zică, mă găseam în casa comandantului şi 
Maria Ivanovna intra să mă vadă. Doream să-l întreb câte 
ceva pe Savelici, însă bătrânul a dat din cap şi şi-a astupat 
urechile. De ciudă, am închis ochii şi am adormit repede. 

Când m-am trezit l-am chemat pe Savelici, dar, în locul 
lui, mi-a răsărit în față Maria Ivanovna şi m-a salutat cu 
glasul ei îngeresc. Nu pot arăta încântarea ce m-a cuprins în 
clipa aceea. l-am luat mâna, i-am sărutat-o, udându-i-o cu 
lacrimi de înduioşare. Masa nu şi-a retras mâna... şi deodată 
buzele ei mi-au atins obrazul şi le-am simţit sărutul fierbinte 
şi proaspăt. Un foc mi-a străbătut tot trupul. 

— Dragă şi bună Maria Ivanovna, i-am spus eu, fii soția 
mea! Spre fericirea mea, primeşte. 

Ea şi-a venit în fire. 

— Pentru Dumnezeu, linisteste-te, a rostit, retrăgându- 
şi mâna. Eşti încă în primejdie. Rana se poate deschide. 
Păzeşte-te, măcar pentru mine. 

Apoi a plecat, lăsându-mă îmbătat de bucurie. Fericirea 
îmi reda viața! Ea mă iubea! Şi va fi a mea! 

Gândul acesta mi-a umplut toată ființa. De-atunci m-am 
simţit din ce în ce mai bine. 

Mă trata bărbierul regimentului, fiindcă în fortăreață nu 
era doctor. Şi, slavă Domnului, nu-l făcea pe deşteptul. 
Tinereţea şi natura mi-au grăbit vindecarea. Mă îngrijea toată 
familia comandantului. Maria Ivanovna nu mă mai părăsea 
nici o clipă. Bineînţeles, la primul prilej, mi-am reînceput 
declaraţia întreruptă şi ea m-a ascultat mai cu răbdare. Şi-a 
mărturisit sentimentele cu vorbe simple, spunându-mi că şi 
părinţii ei vor fi foarte bucuroşi s-o vadă fericită. 

— Dar gândeşte-te bine, a adăugat ea, din partea 
părinților tăi nu va fi nici o piedică? 

Am căzut pe gânduri. De afecțiunea mamei nu mă 
îndoiam, însă, ştiind firea şi felul de a gândi al tatei, am 
simţit că dragostea mea n-o să-l mişte, că o va socoti drept 
vânturare a tinereții. 

l-am mărturisit foarte deschis îngrijorarea asta Mariei 
Ivanovna şi m-am hotărât să-i scriu tatei cât mai frumos şi 
să-i cer binecuvântarea părintească. 

l-am arătat Mariei Ivanovna scrisoarea şi ea a găsit-o 
atât de convingătoare şi de mişcătoare, încât era sigură de 
succes. 

După aceea s-a lăsat în voia sentimentelor inimii ei 
duioase, cu toată încrederea tinereții şi a dragostei. 

Cu Şvabrin m-am împăcat chiar în primele zile după 
insanatosire. 

— Piotr Andreici! mi-a spus Ivan Kuzmici, dojenindu-má 
pentru duel. Trebuie sá te bag la arest, pentru fapta asta, dar 
esti pedepsit si asa... Alexei Ivanovici stá inchis sub paza in 
hambar; sabia lui se gáseste sub cheie la Vasilisa Egorovna. 
Lasa-l să se mai gândească şi sá se pocăiască. 

Eram prea fericit pentru a putea păstra duşmănie. L-am 
rugat să-i dea drumul lui Şvabrin, şi bunul comandant, cu 

aprobarea nevestei, a hotărât să-l elibereze. Svabrin a venit la 
mine şi şi-a arătat regretul adânc pentru cele întâmplate 
între noi; a recunoscut că a fost cu totul vinovat şi m-a rugat 
să uităm trecutul. Nefiind pizmaş de felul meu, l-am iertat 
sincer şi pentru ceartă, şi pentru rană. 

În clevetirile lui am văzut ciuda pricinuită de amorul 
propriu rănit şi de dragostea respinsă, aşa că l-am iertat cu 
mărinimie pe nefericitul meu rival. 

M-am însănătoşit curând şi m-am mutat în locuința 
mea. Aşteptam cu nerăbdare răspunsul la ultima scrisoare, 
neindráznind să sper şi stráduindu-ma să înăbuş presimtirile 
negre. 

Cu Vasilisa Egorovna si cu bărbatul ei încă nu mă 
explicasem, dar propunerea mea nu putea să-i uimească. 
Nici eu, nici Maria Ivanovna nu ne străduiam să ne 
ascundem de ei sentimentele. De consimțământul lor eram 
siguri dinainte. În sfârşit, într-o dimineaţă, Savelici a intrat la 
mine ținând în mână scrisoarea aşteptată. Am luat-o cu 
emoție. Adresa era scrisă de tata. Lucrul acesta m-a făcut sá 
bănuiesc ceva grav, căci de obicei scrisorile erau scrise de 
mama, el adăugându-le doar câteva rânduri la urmă. 

N-am deschis plicul mult timp, recitind vorbele solemne 
aşternute pe el: “Fiului meu Piotr Andreici Griniov. Gubernia 
Orenburg, fortăreața Belogorskaia”. Mă străduiam să ghicesc 
după scris gândurile cu care fusese alcătuită scrisoarea; în 
sfârşit, m-am hotărât s-o deschid şi, de la primele rânduri, 
am văzut că totul s-a sfârşit. 

lată conţinutul scrisorii: 


„Fiul meu Piotr! Scrisoarea ta prin care ne ceri 
consimțământul şi binecuvântarea părintească 
pentru a te căsători cu Maria Ivanovna, fiica lui 
Mironov, am primit-o la 15 ale acestei luni şi nu 
numai că nu-ți dau nici consimțământul şi nici 
binecuvântarea mea, dar mă şi pregătesc să vin 
până la tine, să te învăţ minte pentru şotiile tale, ca 
pe un batetandru, fără să tin seama de gradul tău 
ofițeresc, căci ai dovedit că nu meriti încă să porți 

sabia, care îți este dată spre apărarea patriei şi nu 
pentru dueluri cu derbedei la fel cu tine. Am să-i 
scriu imediat şi lui Andrei Karlovici, rugându-l să te 
transfere din fortăreața Belogorskaia undeva mai 
departe, unde ti-ar ieşi nebuneala din cap. Maică-ta, 
auzind despre duelul tău şi că eşti rănit, s-a 
îmbolnăvit de supărare şi stă în pat. Ce se va alege 
de tine? Rog pe Dumnezeu să te îndrepte, deşi nu 
îndrăznesc să sper în marea lui milă. 
Tatăl tău, A.G.” 


Citirea acestei scrisori mi-a trezit cele mai felurite 
sentimente. Vorbele aspre cu care mă dăruia din belşug tata 
m-au jignit adânc. Dispretul cu care amintea de Maria 
Ivanovna îl socoteam necuviincios şi nedrept. Gândul că aş 
putea fi mutat din fortăreața Belogorskaia mă îngrozea; dar 
mai mult ca toate mă întrista boala mamei. 

Eram indignat de purtarea lui Savelici, convins fiind că 
el le făcuse cunoscut părinților mei duelul. 

Cum mă plimbam prin încăperea strâmtă, m-am oprit în 
fața lui şi i-am spus, privindu-l amenintátor: 

— După cum se vede, nu ti-i destul că din pricina ta am 
fost rănit şi-am stat o lună întreagă între viață şi moarte; 
acum vrei s-o omori şi pe mama. 

Savelici a rămas trăsnit. 

— Te rog, boierule, a rostit el aproape plângând. Ce vrei 
să spui cu asta? Sunt eu vinovat c-ai fost rănit? Dumnezeu 
vede! Am alergat să te apăr cu pieptul meu de spada lui 
Alexei Ivanâci! Dar m-a împiedicat afurisita de bătrânețe. Si 
ce i-am făcut eu mamei tale? 

— Ce i-ai făcut? Cine te-a rugat sá mă pârâşti? Mi-ai 
fost dat ca spion? 

— Te-am pârât eu?! Savelici avea lacrimi în ochi. 
Doamne, împărate ceresc! Poftim, citeşte ce-mi scrie boierul 
şi vei vedea în ce fel te-am pârât. 

A scos din buzunar o scrisoare; am citit următoarele: 

„Să-ţi fie ruşine, câine bătrân, că n-ai ținut 
socoteală de poruncile mele aspre şi nu mi-ai adus la 
cunoştinţă şotiile fiului meu, Piotr Andreici, şi-au 
trebuit să mă anunţe oameni străini. Astfel îţi faci 
datoria şi îndeplineşti voința stăpânului? Pe tine, 
câine bătrân, am să te trimit să paşti porcii, pentru 
că mi-ai ascuns adevărul şi l-ai încurajat la rele pe 
tânărul meu fiu. Cum primeşti scrisoarea asta, să-mi 
scrii îndată cum îi merge cu sănătatea, despre care 
am fost înştiințat că s-a îndreptat; să-mi scrii în ce 
loc anume a fost rănit şi dacă s-a lecuit bine.” 


Era limpede că Savelici era nevinovat şi eu îl jignisem 
degeaba cu bănuiala şi mustrarea mea. 

I-am cerut iertare, dar bătrânul a rămas nemângâiat. 

— lată unde am ajuns, iată ce milostivire am căpătat de 
la stăpâni! lată-mă câine bătrân şi păzitor de porci! lată-mă-s 
pricina rănirii tale! Nu, tăicuță Piotr Andreici! Nu eu sunt cel 
vinovat, ci blestematul de „musie” e vinovat de toate. El te-a 
învăţat să te impungi cu frigări şi să țopăi, parcă de omul rău 
te-ai putea păzi impungánd si topaind. Trebuia să-ți 
tocmească un „musie” şi să cheltuiască banii de pomană!... 

Cine oare îşi luase sarcina de a-i anunța pe părinți de 
purtarea mea? Generalul? El nu se prea ocupa de mine; Ivan 
Kuzmici nu găsise de cuviință să raporteze despre duel. Mă 
frământam cu presupunerile. Bănuiala cădea asupra lui 
Şvabrin. Numai lui i-ar fi adus folos denuntul, de pe urma 
căruia s-ar fi putut să fiu mutat, şi astfel legăturile mele cu 
familia comandantului s-ar fi rupt de la sine. M-am dus să 
spun totul Mariei Ivanovna. Ea mi-a ieşit înainte în pridvor. 

— Ce s-a întâmplat cu dumneata? Cât eşti de palid! 

— Totul s-a sfârşit! i-am răspuns, dându-i scrisoarea 
tatei. 

Ea s-a făcut palidă la rându-i. A citit scrisoarea şi mâna 
îi tremura când mi-a înapoiat-o. Îi tremura şi glasul când mi- 
a spus: 

— După cum se vede, aşa mi-i soarta... Părinţii dumitale 
nu mă vor în familia lor... Fie în toate voia Domnului! 

Dumnezeu ştie mai bine decât noi ce ni se cuvine. N-avem ce 
face, Piotr Andreici; fii măcar dumneata fericit... 

— Asta n-o să se întâmple! am strigat eu apucând-o de 
mână. Mă iubeşti, sunt gata la orice! Vom merge şi vom 
cădea la picioarele părinţilor tăi; ei sunt oameni simpli, nu 
sunt cruzi, nici trufasi... ne vor blagoslovi; ne vom cununa... 
şi-apoi, cu timpul, sunt sigur că îl vom îndupleca şi pe tatăl 
meu; mama va fi de partea noastră; el mă va ierta... 

— Nu, Piotr Andreici, nu mă voi căsători cu tine fără 
consimțământul părinților tăi. Fără blagoslovirea lor vei fi 
nenorocit! Să ne supunem voinței lui Dumnezeu. Dacă vei 
găsi o alta şi o vei iubi, Dumnezeu cu tine, Piotr Andreici; iar 
eu, pentru voi amândoi... 

A început să plângă şi după aceea a plecat. Am vrut să 
mă duc după dânsa, în casă, dar simțeam că nu mai sunt în 
stare să mă stăpânesc, şi m-am întors la locuința mea. 

Savelici mi-a întrerupt şirul gândurilor în care eram 
adâncit: 

— Poftim, domnule, a rostit el, dându-mi o foaie de 
hârtie scrisă, vezi dacă pârâtorul sunt eu, dacă eu vreau să 
bag vrajbă între tată şi fiu! 

Am luat hârtia; era răspunsul lui la scrisoarea primită. 
Iată-l, cuvânt cu cuvânt: 


„Stăpâne Andrei Petrovici, părintele nostru 
milostiv! 

Am primit scrisoarea dumneavoastră milostivă 
în care binevoiți sá vă mâniați pe mine, robul 
dumneavoastră, că nu mie ruşine să nu vă 
îndeplinesc poruncile de stăpân; eu nu sunt câine 
bătrân, ci credincioasa dumneavoastră slugă, 
poruncile de stăpân le-am îndeplinit întotdeauna şi 
slujba mi-am făcut-o cu osârdie şi astfel am 
incáruntit! 

N-am scris despre rana lui Piotr Andreici, 
fiindcă n-am voit să vă sperii degeaba; şi aflu că 
stăpâna, mama noastră, Avdotia Vasilievna, şi-aşa 
s-a îmbolnăvit de spaimă, şi am să-l rog pe 

Dumnezeu pentru sănătatea ei. Cât despre Piotr 
Andreici, a fost rănit în piept, sub umărul drept, rana 
a avut o adâncime de trei degete şi a fost îngrijit în 
casa comandantului unde l-am adus de pe mal, şi l-a 
lecuit bărbierul de aici, Stepan Paramonov. Acum, 
Piotr Andreici este sănătos, slavă Domnului, şi nu 
pot scrie despre el decât de bine. Se aude că şi 
comandanții sunt mulțumiți de dânsul, iar cât despre 
Vasilisa Egorouna, îi este ca un fiu. Că s-a întâmplat 
cu el una ca asta, să nu-i fie tânărului de ocard: 
calul are patru picioare si tot se poticneşte. 
Dumneavoastră binevoiţi a scrie că mă veti trimite să 
pasc porcii; fie şi asta voia dumneavoastră 


boierească. 

După aceste rânduri, mă închin ca o slugă 
supusă. 

Credinciosul  dumnea voastră rob, Arhip 
Saveliev.” 


N-am putut să nu zâmbesc de câteva ori, citind răvaşul 
bunului bătrân. 

Nu eram în stare să-i răspund tatei; iar pentru a o linişti 
pe mama, socoteam că scrisoarea lui Savelici ajunge. De- 
atunci, situația mea s-a schimbat. 

Maria Ivanovna aproape nu mai vorbea cu mine si mă 
ocolea. Casa comandantului mi se părea de nesuferit. Putin 
câte putin, m-am obişnuit să stau singur acasă. La început 
Vasilisa Egorovna îmi făcea reproşuri, dar văzându-mi 
îndărătnicia, m-a lăsat în pace. Cu Ivan Kuzmici mă 
întâlneam numai în timpul serviciului. Cu Şvabrin mă 
întâlneam rar şi niciodată cu plăcere, fiindcă vedeam la 
dânsul o duşmănie ascunsă, care-mi întărea bănuielile. Viața 
mi-a devenit de nesuferit. Mă copleşeau tot felul de gânduri 
negre, pe care le hrăneau singurătatea şi lipsa de activitate. 
În izolarea asta, dragostea se aprindea din ce în ce şi era tot 
mai chinuitoare. Am pierdut pofta de a citi şi de a vorbi. 
Eram foarte abătut. Mă temeam să nu înnebunesc sau să nu 
cad în desfrâu. 

Dar evenimente neasteptate, care mi-au influentat toatá 
viața, au dat sufletului meu o binevenită si puternică 
zguduire. 

CAPITOLUL VI 


RĂSCOALA LUI PUGACIOV 


Deschideti-va urechile bine, flăcăi, 
Şi ascultați ce povestesc bătrânii. 
Cântec 


Înainte de a trece la descrierea întâmplărilor ciudate la 
care am fost martor, trebuie să spun câteva cuvinte despre 
starea guberniei Orenburgului la sfârşitul anului 1773. 

Gubernia asta mare şi bogată era locuită de o mulțime 
de neamuri pe jumătate sălbatice, care recunoscuseră nu 
demult stăpânirea țarilor ruşi. Se răsculau mereu; nu erau 
deprinşi cu legile şi cu viaţa civică; cruzimea şi firea lor 
nestatornică cereau din partea conducerii multă 
supraveghere pentru a-i putea stăpâni. Fortăreţele erau 
construite în locuri potrivite, cu populație compusă mai cu 
seamă din cazaci, vechii stăpânitori ai malurilor laikului. Dar 
cazacii de pe laik, în loc să păstreze liniştea şi ordinea 
ținutului, se răzvrătiseră şi ei de la o vreme şi erau 
primejdioşi pentru cârmuire. 

În anul 1772 s-a petrecut o răscoală în principalul lor 
orăşel, din pricina măsurilor drastice luate de generalul- 
maior Traubenberg, pentru a aduce armata la supunerea 
cuvenită. Rezultatul a fost omorârea barbară a lui 
Traubenberg, schimbarea arbitrară a conducerii şi, în sfârşit, 
potolirea revoltei prin foc de mitralii şi pedepse grele. Acestea 
se întâmplaseră cu câtva timp înainte de sosirea mea în 
fortăreața Belogorskaia. Acum totul era liniştit sau cel putin 
părea aşa; conducerea se încrezuse prea uşor în falsa 
pocăință a viclenilor răsculați, dar ei îşi mocneau ura, 
aşteptând momentul prielnic pentru a isca o nouă răscoală. 
Mă reîntorc la povestirea mea. 

Într-o seară (asta era pe la începutul lui octombrie 
1773), stam singur acasă, ascultând vuietul vântului de 
toamnă, şi mă uitam pe fereastră cum aleargă norii în 
preajma lunii. Am fost chemat la comandant. M-am dus 
îndată. Erau acolo Svabrin, Ivan lgnatici si uriadnicul 
cazacilor. Nu se aflau de față nici Vasilisa Egorovna, nici 
Maria Ivanovna. Comandantul mi-a dat mâna, cu o față 
îngrijorată. A închis uşa. l-a rugat să sada pe toţi în afară de 
uriadnic, care sta în prag. 

— Domnilor ofițeri, am o veste importantă! ne-a spus 
comandantul şi a scos o hârtie din buzunar. Ascultati ce 
scrie generalul. Şi-a pus ochelarii şi a citit următoarele: 


„Domnului căpitan Mironov, comandant al 
fortăreței Belogorskaia. 
Confidential. 


Prin aceasta vá anunt cá Emilian Pugaciov, 
cazacul de la Don şi instigatorul fugit de sub escortă, 
a avut neiertata îndrăzneală de a se da drept 
decedatul împărat Petru al III-lea; a adunat o bandă 
de răufăcători, a răsculat cazacii din satele de pe 
Iaik şi a cucerit şi distrus câteva fortărețe, omorând 
şi jefuind pe unde a trecut. La primirea acesteia, 
domnule căpitan, vei lua imediat măsurile cuvenite 
pentru respingerea numitului răufăcător şi impostor, 

şi chiar pentru nimicirea lui, dacă va fi cu putință, în 
caz că se îndreaptă asupra fortăreței încredințate 
oblăduirii dumitale.” 


— Vei lua măsurile cuvenite..., a spus comandantul, 
scoțându-şi ochelarii şi strângând hârtia. Auzi! Uşor de spus. 
După cum se vede, răufăcătorul e puternic, în timp ce noi n- 
avem decât o sută treizeci de oameni, fără să-i punem la 
socoteală pe cazaci, pe cari nu ne putem bizui... Nu vreau să 
te jignesc, Maximâci (uriadnicul zâmbi). Dar n-avem încotro, 
domnilor ofițeri! Fiți disciplinati, puneţi santinele si 
organizați posturi de veghe noaptea, iar în caz de atac, 
închideți poarta şi scoateţi soldații. Tu,  Maximâci, 
supravegheazá-ti aspru cazacii. Să se controleze tunul si să 
fie bine curățat. Mai mult ca toate, ţineţi lucrul acesta secret, 
pentru ca nimeni din fortăreață să nu afle înainte de vreme. 

După aceste instrucțiuni, Ivan Kuzmici ne-a dat drumul. 
Am ieşit împreună cu Svabrin, discutând despre cele auzite. 

— Cum crezi că se va sfârşi asta? l-am întrebat. 

— Dumnezeu ştie! a răspuns el. Vom vedea. 
Deocamdată nu văd nimic important. Dacă însă... 

Şi a căzut pe gânduri, fluierând distrat o arie 
franțuzească. 

Cu toate măsurile de precautiune pe care le luasem, 
vestea apariţiei lui Pugaciov s-a răspândit în toată fortăreața. 
Ivan Kuzmici, cu toate că-şi respecta foarte mult nevasta, nu 
i-ar fi destăinuit pentru nimic în lume vreun secret în 
legătură cu serviciul. După ce-a primit scrisoarea 
generalului, a expediat-o cu multă iscusinta pe Vasilisa 
Egorovna, spunându-i cum că părintele Gherasim ar fi primit 
de la Orenburg nişte noutăți senzaţionale, pe care le tine în 
mare taină. 

Vasilisa Egorovna a vrut să plece numaidecât în ospetie 
la preoteasă şi, în urma sfatului lui Ivan Kuzmici, a luat-o şi 
pe Maria Ivanovna, ca să nu-i fie urât singură. 

Cum a rămas numai el stăpân în casă, Ivan Kuzmici a 
trimis îndată după noi, iar pe Palaşka a închis-o în cămară, 
să nu poată trage cu urechea la ceea ce aveam să vorbim... 

Însă Vasilisa Egorovna, neputând scoate nimic de la 
preoteasă, s-a întors acasă si a aflat că în lipsa ei Ivan 
Kuzmici avusese o consfătuire, în timpul căreia Palaşka 
fusese închisă în cămară; şi-a dat repede seama că a fost 
păcălită de bărbatu-său şi a început să-l descoasă. Ivan 
Kuzmici însă era pregătit să facă față atacului. I-a răspuns 
calm şi fără cea mai mică şovăială curioasei tovarăşe de 
viață: 

— Auzi, măicuţă! Babelor din sat le-a trăsnit prin minte 
să facă focul cu paie şi se poate întâmpla o nenorocire! De 
aceea am dat ordin aspru ca pe viitor să se facă focul numai 
cu vreascuri şi cu copacii doboráti de furtună. 

— Dacă-i aşa, pentru ce-a trebuit s-o închizi pe 
Palaska? a întrebat ea. De ce a stat biata fată în cămară până 
la întoarcerea noastră? 

Ivan Kuzmici nu se aştepta la întrebarea asta; încurcat, 
mormăi ceva fără şir... Vasilisa Egorovna i-a simțit minciuna, 
dar, ştiind că nu va putea scoate de la el nimic, a întrerupt 
vorba şi a început să grăiască despre deosebitul mestesug al 
Akulinei Pamilovna la muratul castravetilor. Nu putu dormi 
toată noaptea, chinuindu-se să ghicească ce mare secret o fi 
în capul bărbatului ei, încât nici ea nu trebuie să ştie. 

A doua zi, pe când se întorcea de la biserică, l-a văzut pe 
Ivan Ignatici scoțând din tun cârpe, pietricele, surcele, arsice 
şi tot felul de gunoaie băgate acolo de copii. „Ce-or fi 
însemnând pregătirile astea militare? s-a 1 
căpităneasa. Oare nu s-aşteaptă cumva vreun atac al 
kirghizilor? Nu cumva Kuzmici îmi ascunde astfel de 
fleacuri?” L-a strigat pe Ivan Ignatici, hotărâtă să afle de la 
dânsul secretul care-i chinuia femeiasca nerăbdare de a 
afla.. 

Întâi i-a făcut lui Ivan Ignatici câteva observaţii 
referitoare la gospodărie, ca un judecător de instrucție care-şi 
începe cercetările cu vorbe ocolite pentru a risipi bănuiala; 
apoi, făcând o mică pauză, a oftat adânc şi a continuat, 
clătinând din cap: 

— Doamne, Dumnezeul meu! Ai auzit ce veşti! Ce va ieşi 
din asta? 

— Măicuţă, i-a răspuns Ivan lgnatici, Dumnezeu e 
milostiv, soldați avem destui, pulbere destulă, tunul l-am 
curățat. Poate că-l vom respinge pe Pugaciov. Mare-i 
Dumnezeu, nu ne lasă el! 

— Ce fel de om e Pugaciov ăsta? a întrebat nevasta 
comandantului. 

Atunci, înțelegând că a vorbit prea mult, Ivan Ignatici şi- 
a muşcat limba. Dar era prea târziu. Vasilisa Egorovna l-a 
făcut să spună totul, dându-i cuvântul că nu va mai afla 
nimeni. 

Într-adevăr, şi-a ţinut făgăduiala, n-a spus nici un 
cuvânt nimănui, decât doar preotesei, şi nu de alta, dar ca să 
nu-i ia răufăcătorii vaca de pe câmp... 

Curând, toată lumea vorbea de Pugaciov. Părerile erau 
diferite. Comandantul a trimis uriadnicul să afle ce se- 
ntâmplă prin satele şi fortărețele din jur. Când s-a întors, 
după două zile, acesta a raportat că a văzut în câmp, la o 
depărtare de şaizeci de verse de fortăreață, o mulțime de 
focuri şi că a aflat de la başkiri că se apropie o armată de-o 
putere nemaivăzută. În sfârşit, nu putea spune nimic precis, 
fiindcă se temuse să meargă mai departe. 

Printre cazacii din fortăreață era o frământare 
neobişnuită; se strângeau grămadă pe toate ulițele, vorbeau 
în şoaptă şi, îndată ce se apropia vreun dragon sau alt soldat 
din garnizoană, se împrăştiau. Au fost trimise la ei iscoade. 
lulai, un calmuc botezat, a adus comandantului informații 
prețioase. După lulai, informațiile uriadnicului erau false; 
după ce s-a întors, vicleanul cazac a spus tovarăşilor lui că a 
fost la răsculați şi că s-a prezentat chiar conducătorului 
acestora, care i-a dat voie să-i sărute mâna şi a stat mult de 
vorbă cu dânsul. 

Comandantul a pus de îndată uriadnicul sub pază, 
numindu-l pe lulai în locul lui. Noutatea asta a fost primită 
de cazaci cu vădită nemulțumire. Protestau cu glas tare, şi 
Ivan Ignatici, executorul ordinelor comandantului, i-a auzit 
spunând: 

— Ti-om arăta noi, şobolan de garnizoană! 


54 


Comandantul a vrut să-l cerceteze pe arestat în aceeaşi 
zi, dar el a fugit de sub pază, pesemne cu ajutorul tovarăşilor 
săi. 

Noua întâmplare a mărit şi mai tare îngrijorarea 
comandantului. 

Un baskir a fost prins răspândind manifeste atátátoare. 
Cu acest prilej, căpitanul a vrut să strângă din nou ofițerii şi 
căuta un pretext ca s-o poată îndepărta pe Vasilisa Egorovna. 
Om sincer şi lipsit de viclenie, Ivan Kuzmici n-a găsit alt 
mijloc decât tot cel întrebuințat înainte. I-a spus, tusind 
încurcat: 

— Auzi tu, Vasilisa Egorovna... se zice că părintele 
Gherasim a primit de la oraş... 

— Lasă minciunile, Ivan Kuzmici! l-a întrerupt ea. Ştiu. 
Vrei să faci adunare şi să discuti despre Emelian Pugaciov în 
lipsa mea, dar n-ai sá mă mai pacalesti! 

Ivan Kuzmici şi-a holbat ochii: 

— Ei, măicuţă, dacă ştii, atunci poftim, rămâi! Vom 
vorbi şi față de tine. 

— Asta-i, táicutá, a răspuns ea; n-ai sá mă duci de nas 
tocmai tu. Trimite după ofițeri! 

Ne-am adunat din nou. Ivan Kuzmici ne-a citit în 
prezența nevestei lui proclamația lui Pugaciov, scrisă 
pesemne de vreun cazac cu foarte puțină ştiinţă de carte. 
Răzvrătitul îşi arăta hotărârea de a ne ataca fortăreața cât de 
curând; chema cazacii şi soldații sá se alipească bandei lui, 
iar comandanților le cerea să nu se opună, căci altfel îi va 
omori. 

Proclamaţia era scrisă în termeni grosolani, dar tari, 
spre a speria mințile unor oameni simpli. 

— Ce pungas! a strigat nevasta comandantului. Uite ce 
îndrăzneşte să ne propună! Să-i ieşim înainte, şi să-i 
depunem steagurile la picioare! Ei! Neam de câine! Oare nu 
ştie că suntem de patruzeci de ani aici, la datorie, şi că, slavă 
Domnului, am văzut multe? Nu cumva s-au şi găsit 
comandanți care s-asculte de acest tâlhar? 

— N-ar trebui să fie aşa, a răspuns Ivan Kuzmici, dar s- 
aude că răufăcătorul a şi pus stăpânire pe multe fortărețe. 

— După cât se vede, e într-adevăr puternic! a remarcat 
Svabrin. 

— Îndată îi vom afla adevărata putere! a rostit 
comandantul. Vasilisa Egorovna, dă-mi cheia de la hambar; 
Ivan Ignatici, adă baskirul şi porunceste-i lui Iulai s-aducă 
cnuturile... 

— Stai, Ivan Kuzmici! a rostit nevastá-sa sculându-se. 
Dă-mi voie s-o trimit undeva pe Masa, sá nu se sperie când 
va auzi strigăte... Şi nici mie, drept să vă spun, nu-mi prea 
place să iau parte la cercetări! Cu bine... 

În vechime, schingiuirea era un obicei atât de 
înrădăcinat în justiție, încât ucazul binefăcător care a 
desfiintat-o a rămas multă vreme fără nici un efect. 

Pe atunci se credea că era neapărat nevoie să-ţi 
recunosti vina, pentru a fi socotit vinovat; idee cu totul lipsită 
de temei şi potrivnică principiilor juridice elementare! Căci 
dacă tăgada acuzatului nu dovedeşte nevinovăția, cu atât 
mai puțin mărturisirea lui nu poate fi luată drept dovadă a 
vinovatiel. 

Chiar si azi mi se întâmplă s-aud judecători bătrâni 
regretând părăsirea acestui obicei barbar. 

În vremurile de-atunci nimeni nu se îndoia de trebuinta 
caznelor; nici judecătorii, nici impricinatii. Astfel că ordinul 
comandantului nu ne-a surprins şi nu ne-a tulburat pe nici 
unul. 

Ivan Ignatici se duse s-aducă başkirul închis în hambar 
la soția comandantului, sub cheie; după câteva minute, 
arestatul se şi afla în tindă. Comandantul a poruncit să fie 
adus înaintea lui. 

Başkirul a trecut cu greu pragul, căci un picior îi era 
prins în butuc; şi-a scos căciula înaltă de pe cap şi a rămas 
la uşă. L-am privit şi m-am cutremurat. Nu-l voi uita 
niciodată pe omul acela! Arăta ca de şaptezeci de ani. N-avea 
nici nas, nici urechi; capul îi era ras; în loc de barbă, câteva 
fire de par cărunt; era mic de statură, slab, gheboşat. Numai 
ochii ingusti îi ardeau ca focul. 

— Ehei! a rostit comandantul, recunoscându-l după 
acele semne grozave că era unul din răsculații pedepsiți în 

17416. După câte văd, eşti lup bătrân şi-ai mai fost la noi în 
capcană. Se vede că nu te răscoli pentru prima dată, dacă 1 
căpățâna atât de bine geluită! Vino mai aproape şi spune-mi 
cine te-a trimis! 

Bătrânul başkir tăcea, uitându-se la comandant cu un 
aer lipsit de orice expresie. 

— Ce taci? a continuat Ivan Kuzmici. Poate nu pricepi 
ruseşte, prostule? lulai, întreabă-l pe limba voastră cine l-a 
trimis la noi în fortăreață! 

Iulai a repetat întrebarea comandantului în limba 
tătărească. Başkirul însă nu scotea o vorbă, uitându-se la 
comandant cu aceeaşi privire de mai înainte. 


— lacsi”, a rostit comandantul. Ai să vorbeşti îndată! 
Băieți, scoateti-i halatul acesta vărgat şi caraghios! Trageti-1 
peste spinare câteva! Vezi să-i tragi bine, lulai! 

Doi invalizi l-au dezbrăcat pe başkir. Faţa nenorocitului 
s-a nelinistit. Se uita în toate părţile, ca un pui de 
sălbăticiune incoltit de copii. Când un invalid l-a apucat de 
mâini şi l-a aburcat în spinare, şi când lulai a luat biciul si i- 
a făcut vânt, başkirul a gemut cu glas slab si rugátor; a dat 
din cap şi a deschis gura, şi atunci am văzut cum, în loc de 
limbă, i se mişca un ciot scurt. 

Când mi-aduc aminte că aceste lucruri s-au petrecut în 
veacul meu şi că am ajuns şi eu să trăiesc sub blânda 
domnie a împăratului Alexandru, nu pot să nu mă mir de 
11216212 cu care s-au răspândit cultura şi legile umane! 
Tinere! Când îți vor cădea în mână aceste rânduri, adu-ti 
aminte că prefacerile cele mai bune şi mai trainice vin din 
îmblânzirea moravurilor, fără zguduiri violente! 

Am rămas cu toții uimiti. 

— Ei! a spus comandantul. După câte văd, n-o să aflăm 
de la el nimic! Iulai, du-1 la loc în hambar! Noi, însă, 
domnilor, mai avem de grăit. 


6 În 1737-1740 au avut loc câteva mari răscoale populare ale baskirilor, 
reprimate cu cruzime. 
7 Bine (tătară) 

Abia incepusem să discutăm situația în care ne gáseam, 
când Vasilisa Egorovna a venit într-un suflet, cu o față peste 
măsură de îngrijorată. 

— Ce-i cu tine? a întrebat mirat comandantul. 

— E rău, táicutá! Nijneoziornaia a fost cucerită azi- 
dimineață. Un argat de-al părintelui Gherasim s-a întors de 
acolo chiar acum. A văzut cu ochii lui cum a fost cucerită. 
Comandantul şi ofițerii au fost spânzurați! Toţi soldații luaţi 
prizonieri. Curând, răufăcătorii vor fi aici! 

Neaşteptata veste m-a zguduit peste măsură. 
Comandantul fortăreței Nijneoziornaia era un ofițer tânăr, 
liniştit şi modest, şi-l cunoşteam. Cu vreo două luni înainte 
trecuse cu tânăra lui soţie dinspre Orenburg şi se oprise la 
Ivan Kuzmici. Fortăreața Nijneoziornaia se găsea la vreo 25 
verste de fortăreața noastră. Din clipă în clipă ne puteam 
aştepta la atacul lui Pugaciov. 

Am întrezărit soarta Mariei Ivanovna şi mi s-a strâns 
inima. 

— Ascultă, Ivan Kuzmici! i-am spus comandantului. 
Datoria noastră e să apărăm fortăreața până la cea din urmă 
suflare. Despre asta nu încape vorbă! Însă trebuie să punem 
femeile la adăpost. Trimiteti-le la Orenburg, dacă drumul mai 
e liber, sau într-o fortăreață mai depărtată şi mai sigură, 
unde n-ar putea ajunge răufăcătorii... 

Ivan Kuzmici s-a întors spre nevastă-sa. 

— Auzi, máicuta?! Într-adevăr, n-ar fi bine sá vă trimit 
undeva mai departe, până ce ne-om răfui cu răsculații? 

— Ce prostie! a răspuns nevasta comandantului. Se află 
undeva vreo fortăreață unde să nu ajungă gloantele? De ce ar 
fi Belogorskaia mai putin sigură ca altele? Slavă Domnului, 
locuim în ea de douăzeci şi doi de ani! Am văzut şi başkiri, şi 
kirghizi!... Are să-i reziste şi lui Pugaciov! 

— Bine, maicuta! Poftim, rămâi, dacă ai încredere în 
fortăreața noastră! Dar ce să facem cu Maşa? Bine-ar fi dacă 
vom putea rezista sau dacă vom primi întăriri! Dar dacă 
răufăcătorii vor lua fortăreața? 

— Atunci... 

Aici Vasilisa Egorovna s-a bâlbâit şi a tăcut grozav de 
tulburată. 

— Nu, Vasilisa Egorovna, a continuat comandantul, 
băgând de seamă că vorbele lui îşi ating tinta, poate pentru 
întâia dată în viață. Masa nu trebuie să rămână aici. O 
trimitem la nasa ei, în Orenburg; acolo se află oaste şi tunuri 
destule, iar zidurile sunt de piatră... Te sfătuiesc să te duci 
cu dânsa. Dacă iau fortăreața, ai vedea ce ti s-ar întâmpla, 
cu toate că eşti bătrână... 

— Bine..., a rostit nevasta comandantului, aşa să fie. O 
trimitem pe Masa. Pe mine însă degeaba mă rogi. Nu mă duc. 
Nu mă despart eu de tine la bătrânețe, să-mi caut mormânt 
singuratic printre străini. Împreună am trăit, împreună să 
murim! 

— Fie şi aşa! Hai, n-avem timp de stat! Du-te si 
pregăteşte-o pe Masa! O s-o trimitem mâine dis-de-dimineatá 
cu câțiva oameni de pază, cu toate că nu prea avem oameni. 
Unde-i Masa? 

— La Akulina Pamfilovna! I s-a făcut rău când a auzit că 
a căzut Nijneoziornaia... Mă tem să nu se îmbolnăvească. 
Doamne, Dumnezeule, ce zile trăim! 

Vasilisa Egorovna s-a dus să-şi pregătească fata de 
drum. Discutia a continuat. Însă eu nu mai luam parte la ea 
şi nici nu mai auzeam ce se vorbeşte. 

Maria Ivanovna a venit la cină palidă şi plânsă. Am 
mâncat în tăcere, ne-am ridicat de la masă mai devreme ca 
de obicei, ne-am luat rămas bun de la întreaga familie şi ne- 
am dus pe la casele noastre. Mi-am lăsat înadins spada şi m- 
am întors să mi-o iau, presimtind că voi gási-o pe Maria 
Ivanovna singură. Într-adevăr, ea m-a întâmpinat în prag şi 
mi-a dat-o. 

— Rămâi cu bine, Piotr Andreici!, mi-a spus lăcrimând. 
Pe mine mă trimit la Orenburg. Rămâi sănătos şi fii fericit! 
Poate va da Dumnezeu să ne revedem! Dacă nu... 

A izbucnit în hohote de plâns. Am imbratisat-o. 

— Adio, îngerul meu! Adio, draga mea! Mult dorita mea! 
Orice mi s-ar întâmpla, să ştii că ultimul meu gând şi ultima 
mea rugăciune vor fi pentru tine! 

Masa plángea in hohote, lipindu-mi-se de piept. Am 
sárutat-o fierbinte şi am ieşit repede din odaie. 

CAPITOLUL VII 
ASALTUL 


O, capul — cápusorul meu! 
Slujitu-m-ai şi mult şi greu, 
Treizeci şi trei de ani, mereu, 
O, capul — cápusorul meu! 
Şi nu-i de-ajuns cât m-ai slujit? 
Căci laude tu n-ai primit 

Şi nici răsplată îndeajuns, 
Nici ranguri-nalten-ai ajuns! 
Dar ti s-au dat doi stálpusori, 
Doi stâlpuşori înăltişori, 

O grindă de arțar aleasă 

Sto frânghioară de mătasă. 
Cântec din popor 


În noaptea aceea nu m-am dezbrăcat şi n-am dormit 
deloc. Aveam de gând să mă duc, o dată cu primele raze ale 
soarelui, la porţile fortăreței, pe unde trebuia să treacă Maria 
Ivanovna, să-mi iau rămas bun pentru ultima dată. Simteam 
în mine o mare schimbare. Zbuciumul sufletesc mă chinuia 

mai putin decât acea mâhnire care má cuprinsese nu 
demult. În tristeţea acelei despártiri se amestecau speranţe 
dulci si nedeslusite, se amesteca aşteptarea plină de 
nerăbdare a primejdiilor, şi simțeam cum creşte în mine un 
simtámant de nobilă ambiţie. 

Noaptea a trecut pe nesimţite. Tocmai când eram gata 
să ies, uşa s-a deschis deodată şi a intrat caporalul; mi-a 
raportat că peste noapte cazacii noştri au fugit din fortăreață 
şi l-au târât cu sila şi pe lulai; că prin apropiere se văd 
oameni străini. Gândul că Maria Ivanovna nu va dovedi să 
fugă îndată m-a înspăimântat. Am dat caporalului câteva 
ordine în grabă şi tot atunci am fugit la comandant. 

Se revărsa de ziuă. Cum alergam pe uliţă, am auzit 
deodată că mă strigă cineva. M-am oprit. 

— Încotro? m-a întrebat Ivan Ignatici ajungându-mă. 
Ivan Kuzmici se află pe valul fortăreței şi m-a trimis după 
dumneata. A sosit Pugaci! 

— Maria Ivanovna a plecat? l-am întrebat cu inima 
tremurândă. 

— N-a apucat! Drumul către Orenburg e tăiat, fortăreața 
e înconjurată! E rău, Piotr Andreici! 

Ne-am dus la valul fortăreței, o ridicătură naturală, 
întărită cu un gard de pari. 

Acolo se aflau strânşi toţi locuitorii, cu garnizoana sub 
arme. Tunul fusese dus acolo încă de cu seară. Comandantul 
se plimba prin fața putinilor soldați rămaşi. Apropierea 
pericolului îi dădea bătrânului ostaş o vioiciune neobişnuită. 

Pe câmpie, la o depărtare nu prea mare, se vedeau vreo 
douăzeci de călăreți, păreau cazaci, dar printre ei se 
cunoşteau uşor başkirii, după cuşmele din blană de râs şi 
după tolbe. 

— Băieți! spunea comandantul, trecând printre soldați. 
Luptăm azi pentru maica noastră împărăteasa şi vom arăta 
lumii întregi că suntem viteji şi ne ținem jurământul! 

Soldaţii şi-au arătat hotărârea cu glas tare. Şvabrin sta 
lângă mine şi se uita drept spre duşman. Cum au văzut 
mişcarea din fortăreață, călăreții din câmpie s-au strâns 
grămadă şi au început să se sfătuiască între ei. 

Comandantul a dat ordin lui Ivan Ignatici să îndrepte 
tunul într-acolo şi a aprins el însuşi fitilul. 

Ghiuleaua a trecut suieránd pe deasupra lor, 
nepricinuindu-le nici un rău. S-au imprastiat în graba; 
câmpia a rămas goală. În clipa aceea s-a arătat pe val 
Vasilisa Egorovna, cu Maşa, care nu voia să se despartă de 
ea. 

— Ei, ce-i? a întrebat nevasta comandantului. Cum 
merge bătălia? Unde-i duşmanul? 

— Duşmanul nu-i departe, i-a răspuns Ivan Kuzmici. Cu 
ajutorul lui Dumnezeu, totul se va sfârşi cu bine. Ti-i frică, 
Masa? 

— Nu, táicutule! Acasă, singură, mi-i mai frică. 

Spunând acestea, m-a privit, silindu-se să zâmbească. 
Fără să vreau, am strâns mânerul spadei, amintindu-mi că 
aseară o primisem din mâna ei, ca pentru a o apăra pe ea, 
iubita mea. Îmi ardea inima. Mă închipuiam cavaler medieval 
— cavalerul ei. Vream să-i arăt că-i merit încrederea si 
aşteptam cu nerăbdare clipa hotărâtoare. 

Atunci, de după o înălțime aflată la o jumătate de verstă 
de fortăreață, s-au ivit alte cârduri de călăreți, şi curând 
toată stepa s-a umplut de o mulțime de oameni înarmați cu 


lănci şi sardakari8. Printre ei, pe un cal alb, călărea un om 
îmbrăcat într-un caftan roşu şi cu sabia în mână; era 
Pugaciov. S-a oprit; călăreţii l-au înconjurat îndată; patru 
dintre ei, pesemne la porunca lui, au pornit în goană spre 
fortăreață. l-am recunoscut pe trădătorii noştri. Unul ţinea o 
hârtie vârâtă sub cuşmă. Altul aducea capul lui lulai, înfipt 
într-o lance. L-a aruncat peste gard şi capul nenorocitului 
calmuc s-a rostogolit la picioarele comandantului. Trădătorii 
strigau: 

— Nu trageţi! lesiti întru întâmpinarea împăratului. 
Împăratul e aici! 

— Vă arăt eu vouă! a strigat Ivan Kuzmici. Foc, flăcăi! 

Soldaţii au deschis focul. Cazacul care ţinea hârtia s-a 
clătinat şi a căzut de pe cal; ceilalți au făcut cale-ntoarsă. M- 


8 Arcuri cu săgeți (tătară). 

am uitat la Maria Ivanovna; părea ametitá de spaima stârnită 
de capul însângerat al lui Iulai si de împuşcăturile 
asurzitoare. Comandantul a chemat caporalul şi i-a ordonat 
să-i aducă hârtia de la cazacul ucis. Caporalul a ieşit în 
stepă; s-a întors, ținând de căpăstru calul celui ucis, şi i-a 
înmânat lui Ivan Kuzmici scrisoarea. El a citit-o şi a rupt-o în 
bucăţi. În vremea asta răsculații se pregăteau de atac. 
Curând, gloantele au început să ne suiere pe la urechi, 
câteva săgeți s-au înfipt în apropierea noastră, în pământ şi 
în gard. 

— Vasilisa Egorovna, a spus comandantul, aici nu au ce 
face femeile! Du-o de-aici pe Masa! N-o vezi? E mai mult 
moartă decât vie! 

La suieratul gloantelor, Vasilisa Egorovna se făcuse 
parcă mai mică; privea stepa plină de o mare frământare; s-a 
întors spre soțul ei: 

— Ivan Kuzmici! Dumnezeu e stăpân si peste viaţă si 
peste moarte! Blagosloveşte-o pe Masa. Hai, Masa, vino la 
tatăl tău! 

Fata s-a apropiat de Ivan Kuzmici, a căzut, palidă si 
tremurând, în genunchi şi s-a închinat până la pământ. 

Bătrânul comandant a făcut semnul crucii peste ea, de 
trei ori, apoi a ridicat-o, a sărutat-o şi i-a spus cu glas 
schimbat: 

— Fii fericită, Masa! Roagá-te lui Dumnezeu, şi el nu te 
va lăsa! De vei găsi un om bun, să vă dea Dumnezeu 
dragoste şi bună înţelegere, şi să trăiţi cum am trăit eu cu 
Vasilisa Egorovna! Rămâi cu bine, Maşa! Vasilisa Egorovna, 
du-o mai repede. 

Maşa s-a aruncat de gâtul lui şi a început să plângă în 
hohote. 

— Să ne sărutăm si noi..., a rostit plângând soția 
comandantului. Rămâi cu bine, Ivan Kuzmici al meu! lartá- 
mă dacă te-am supărat cu ceva! 

— Cu bine, cu bine, măicuţă! a spus comandantul, 
îmbrățişându-şi bătrâna soție! Destul! Duceti-vá acasă! Dacă 
mai dovedesti, imbrac-o pe Masa cu sarafanul! 

Amândouă femeile s-au îndepărtat. Eu mă uitam în 
urma Mariei Ivanovna. Ea s-a întors şi mi-a făcut semn din 
cap. Ivan Kuzmici s-a îndreptat spre noi şi şi-a încordat toată 
atenția asupra inamicului. Rásculatil s-au strâns în jurul 
căpeteniei şi deodată au început să sară de pe cai. 

— Acum fiți tari! ne-a spus căpitanul. Începe asaltul. 

În clipa aceea, răsculații au năvălit asupra fortăreței, cu 
răcnete şi strigăte înspăimântătoare. 

Tunul nostru era încărcat cu mitralii. Comandantul i-a 
lăsat să se apropie cât mai mult şi deodată a tras din nou. 
Mitralia a lovit în plin. Rásculatii s-au desfăcut parcă în două 
şi s-au retras. Doar căpetenia lor a rămas pe loc... Flutura 
sabia şi părea că-i îndeamnă cu mare aprindere; strigătele şi 
răcnetele au încetat o clipă, apoi au reînceput. 

— Haideţi, băieţi! a spus comandantul. Deschideţi 
poarta şi bateti toba... Înainte, băieţi, la atac! După mine! 

Şi astfel, căpitanul, Ivan Ignatici si cu mine am fost într- 
o clipă dincolo de împrejmuire, dar garnizoana speriată nici 
nu s-a clintit. 

— Ce stati, băieți? striga Ivan Kuzmici. Chiar dacă ar fi 
să murim, asta ni-i datoria! 

În clipa aceea, răsculații au dat năvală asupra noastră si 
au pătruns în fortăreață. 

Toba a tăcut. Soldaţii din garnizoană au lepădat armele; 
pe mine m-au aruncat la pământ, însă m-am ridicat repede 
şi am intrat în fortăreață, împreună cu răsculații. Rănit la 
cap, comandantul se afla înconjurat de-o ceată de răufăcători 
care îi cereau cheile. M-am repezit în ajutorul lui. Câţiva 
cazaci zdraveni m-au legat cu curelele lor, spunându-mi: 

— Vai de voi cei care nu vreți să vă supuneti 
împăratului! 

Ne-au târât pe străzi; locuitorii ieşiseră din case cu 
pâine şi sare. Se auzea dangăt de clopot. Deodată s-a vestit 
prin mulțime că împăratul se află în piață, unde aşteaptă 
prizonierii şi primeşte jurământul. Norodul a dat năvală într- 
acolo; tot într-acolo ne-au mânat şi pe noi. 

Pugaciov sta într-un jilt, în pridvorul casei 
comandantului. Era îmbrăcat într-un frumos caftan 

cázácesc, cusut cu fireturi. Cusma inaltá de blaná de samur 
cu ciucuri de fir de aur îi era trasă până pe ochii scânteietori. 
Fata lui îmi păru cunoscută. Şefii cazacilor îl înconjurau. 
Părintele Gherasim sta palid şi tremurând, cu crucea în 
mână, lângă pridvor, şi parcă cerea îndurare, tăcut, pentru 


victimele care trebuia să fie executate în piaţă. 


Spânzurătoarea a fost ridicată îndată. Când ne-am apropiat, 
başkirii au împrăştiat norodul, ducându-ne înaintea lui 
Pugaciov. Clopotul a încetat şi s-a lăsat o adâncă tăcere. 

— Care-i comandantul? a întrebat impostorul. 


Uriadnicul nostru a ieşit din mulțime şi l-a arătat pe 
Ivan Kuzmici. 


Pugaciov l-a privit pe bătrân cu ochi înfricoşători. 

— Cum ai îndrăznit să mi te impotrivesti mie, împăratul 
tău? 

Comandantul, slăbit din cauza rănii, îşi adună ultimele 
puteri şi-i răspunse cu glas hotărât: 

— Tu nu eşti împăratul meu! Esti un hot şi un impostor! 
Auzi tu? 

Pugaciov s-a încruntat şi a făcut semn cu batista lui 
albă. Câţiva cazaci l-au înşfăcat pe bătrânul căpitan şi l-au 
târât la spânzurătoare. Sus, pe grindă, a apărut başkirul 
mutilat, pe care-l cercetasem cu o seară mai înainte. Tinea 
frânghia în mână şi, după un minut, l-am văzut pe bietul 
Ivan Kuzmici ridicat în văzduh. Atunci l-au adus înaintea lui 
Pugaciov pe Ivan Ignatici. 

— Jură credință împăratului Piotr Feodorovici! i-a spus 
Pugaciov. 

— Tu nu esti împărat! a răspuns Ivan Ignatici, repetând 
vorbele căpitanului. Eşti hoț, măi frate, şi te dai drept 
împărat! 

Pugaciov a făcut din nou semn cu batista şi bravul 
locotenent a fost spânzurat lângă bătrânul său comandant. 

Acum îmi venea mie rândul. M-am uitat la Pugaciov cu 
îndrăzneală, hotărât să repet şi eu răspunsul vitejilor mei 
camarazi. Atunci, cu mare uimire, l-am văzut pe Svabrin 
printre şefii răsculaților, tuns rotunjit şi îmbrăcat într-un 
caftan căzăcesc. S-a apropiat de Pugaciov şi i-a spus ceva la 
ureche. 

— Spânzurațţi-l! a rostit Pugaciov, fără a se mai uita la 
mine. 

Mi-au pus şteangul de gât. Am început să murmur o 
rugăciune, căindu-mă de toate păcatele mele şi rugându-l pe 
Dumnezeu să-i scape pe toți cei ce-mi erau dragi. 

M-au târât la spânzurătoare. 

— Nu te teme! Nu te teme! îmi spuneau ucigaşii, vrând 
poate într-adevăr să-mi dea curaj. 

Deodată am auzit un strigăt: 

— Stati, afurisitilor! Opriti! 

Călăii s-au oprit; m-am uitat şi l-am văzut pe Savelici la 
picioarele lui Pugaciov. 

— Tátucule scump! spunea bietul mosneag. Ce câştigi 
omorând un biet copil de boier? Da-i drumul. Pentru dânsul 
ti se vor plăti bani buni! lar pentru pildă şi spaimă, dă 
poruncă să fiu spânzurat eu, un mosneag! 

Pugaciov a făcut semn şi-ndată am fost dezlegat şi lăsat 
liber. 

— Tătucul nostru te iartă, am auzit un glas. 

N-aş putea spune că m-am bucurat, în clipa aceea, de 
mântuirea mea, după cum iarăşi n-aş putea spune că-mi 
părea rău. Sentimentele îmi erau prea tulburi. M-au dus din 
nou în fata aşa-zisului împărat şi m-au aşezat în genunchi. 
Pugaciov îmi întinse mâna brăzdată de vine. 

— Sărută-i mâna! Sărută-i mâna! spuneau cei din jur. 

Eu însă preferam cea mai îngrozitoare pedeapsă decât 
această înjosire ticăloasă. 

— Drăguţțule, Piotr Andreici! soptea Savelici la spatele 
meu, împingându-mă. Nu fi încăpățânat. Ce te costă? 
Scuipă, dar sărută-i mâna răufăc... (Ptiu!) Sărută-i mánuta! 

Nici nu mă clinteam. Pugaciov şi-a retras mâna, 
spunând cu un zâmbet batjocoritor: 

— Înălţimea-sa, se vede treaba, a înnebunit de bucurie! 
Ridicati-1! 

M-au ridicat si m-au lásat liber. Am stat sá privesc la 
continuarea groaznicei comedii. Locuitorii incepuserá a 
depune jurámántul. Se apropiau pe ránd, sárutau crucea si 
după aceea se închinau impostorului. Soldaţii garnizoanei 
erau şi ei acolo. Croitorul companiei, înarmat cu foarfecă lui 
tocită, le tăia cozile. Care cum se scutura de păr, venea la 
mâna lui Pugaciov, care-l ierta şi-l primea în banda lui. Asta 
a durat vreo trei ceasuri. În sfârşit, Pugaciov s-a ridicat din 
jilt şi a coborât din pridvor împreună cu căpeteniile. 

I-au adus un cal alb cu frâu frumos; doi cazaci l-au luat 
pe Pugaciov de subsuori şi l-au ridicat în şa. Pugaciov l-a 
vestit pe preotul Gherasim că va lua masa la el. În clipa 
aceea s-a auzit tipátul unei femei. Câţiva tâlhari o târau în 
pridvor pe Vasilisa Egorovna, aproape goală, cu părul răvăşit. 
Un tâlhar se şi îmbrăcase cu bundita ei, alții duceau pernele, 
lăzile, serviciul de ceai, aşternutul şi întregul calabalâc. 

— Doamne, Dumnezeule! striga sărmana bătrână. 
Lásati-ma în plata Domnului, oameni buni! Duceţi-mă la 
Ivan Kuzmici! 

În clipa aceea, a privit spânzurătoarea şi l-a văzut pe 
bărbatu-său. 

— Nelegiuitilor! a strigat ea înnebunită. Ce-ati făcut cu 
dánsul? Ivan Kuzmici, lumina mea! Soldat vrednic! Nu te-au 
atins baionetele prusace, nici gloantele turcesti, nu ti-ai 
pierdut viața într-o luptă cinstită, dar ai căzut răpus de un 
ocnaş fugar! 

— Astupati-i gura acestei zgriptoroaice bătrâne! a spus 
Pugaciov şi un cazac tânăr a lovit-o cu sabia peste cap. 

Bătrâna a căzut moartă pe scări. 

Pugaciov a plecat mai departe şi mulțimea a pornit 
buluc în urma lui. 


70 


CAPITOLUL VIII 


UN OASPETE NEPOFTIT 


Oaspetele nepoftit pică mai rău ca un tătar. 
O zicătoare 


Piața se golise. Stăm pe loc şi nu-mi puteam aduna 
gândurile răvăşite din cauza acelor clipe de groază. 

Cel mai rău mă chinuia gândul că nu ştiam nimic de 
soarta Mariei Ivanovna. Unde-o fi? Ce s-o fi întâmplat cu 
dânsa? O fi izbutit să se ascundă? O fi sigur locul unde s-a 
ascuns? Am intrat în casa comandantului, plin de nelinişte. 
Totul era pustiit; scaune, mese, cufere, toate erau sfărâmate, 
vasele sparte, totul furat. 

Am alergat pe scara îngustă care ducea sus şi-am intrat 
pentru întâia oară în odaia Mariei Ivanovna. l-am văzut 
aşternutul răscolit de tâlhari, dulapul spart şi golit. Numai 
candela mai ardea în colțul cu icoane, acum gol. Rămăsese 
întreagă o oglinjoară, atârnată în perete... Unde-o fi stăpâna 
acestei chilii modeste de fecioară? Mi-a trecut prin minte un 
gând groaznic, închipuindu-mi-o în mâinile banditilor... Mi s- 


71 


a strâns inima... Am plâns amarnic si am strigat-o cu glas 
tare. 

În clipa aceea am auzit un zgomot uşor, şi Palaşa ieşi de 
după dulap, palidă şi tremurând. 

— Piotr Andreiei! a rostit ea şi a pocnit din palme. Ce zi! 
Câte grozăvii! 

— Dar Maria Ivanovna? am întrebat-o eu cu nerăbdare. 
Ce-i cu Maria Ivanovna? 

— Domnişoara trăieşte! E ascunsă la  Akulina 
Pamfilovna. 

— La preoteasă? am strigat îngrozit. Dumnezeule! 
Pugaciov e acolo! 

Am ieşit repede din odaie; într-o clipă eram în uliţă şi 
am luat-o la fugă cât puteam de repede spre casa preotului, 
nesimtind şi nevăzând nimic în juru-mi. Acolo se auzeau 
strigăte, hohote de râs, cântece; Pugaciov petrecea cu 
prietenii săi. 

Palaşa alerga după mine. Am trimis-o s-o cheme încet 
pe Akulina Pamfilovna. După o clipă, preoteasa, cu o sticlă 
goală în mână, a ieşit în tindă, unde mă aflam eu. 

— Pentru Dumnezeu! Unde-i Maria Ivanovna? am 
întrebat-o cu o tulburare de nedescris. 

— Porumbita noastră stă culcată în patul meu, după 
paravan, a răspuns preoteasa. Piotr Andreiei, era cât pe ce să 
se întâmple o nenorocire, dar, slavă Domnului, totul a trecut 
cu bine! Abia se asezase nelegiuitul la masă, şi ea, sárácuta, 
venindu-şi în fire, a început să geamă!... Am încremenit. El a 
auzit-o. 

„Cine geme aici, bătrâno?” M-am închinat până la 
pământ în fața tâlharului. „Nepoată-mea, măria-ta... e 
bolnavă şi stă în pat, e a doua săptămână.” 

„E tânără nepoată-ta?” 

„E tânără, stăpâne! 

„Arată-mi-o!” 

Mi-a sărit inima, dar n-aveam încotro. 

„Poftim, măria:ta! Dar fata nu se va putea ridica, spre a 
veni la măria-ta...” 

„Nu-i nimic, bătrâno! Mă duc singur s-o văd!” Şi 
afurisitul, ce crezi? S-a dus după paravan, a dat perdeaua la 
o parte, s-a uitat cu ochii lui de uliu şi... nimic! Dumnezeu 
ne-a scăpat! Şi, crede-mă, eu şi părintele ne aşteptam la o 
moarte de mucenici! Din fericire, porumbita mea nu l-a 
recunoscut. Dumnezeule atotputernic! Ce zi de sărbătoare 
ne-a fost dat să apucăm noi! N-avem ce spune! Sărmanul 
Ivan Kuzmici! Cine s-ar fi gândit!... Dar Vasilisa Egorovna? 
Dar Ivan Ignatici? Pe el, pentru ce?... Cum de te-a cruțat pe 
dumneata? Dar de Şvabrin Alexei Ivanâci, ce zici? S-a tuns 
rotunjit şi-i aici, la noi, petrece cu dânşii. E dibaci, n-am ce 
zice! Când am spus de nepoată-mea bolnavă, te rog să mă 
crezi, mi-a aruncat o privire, parcă mi-a implántat un cutit, 
dar nu m-a dat de gol! Îi mulțumesc şi pentru atâta! 

În clipa aceea s-au auzit rácnetele musafirilor beti si 
glasul părintelui Gherasim. Musafirii cereau vin; părintele şi- 
a strigat nevasta; ea a început îndată să alerge de colo-colo. 

— Fugi acasă, Piotr Andreici, nu-i de dumneata acum! 
Betia e în toi şi poți cădea în mâna tâlharilor buimaciti de 
băutură. Cu bine, Piotr Andreici! Ce-o fi, o fi! Poate nu ne-o 
lăsa Dumnezeu! Şi preoteasa şi-a văzut de ale sale. 

M-am îndreptat către locuința mea, liniştit întrucâtva; 
trecând prin piaţă, am văzut câţiva baskiri imbulzindu-se 
sub spânzurătoare şi scoțând ciubotele spânzuraților. Mi-am 
stăpânit cu greu indignarea, dându-mi seama că ar fi fost 
fără folos să mă amestec. 

Tâlharii forfoteau prin toată fortăreața şi prădau casele 
ofițerilor. Pretutindeni s-auzeau strigătele răsculaților beti. 
Acasă, Savelici m-a întâmpinat în prag. 

— Slavă Domnului! Am crezut că te-au înşfăcat 
nelegiuiții din nou! Táicuta Piotr Andreici, mă crezi? Tâlharii 
ne-au furat totul: hainele, rufele, lucrurile, blidele... Nu ne-a 
mai rămas nimic! Dar ce mai putem spune?! Slavă Domnului 
că te-au lăsat măcar pe dumneata în viaţă! L-ai recunoscut 
pe hatmanul lor? 

— Nu l-am recunoscut! Cine-i? 

— Cum, taicutá, ai uitat de betivul căruia i-ai dat 
cojocul la han? Cojocul acela nou-nout... cu blană de 

iepure... Când l-a îmbrăcat ticálosul, au plesnit toate 
cusăturile. 

M-a cuprins uimirea. Într-adevăr, asemănarea lui 
Pugaciov cu fosta mea călăuză era izbitoare. M-am convins 
că Pugaciov şi fosta călăuză sunt unul şi acelaşi om, şi- 
atunci am înțeles de ce m-a cruțat. N-am putut sá nu mă mir 
de inlantuirea ciudată a evenimentelor: cojocul meu de copil, 
dăruit unui pribeag, mă scăpase de ştreang, iar betivul care 
umbla de la un han la altul împresura acum fortărețe, 
zguduind întreaga împărăție... 

— Nu vrei să mănânci? m-a întrebat Savelici, de fel 
schimbat în apucăturile lui. Acasă nu mai avem nimic, dar 
am sá mă duc să caut si am să-ți pregătesc ceva. 

Cum am rămas singur, am căzut pe gânduri. Ce trebuia 
să fac? Să rămân în fortăreața aflată sub stăpânirea 
nelegiuitului, să-i urmez banda? Nici una, nici alta nu era de 
demnitatea unui ofițer. Datoria îmi cerea să mă duc acolo 
unde slujba mea putea fi folositoare patriei, în clipele acelea 
grele. Dragostea însă mă îndemna grozav să rămân lângă 
Maria Ivanovna, să-i fiu apărător şi scut. Deşi prevedeam 
grabnica si neindoielnica schimbare a împrejurărilor, nu 
puteam sá nu mă cutremur infatisandu-mi pericolul în care 
se găsea. Gândurile mi-au fost întrerupte de sosirea în fugă a 
unui cazac care mă anunţă: 

— Măria-sa împăratul te cheamă la dânsul! 

— Unde e acum? am întrebat eu, pregătindu-mă să mă 
supun. 

— În casa comandantului! După masă, tătucul s-a dus 
la baie şi acum se odihneşte. Ei, înălțimea-voastră, se vede 
din toate celea că-i o persoană sus-pusă: la masă a binevoit 
să mănânce doi purcei fripti, apoi a făcut o baie atât de 
fierbinte, de nici Taras Kurocikin n-a putut răbda; i-a dat 
măturică lui Fomka Bikbaev şi cu greu şi-a venit în fire, 
stropindu-se cu apă rece... N-ai ce spune, are apucături de 
om mare... şi se spune că în baie şi-a arătat semnele de 
împărat ce le are pe piept: pe o parte, pajura cu două capete, 
de mărimea unui ban, iar pe alta — chipul lui! 

N-am găsit că trebuie sá zdruncin convingerea 
cazacului, şi ne-am dus împreună la casa comandantului; 
mă gândeam la întâlnirea cu Pugaciov şi mă sileam să 
ghicesc cum se va sfârşi. Cititorul îşi poate închipui, cred, că 
nu-mi puteam păstra uşor sângele rece. Începuse să se 
însereze când am ajuns la casa comandantului. 
Spânzurătoarea cu victimele ei se zărea neagră, înfiorătoare. 
Cadavrul sărmanei neveste a comandantului mai zăcea sub 
cerdac, unde stăteau de pază doi cazaci. Cel cu care venisem 
s-a dus sá mă anunțe; s-a întors îndată şi m-a introdus în 
încăperea unde, cu o seară mai-nainte, îmi luasem rămas 
bun atât de drăgăstos de la Maria Ivanovna. 

Am văzut un tablou neobişnuit: la masa aşternută, 
încărcată cu pahare şi sticle, sta Pugaciov, împreună cu vreo 
zece căpetenii de-ale cazacilor, toți cu căciulile pe cap, 
îmbrăcaţi cu cămăşi colorate şi infierbántati de băutură, cu 
mutrele roşii şi cu ochii aprinşi. Printre ei nu se afla nici 
Şvabrin, nici uriadnicul nostru, trădătorii nou recrutați. 

— A... domni a-voastră! a rostit Pugaciov cum m-a 
văzut. Bine ati venit! Vă oferim locul, cu toată cinstea! Poftiti, 
vă rog! 

Sfetnicii lui s-au înghesuit şi eu m-am aşezat tăcut la 
un colț de masă. Vecinul meu, un cazac tânăr, zvelt şi 
frumos, mi-a turnat un pahar de vin prost de care eu nu m- 
am atins. Curios, am început a cerceta adunătura. La locul 
de cinste stătea Pugaciov, cu coatele pe masă, sprijinindu-şi 
cu pumnul lui mare barba neagră. Trăsăturile feței îi erau 
regulate, destul de plăcute; nu arătau nici o cruzime. Vorbea 
mereu cu unul de vreo cincizeci de ani, pe care-l numea când 
conte, când Timofeici, iar uneori îi spunea “unchiule”. Toţi se 
purtau între ei ca nişte egali, nearătând vreo stimă deosebită 
față de conducătorul lor. Vorbeau despre asaltul de 
dimineață, despre succesul răscoalei şi despre viitoarele 
acțiuni militare. Fiecare se lăuda, îşi expunea părerile, îl 
contrazicea liber pe Pugaciov. 

La această ciudată consfătuire militară s-a hotărât 
atacul asupra Orenburgului: mişcare îndrăzneață, care era 
cât pe ce să fie încununată de un fatal succes. 

S-au înțeles să pornească a doua zi. 

— Fraţilor! spuse Pugaciov. Înainte de culcare, să 
cântăm cântecul care-mi place mie! Hai, Ciumakov, începe! 

Vecinul meu a început cu glas subțire un cântec de 
luntras, un cântec de jale; şi toți îl acompaniau în cor: 


Nu fremăta, dumbravă verde, mamă, 
Lasă să-mi deapán gândul greu si-amar, 
Că mâine-am să mă duc la judecată, 

În fata judelui, cumplitul tar. 


Sto să mă-ntrebe țarul — gospodarul: 
— "Ian spune, măi voinice din popor, 
Cum şi cu cine ai furat? 

La jaf cu multi te-ai inhaitat?” 


— ”Nadejdea mea esti, pravoslaunic tar! 
Şi-oi spune adeváru-adevarat. 

Tovarăşi patru-avui toți, preamărite, 
Întâiul fost-a noaptea-ntunecată, 

Al doilea vezi: jungherul ascuțit, 

Al treilea, murgul meu cel mai iubit, 

Şi-al patrulea-mi fu arcul înstrunit, 

Iar ca trimişi, avui săgeți călite. “ 


Mi-o spune atunci măritul tar: 

— ” Doar cinste tie, fecior de plugar, 

Că bine ai răspuns şi-ai jefuit! 

Am să te căftănesc, voinice, drept răsplată, 
Şi-n mylocul câmpiei, mari palate 

1-01 da: doi stâlpi şi-o grindă peste ei.” 


N-am cuvinte să vă descriu cum m-a impresionat acest 
cântec popular despre spânzurătoare, cântat de nişte oameni 
sortiti spânzurătorii. Feţele lor amenințătoare, glasurile lor 
armonioase, tonul de adâncă tristețe pe care-l dădeau 
cuvintelor expresive, toate acestea au făcut ca un fior poetic 
să-mi zguduie întreaga ființă. 

Musafirii au mai băut câte un pahar, după care s-au 
ridicat de la masă, luându-şi rămas bun de la Pugaciov. 

Voiam să plec şi eu în urma lor, dar acesta mi-a spus: 

— Stai! Vreau să-ți grăiesc ceva. 

Am rămas singuri. Am tăcut amândoi câteva clipe; 
Pugaciov se uita țintă la mine şi, din când în când, făcea un 
semn din ochiul stâng cu o deosebită şiretenie şi batjocură 
pe față. În sfârşit, ráse; era de-o veselie atât de naturală, 
încât, uitându-mă la dânsul, am început să râd şi eu, fără să 
ştiu de ce. 

— Ce-i, inaltimea-ta? m-a întrebat el. Recunoaste că te- 
ai speriat când flăcăii mei ti-au aruncat streangul de gât. 
Cred că ti s-a făcut inima cât un purice! Dacă n-ar fi fost 
servitorul tău, te-ai fi legănat în spânzurătoare. L-am 
recunoscut îndată pe ghiuj. Ai fi crezut vreodată, înălțimea- 
ta, că omul care te-a scos la drum era însuşi marele tar? 
(Aici, el şi-a luat un aer semet şi tainic.) Eşti foarte vinovat 
față de mine, a continuat, dar te-am iertat pentru bunătatea 
ta, căci mi-ai făcut un bine când eram silit să mă ascund de 
duşman. Cum te voi mai putea răsplăti, o să vezi după ce voi 
căpăta stăpânirea! Făgăduieşti să-mi serveşti cu osârdie? 

Întrebarea înşelătorului, ca şi îndrăzneala lui, mi s-au 
părut aşa de caraghioase, încât nu m-am putut stăpâni să 
nu surâd. 

— De ce zâmbeşti? m-a întrebat el încruntându-se. Nu 
crezi, poate, că sunt marele tar? la zi! 

M-am tulburat. Nu puteam recunoaşte un împărat într- 
un vagabond. Asta mi se părea o laşitate de neiertat. Dacă i- 
aş fi zis în față impostor, asta ar fi însemnat osândă la 
moarte; ceea ce vroim să săvârşesc în primul moment de 
revoltă, în fața spânzurătorii şi a întregului popor, aici mi se 
părea fanfaronadă inutilă. Şovăiam. Pugaciov îmi aştepta 
răspunsul, încruntat; în sfârşit (şi astăzi îmi amintesc cu 
satisfacție de momentul acela), simțul datoriei a triumfat 
asupra slăbiciunii omeneşti. l-am răspuns: 

— Ascultă! Am să-ți spun tot adevărul. Judecá: pot sá 
recunosc eu că eşti împărat? Esti om deştept şi ţi-ai da 
seama că o fac din fățărnicie. 

— Atunci, cine sunt eu, după părerea ta? 

— Dumnezeu stie! Ínsá oricine-ai fi, joci o carte 
primejdioasa! 

Pugaciov m-a privit deodată. 

— Va să zică, nu crezi că sunt împăratul Piotr 
Feodorovici? Bine. Dar un viteaz nu poate izbuti? Parcă 


Griska Otrepiev? n-a domnit în vechime? Crede despre mine 
ce vrei, dar tine-te de mine. Ce te privesc celelalte? Oricine ar 
ft popa, tot părinte i se spune. Slujeşte-mi cu credinţă şi te 
voi face feldmareşal şi chiar cneaz. Ce zici? 

— Nu! i-am răspuns hotărât. Sunt nobil de obârşie. Am 
depus jurământul către împărăteasă. Nu pot să-ţi slujesc. 
Dacă-mi vrei binele cu adevărat, dă-mi drumul să mă duc la 
Orenburg. 

Pugaciov se gândea. 

— Dar, dacă îţi voi da drumul, îmi făgăduieşti că măcar 
nu vei merge împotriva mea? 

— Cum aş putea făgădui? i-am răspuns. Doar ştii că nu 
e după voia mea: dacă mi se va da ordin să merg împotriva 
ta, n-o sá am încotro si má voi duce... Tu însuți esti 
conducător şi ceri supunere de la ai tăi. Dacă ar fi nevoie de 
mine, şi nu mi-aş face datoria, ce-ar însemna asta? Capul 
meu e în puterea ta. Dacă mă vei elibera, îți mulțumesc; dacă 
ai să mă ucizi, te va judeca Dumnezeu! Ti-am spus 
adevărul... 

Sinceritatea mea l-a uimit. 

— Fie! a rostit el, bătându-mă pe umăr. Când e să 
pedepsesc, pedepsesc. Când e să iert, iert. Du-te în tuspatru 
vânturile şi fă ce vrei! Vino mâine şi-ţi ia rămas bun. Acum, 
la culcare. Şi mie mi-i somn. 

L-am lăsat şi am ieşit în uliţă. Noaptea era liniştită si 
friguroasă. Luna si stelele străluceau luminând piața si 
spânzurătoarea. În fortăreață totul era liniştit şi întunecat. 


9 Grigori (Grişka) Otrepiev (Falsul Dmitri) — aventurier, călugăr răspopit 
de la mănăstirea Ciudovo; cu ajutorul polonezilor, a ocupat tronul lui 
Boris Godunov şi a domnit sub numele de Dmitri, fiul asasinat al ţarului 
Ivan IV. 

Mai era lumină numai in crâşmă, unde s-auzeau strigătele 
betivanilor intárziati. M-am uitat la casa preotului. Obloanele 
şi poarta erau închise. Se părea că totul e liniştit înăuntru. 

Acasă, l-am găsit pe Savelici tânguindu-se din cauza 
lipsei mele. Vestea că sunt liber l-a bucurat nespus. 

— Slavă tie, Doamne! a rostit el şi şi-a făcut cruce. O să 
părăsim fortăreața îndată ce se va lumina şi o să mergem 
încotro ne-or duce ochii. Ti-am pregătit ceva de mâncare; 
mănâncă, taică, şi odihneşte-te până la ziuă ca-n sânul lui 
Avram! 

I-am urmat sfatul şi, după ce am cinat cu mare poftă, 
am adormit foarte repede pe duşumeaua goală, ostenit 
trupeşte şi sufleteşte. 

CAPITOLUL IX 
DESPĂRȚIREA 


Ce dulce-a fost să ne cunoaştem, 
Frumoaso, preafrumoasa mea, 
Şi-aşa-i de tristă despărțirea 
Sratát de grea, atât de grea! 
Heraskov 


M-am trezit dis-de-dimineata, în bătaia tobei. M-am dus 
la locul de adunare. Cetele lui Pugaciov se strângeau lângă 
spânzurătoare, unde mai atârnau victimele din ajun. Cazacii 
erau călări. Soldaţii, înarmaţi. Drapelele fluturau. Erau şi 
câteva tunuri puse pe afet, printre care am recunoscut şi 
tunul nostru. Toţi locuitorii erau acolo, aşteptându-l pe 
impostor. 

Lângă pridvorul casei comandantului, un cazac tinea de 
căpăstru un cal alb, minunat, de rasă kirghiză. Am căutat cu 
ochii cadavrul nevestei comandantului. Era tras ceva mai la 
o parte şi acoperit cu o rogojină. În sfârşit, s-a arătat şi 
Pugaciov. Norodul s-a descoperit. El s-a oprit în pridvor şi le- 
a dat bună ziua oamenilor. Una dintre căpetenii i-a întins un 

sac cu bani de aramă şi el a început să-i arunce norodului cu 
pumnii. 

Norodul s-a năpustit să-i adune, strigând, dar faptul 
acesta nu s-a petrecut fără schilodiri. Pe Pugaciov l-au 
înconjurat complicii lui cei mai de seamă. Printre ei era şi 
Şvabrin. Privirile ni s-au întâlnit. În ochii mei n-a putut citi 
decât dispreț şi s-a întors cu fața plină de ură sinceră şi de 
prefăcută batjocură. Văzându-mă în mulțime, Pugaciov mi-a 
făcut semn cu capul şi m-a chemat la dânsul. 

— Ascultă, mi-a spus el. Du-te chiar acum la Orenburg 
şi anunţă din partea mea pe guvernator si pe toți generalii să 
mă aştepte peste o săptămână. Sfătuieşte-i să mă întâmpine 
cu dragoste fiască şi supunere; dacă nu vor face aşa, nu vor 
scăpa de grea osândă. Drum bun, inaltimea-ta!... Apoi s-a 
întors către norod si a spus, arătându-l pe Svabrin: Copii, 
iată-l pe comandantul cel nou! Ascultaţi-l în totul! lar el va 
răspunde, în fața mea, de voi şi de fortăreață! 

Am ascultat aceste cuvinte cu groază: Şvabrin devenea 
comandantul fortăreței! Maria Ivanovna rămânea în puterea 
lui! Ce se va întâmpla oare cu ea, Doamne? 

Pugaciov a coborât de pe pridvor. I s-a adus calul. A 
sărit repede în şa, fără să mai aştepte ajutorul cazacilor care 
voiau să-l ridice. 

În timpul acesta l-am văzut pe Savelici al meu ieşind din 
mulțime, ducându-se de-a dreptul la Pugaciov şi întinzându-i 
o foaie de hârtie. Nu-mi puteam închipui ce voia. 

— Ce-i asta? a întrebat Pugaciov grav. 

— Citeşte şi ai să vezi! i-a răspuns Savelici. 

Pugaciov a luat hârtia şi a privit-o îndelung, cu un aer 
important. 

— De ce scrii asa de încurcat? a întrebat el în sfârşit. 
Luminoşii noştri ochi nu pot înțelege nimic. Unde-i 
secretarul-sef? 

Un tânăr mărunt, în uniformă de caporal, a alergat 
îndată la dânsul. 

— Citeşte tare! i-a spus impostorul dându-i hârtia. 

Eram foarte curios să aflu ce i-a venit în cap bătrânului 
meu să-i scrie. 

Secretarul-sef a început a silabisi cu glas tare 
următoarele: 

— „Două halate, unul de barchet şi unul de mătase 
vărgată, prețul 6 ruble...” 

— Ce înseamnă asta? a întrebat Pugaciov încruntându- 
se. 

— Dă ordin să citească mai departe! a răspuns liniştit 
Savelici. 

Secretarul-şef a continuat: 

— „Tunică de postav fin, verde, prețul 7 ruble. Pantaloni 
de postav alb, prețul 5 ruble, 12 cămăşi de pânză de olandă 
cu manşete, prețul 10 ruble. Ládita cu serviciul de ceai, 2 ruble 
şi jumătate...” 

— Ce-s prostiile astea?... a întrerupt Pugaciov citirea. 
Ce ma privesc pe mine lădița şi pantalonii cu manşetă? 

Savelici a tuşit şi a început să-l lămurească: 

— Vă rugăm să binevoiti a cunoaşte, tătucule, cum că 
acesta este inventarul lucrurilor furate de către nelegiuiti... 

— Care nelegiuiti? l-a întrebat Pugaciov amenintátor. 

— lertati-ma! M-a luat gura pe dinainte, a răspuns 
Savelici. Nelegiuiti sau nu, băieţii tăi au scotocit totuşi prin 
lucrurile noastre şi au luat din ele. Nu te supăra. Calul, că 
are patru picioare, şi tot se poticneşte. Dă ordin să citească 
până la capăt! 

— Citeşte mai departe! a spus Pugaciov, şi secretarul a 
citit mai departe: 

— „O plapumă de stambă, altă plapumă de mătase cu 
vată, 4 ruble; o suba de vulpe cu fata de postav roşu, 40 ruble; 
şi cojocul de blană de iepure, pe care ti l-a dăruit domniei-tale 
la han, 15 ruble”. 

— Ce mai e şi asta? a strigat Pugaciov, şi ochii îi 
scăpărau. 

Recunosc că mi-a fost frică pentru mosneagul meu. El 
voia să-nceapă din nou explicaţiile, însă Pugaciov i-a tăiat 
vorba: 

— Cum îndrăzneşti să vii la mine cu asemenea fleacuri? 
a strigat el, smucind hârtia din mâna secretarului şi 
azvârlindu-i-o lui Savelici în obraz. Moşneag prost! Mare 

pagubă că ti le-au furat! Trebuie să te rogi lui Dumnezeu, 
ghiujule, pentru mine şi pentru flăcăii mei, că nu atárnati, tu 
şi cu boierul tău, în spânzurătoarea asta, împreună cu aceia 
care nu mi s-au supus... Cojocul de iepure! Ti-oi da eu cojoc 
cu blană de iepure, sá mă pomenesti! Ştii tu că pot da ordin 
să ti se jupoaie pielea şi să se facă din ea cojoc? 

— Cum doreşti! a răspuns Savelici. Eu sunt slugă şi 
trebuie să răspund pentru averea boierului. 

Pugaciov, care după cum se vedea se afla într-o clipă de 
bunătate, s-a întors şi a plecat, fără a mai adăuga vreun 
cuvânt. 

Svabrin şi celelalte căpetenii l-au urmat. Ceata a ieşit 
din fortăreață, în ordine. Norodul s-a dus să-l petreacă pe 
Pugaciov. Am rămas în piață numai eu şi Savelici. Bătrânul 
meu ţinea inventarul în mână şi-l cerceta cu mare regret. 
Văzând ce bine mă intelegeam cu Pugaciov, voise sá se 
folosească de asta, dar intenţia lui inteleaptá dăduse greş. 

Am început să-l cert pentru nepotrivitu-i zel, totuşi nu- 
mi puteam stăpâni râsul. 

— Râzi, boierule, râzi, mi-a răspuns el, însă când va 
trebui să cumpărăm gospodăria din nou ai să vezi dacă ai să 
ai de ce râde! 

M-am grăbit spre casa părintelui Gherasim, s-o văd pe 
Maria Ivanovna. Preoteasa mi-a dat o veste tristă. Noaptea, 
Maria Ivanovna se îmbolnăvise rău, avea febră mare, era fără 
cunoştinţă, delira. Preoteasa m-a dus la ea în cameră. M-am 
apropiat încet de pat. Chipul ei schimbat m-a tulburat 
adânc. Nu m-a recunoscut. Am stat mult timp în fata ei, fără 
a auzi ce-mi spunea părintele Gherasim şi buna lui 80276 
însă mi se părea că încercau sá mă liniştească. Mă 
frământau gânduri negre. Starea sărmanei orfane, lipsită de 
apărare, lăsată printre răsculații înrăiți şi, pe lângă toate 
acestea, neputinta mea de a o ajuta mă înspăimântau. Mai 
mult decât orice îmi chinuia închipuirea Şvabrin! 

Împuternicit de impostor să conducă fortăreaţa în care 
se afla sărmana fată, devenită, fără să vrea, obiectul urii lui, 
el era în stare de orice. Ce să fac? Cum s-o ajut? Cum s-o 
scap din mâinile nelegiuitului? Rămânea o singură ieşire: să 

plec imediat la Orenburg, pentru a grabi eliberarea fortaretei 
Belogorskaia, contribuind si eu la asta in másura puterilor 
mele. Mi-am luat rámas bun de le preot si de la Akulina 
Pamfilovna, încredințându-le-o cu inima aprinsă pe aceea pe 
care o si socoteam soția mea. Luând mâna nenorocitei fete, i- 
am sărutat-o, scăldând-o în lacrimi. 

— Mergi cu bine! îmi spunea preoteasa, petrecându-mă. 
Cu bine, Piotr Andreici! Poate ne-om revedea în vremuri mai 
bune! Nu ne uita şi scrie-ne des. Biata Maria Ivanovna nu 
mai are nici o mângâiere şi nici o ocrotire în afară de 
dumneata. 

În piață m-am oprit o clipă şi m-am uitat la 
spânzurătoare; m-am înclinat în fața ei; apoi am ieşit din 
fortăreață şi am luat drumul Orenburgului, însoțit de 
Savelici, care nu se despártea de mine. Mergeam adâncit în 
gânduri, când deodată am auzit în urmă un tropot de cal. M- 
am întors să văd ce-i: din fortăreață, un cazac gonea călări 
spre mine, ținând de căpăstru un cal başkir şi făcându-mi 
semne de departe. M-am oprit, şi curând l-am recunoscut pe 
uriadnicul nostru. Cum m-a ajuns, a sărit de pe cal şi mi-a 
spus, înmânându-mi frâul calului celălalt: 

— Înălțimea-voastră, tătucul vă dăruieşte acest cal şi 
şuba de pe umerii lui (la şa era legată o şubă de oaie). Şi 
uriadnicul a continuat, încurcându-se: Vă mai dăruieşte o 
jumătate de rublă... dar am pierdut-o pe drum... iertati-ma... 

Savelici a mormăit, privindu-l piezis: 

— Ai pierdut-o pe drum? Dar ce-ţi sună în sân, 
nerusinatule? 

— Ce-mi sună în sân? a răspuns uriadnicul, fără sá se 
tulbure. Ce spui, moşneagule?! Sună căpăstrul, nu 
jumătatea de rublă! 

— Bine! am spus eu, curmánd sfada. Multumeste din 
partea mea celui care te-a trimis. Cât priveşte banul pierdut, 
străduieşte-te să-l găseşti la întoarcere, să-l ai pentru votcă. 

— Vă foarte mulțumesc, înălțimea-voastră..., a răspuns 
el, întorcându-şi calul. Mă voi ruga totdeauna lui Dumnezeu 
pentru dumneavoastră! 

Cu aceste cuvinte, a făcut cale-ntoarsă, ținându-se cu 
mâna de piept, şi peste un minut ne-a pierit din ochi. M-am 
îmbrăcat cu şuba şi m-am suit pe cal, luându-l şi pe Savelici 
la spatele meu. 

— Vezi, boierule?! spunea bătrânul. Nu degeaba i-am 
dat eu jalba sarlatanului. I-a fost ruşine hotului, cu toate că 
gloaba asta başkiră cu coastele ieşite şi şuba nu fac nici cât 
jumătate din ceea ce au furat de la noi pungaşii şi din ceea 
ce ai binevoit a-i dărui; totuşi ne prinde bine acum; de la un 
câine rău, fii mulțumit şi cu un smoc de păr! 

CAPITOLUL X 


ASEDIUL ORASULUI 


Tintindu-şi ochii lui de vultur, cruntt, 
Pândea oraşul peste văi şi munţi. 
Şi-apoi cu tunurile, pe ascuns, 

Până sub ziduri a ajuns. 

Heraskov 


Apropiindu-mă de Orenburg, am văzut o mulțime de 
ocnaşi cu capetele rase şi cu fețele stâlcite de cleştele 
călăului. Lucrau lângă fortificaţii, sub paza invalizilor din 
garnizoană. Unii cărau cu căruțele gunoiul de prin şanţuri, 
alții săpau pământul cu hárletele; sus, pe val, zidarii cárau 
cărămizi şi reparau zidul oraşului. 

Santinelele de la poartă ne-au oprit, cerându-ne actele 
de identitate. Cum a auzit că vin din fortăreața Belogorskaia, 
sergentul m-a dus de-a dreptul la locuința generalului. 

Generalul era în grădină; cerceta merii dezgoliti de 
vântul toamnei şi îi învelea cu grijă în paie călduroase, cu 

ajutorul unui grădinar bătrân. Fața lui arăta linişte, 
sănătate, bunătate. 

Când m-a văzut, s-a bucurat şi a început să mă întrebe 
despre groaznicele întâmplări la care fusesem martor. l-am 
povestit totul. Bătrânul m-a ascultat cu atenție, tăind nişte 
crengute uscate. 

— Bietul Mironov! a spus el după ce mi-am sfârşit trista 
istorisire. Păcat de dânsul! Era ofițer bun, iar madame 
Mironova era o femeie bună şi mare mesterá în ciuperci 
murate! Dar ce-i cu Masa, fata căpitanului? 

I-am răspuns că a rămas în fortăreață, în grija preotesei. 

— Vai, vai, vai! Asta-i rău! Asta-i foarte rău! Nu te poți 
baza pe disciplina banditilor! Ce se va întâmpla cu biata fată? 

Am răspuns că până la fortăreața Belogorskaia nu-i 
departe şi că excelenta-sa nu va întârzia probabil să trimită 
armată pentru eliberarea bietilor ei locuitori. Generalul a 
clătinat din cap a îndoială. 

— Vom vedea... vom vedea... Despre asta mai avem timp 
să vorbim. Te rog, pofteşte să luăm un pahar de ceai. Astăzi, 
va fi la mine un consiliu militar. Ne vei putea da informații 
precise despre nemernicul de Pugaciov şi oastea lui. 
Deocamdată, du-te şi te odihneşte! 

M-am dus la locuinţa care-mi fusese dată, unde Savelici 
se şi apucase de trebăluit; aşteptam cu nerăbdare ora fixată. 
Cititorul îşi poate lesne închipui că n-am întârziat să mă 
prezint la acest consiliu, care trebuia să aibă atâta influență 
asupra soartei mele. La ora indicată eram la general. 

Îmi aduc aminte că se mai afla acolo unul dintre 
slujbaşii oraşului, directorul vămii, un bătrân gras şi rumen 
la față, îmbrăcat într-un caftan de brocart. A început să mă 
întrebe despre soarta lui Ivan Kuzmici, pe care-l numea 
„cumătru”, şi-mi întrerupea adeseori povestirea cu întrebări 
complementare şi cu observaţii moralizatoare, care, dacă nu 
dovedeau că are cunoştinţe militare, arătau cel puţin o 
agerime a minţii şi o inteligență înnăscută. 

Între timp, au sosit şi ceilalți invitaţi. În afară de 
general, printre ei nu se afla nici un miliar. După ce s-au 

asezat toti si s-a servit ceaiul, generalul a expus extrem de 
clar şi de amănunțit cum stăteau lucrurile. 

— Acum, domnilor, a continuat el, trebuie să hotărâm 
cum să actionám împotriva răsculaților ofensiv sau defensiv? 
Amândouă aceste tactici au şi avantaje şi dezavantaje. 
Acţiunea ofensivă dă mai multă nădejde în distrugerea rapidă 
a inamicului, iar cea defensivă este mai sigură şi mai lipsită 
de pericole. Să începem prin a cere părerile, în ordinea 
firească, legală, începând cu cei mai mici în grad. Domnule 
sublocotenent, a spus adresându-mi-se, pofteşte şi spune-ne 
părerea dumitale. 

M-am ridicat şi l-am descris pe scurt pe Pugaciov şi pe 
cei din banda lui, susținând hotărât că impostorul n-ar putea 
rezista unui atac din partea unei armate regulate. 

Părerea mi-a fost primită de slujbaşi cu vădită 
nemulțumire. Au luat-o drept nesocotintá şi îndrăzneală 
tinerească. S-a ridicat chiar un murmur şi am deslusit 
cuvântul „mucos”, rostit de către cineva cu jumătate glas. 
Generalul mi s-a adresat zâmbind: 

— Domnule sublocotenent, într-un consiliu militar cele 
dintâi păreri sunt, de obicei, pentru o acțiune ofensivă. E în 
ordinea lucrurilor. Să ascultăm acum şi celelalte păreri. 
Domnule consilier de colegiu, vă rog... 

Bătrânelul cu caftan strălucitor şi-a terminat în grabă a 
treia ceaşcă de ceai, la care adăugase rom din belşug, şi s-a 
adresat generalului: 

— Eu cred, excelență, că nu trebuie să actionám nici 
ofensiv, nici defensiv! 

— Cum asta, domnule consilier? a ripostat generalul 
foarte mirat. Alte metode tactice în afară de ofensivă şi 
defensivă... nu sunt prevăzute.. 

— Mai există şi altă metodă, excelenţă, cea de mituire! 

— E-he-he! Părerea dumneavoastră e foarte inteleapta! 
Metoda asta o admite tactica! Ne vom folosi de sfatul 
dumneavoastră! Se poate pune pe capul nemernicului prețul 
de şaptezeci sau chiar o sută de ruble... din fondurile secrete! 

— Si-atunci, l-a întrerupt directorul vămii, să fiu eu 
berbec kirghiz si nu consilier de colegiu, dacă hoţii ăştia nu 
ni-l vor preda pe atamanul lor, legat de mâini şi de picioare! 

— Ne-om mai gândi si-om mai vorbi despre asta, a spus 
generalul. Pentru orice eventualitate însă trebuie să luăm 
măsuri de ordin militar! Domnilor, dați-vă părerea în ordinea 
stabilită de lege. 

Toate părerile au fost împotriva părerii mele. 

Toţi slujbaşii au răspuns că armata nu e sigură, că 
succesul e îndoielnic, că trebuie să fim prudenti... Socoteau 
că-i mai cuminte să stai sub ocrotirea tunurilor, în dosul 
puternicelor întărituri de piatră, decât să-ți încerci norocul 
cu armele, în câmp deschis. 

La urmă, după ce-a ascultat toate părerile, generalul şi- 
a scuturat scrumul din lulea şi a rostit următoarea 
cuvântare: 

— Domnii mei, trebuie să vă anunț că sunt cu totul de 
părerea domnului sublocotenent, pentru că părerea 
dumnealui se bazează pe toate regulile unei tactici 
sănătoase. Mişcarea de atac e aproape întotdeauna de 
preferat mişcării de apărare. 

Aici, generalul s-a oprit să-şi umple luleaua. Amorul 
propriu îmi era satisfăcut cu totul. 

M-am uitat de sus la slujbaşii care şopteau între dânşii, 
dând semne de nemulțumire şi nelinişte. 

— Dar, domnii mei, a continuat generalul, scoțând pe 
gură un nor gros de fum, o dată cu un oftat adânc, nu 
îndrăznesc să-mi iau această mare răspundere, când e vorba 
de siguranța provinciilor ce mi s-au încredințat de către 
măria-sa, milostiva împărăteasă! Astfel că mă unesc cu 
majoritatea părerilor care au hotărât că e mai înțelept şi mai 
fără pericol să aşteptam asediul înăuntrul oraşului, iar orice 
atac inamic îl vom respinge cu artileria şi, de se va putea, 
prin contraatacuri... 

Acum slujbaşii, la rândul lor, m-au privit ironic. 
Consiliul a luat sfârşit. N-am putut să nu regret slăbiciunea 
respectabilului ostaş, care, împotriva convingerilor lui, s-a 

decis să imbrátiseze părerea unor oameni fără pricepere si 
fără experiență. 

La câteva zile după acest remarcabil consiliu, am aflat 
că Pugaciov îşi ținea făgăduiala şi se apropia de Orenburg. 

De pe zidurile oraşului am văzut armata răsculaților al 
căror număr părea că s-a înzecit de la ultimul atac la care 
fusesem martor. Acum aveau şi artilerie, capturată din micile 
fortărețe cucerite. Amintindu-mi de hotărârea luată în 
consiliu, prevedeam că voi rămâne vreme îndelungată închis 
între zidurile Orenburgului, şi numai că nu plângeam de 
ciudă. 

Nu voi descrie asediul Orenburgului, nu-şi are locul în 
nişte însemnări de familie; asta cade în sarcina istoriei. Voi 
spune pe scurt că acest asediu a fost dezastruos, căci, din 
pricina lipsei de prudență a conducătorilor, locuitorii au 
trecut prin foame şi prin multe nenorociri. E uşor de înțeles 
că viaţa în Orenburg era acum de nesuferit. Toti aşteptau cu 
tristețe hotărârea soartei. Toţi se văitau de scumpete, care 
ajunsese într-adevăr îngrozitoare. Locuitorii se deprinseseră 
cu ghiulelele care le cădeau prin ogrăzi; nici chiar atacurile 
lui Pugaciov nu mai trezeau interesul general. 

Eu muream de urât. Timpul trecea. Scrisori din 
fortăreața  Belogorskaia nu puteam primi, căci toate 
drumurile erau tăiate. Nu mai puteam răbda să stau 
despărțit de Maria Ivanovna. Mă chinuiam că nu ştiam nimic 
de soarta ei. Singura mea distracţie erau atacurile de 
cavalerie. Datorită lui Pugaciov, aveam un cal bun, cu care 
împărțeam putina hrană de care dispuneam şi cu care 
ieşeam în fiecare zi din oraş, sá mă lupt cu calaretii 
uzurpatorului. În aceste lupte de hártuialá succesul era de 
obicei de partea nelegiuitilor, care erau sătui, beti şi călări pe 
cai buni. Cavaleria noastră sleită nu-i putea dobori. 

Câteodată ieşea la atac şi flămânda noastră infanterie, 
însă troienele mari o împiedicau să se mişte cu succes 
împotriva cálaretilor risipiţi. Artileria bubuia fără rost, din 
înălțimea valului, dar nu putea fi scoasă în câmp, deoarece 
caii erau istoviti. Acesta era aspectul acțiunilor noastre 

militare! lată ce numeau slujbaşii Orenburgului prudenţă si 
cumintenie! 

O dată, când am izbutit sá risipim un grup destul de 
numeros, am ajuns un cazac rămas în urma tovarăşilor si, în 
clipa când să-l pălesc cu sabia turcească, el şi-a scos căciula 
şi a strigat: 

— Bună ziua, Piotr Andreici! Cum o mai duceti 
dumneavoastră? 

L-am privit şi l-am recunoscut: era uriadnicul nostru. 
M-am bucurat grozav. 

— Bună ziua, Maximáci! i-am răspuns. Ai plecat de mult 
din Belogorskaia? 

— Nu de mult, Piotr Andreici. Chiar ieri. Am şi o 
scrisoare pentru dumneata! 

— Unde-i? am strigat eu, aprinzându-mă la față. 

— La mine! a răspuns Maximâci, băgându-şi mána-n 
sân. l-am făgăduit Palasei că voi face totul spre a ţi-o da. 

Mi-a dat o hârtiuță păturită şi a fugit îndată. Am 
desfăcut-o, peste măsură de mişcat, şi am citit cele ce 
urmează: 


„Cu voia lui Dumnezeu, i-am pierdut deodată şi 
pe mama şi pe tata şi n-am pe lume nici rude şi nici 
ocrotitori. Apelez la dumneata, ştiind că totdeauna 
mi-ai dorit binele şi eşti gata să ajuţi pe oricine. Mă 
rog lui Dumnezeu ca această scrisoare să ajungă la 
dumneata. 

Maximáci a făgăduit că o să ti-o aducă. Palasa 
mi-a spus de asemeni că Maximáci te vede deseori 
de la distanță, în timpul contraatacurilor, că nu te 
păzeşti deloc şi nu te gândeşti la acei care cu lacrimi 
în ochi se roagă neîncetat lui Dumnezeu să te 
ocroteasca! 

Am fost bolnavă mult timp. Când m-am 
însănătoşit, Alexei Ivanovici, care a luat comanda în 
locul răposatului meu tată, l-a silit pe părintele 
Gherasim să mă predea lui, amenintándu-l că-l va 
spune lui Pugaciov. Stau în casa noastră sub pază; 

Alexei Ivanovici mă forțează să má mărit cu dânsul. 
Spune că mi-a salvat viața, acoperind minciuna 
Akulinei Pamfiovna, care a spus nelegiuitilor că-i 
sunt nepoată. 

Mi-ar fi mai uşor să mor, decât să devin soția 
unui om ca Alexei Ivanovici. Se poartă cu mine foarte 
brutal şi mă ameninţă că, dacă nu mă răzgândesc şi 
nu primesc, mă va duce în tabără la nelegiuitul acela 
şi voi avea aceeaşi soartă ca şi Lisaveta Harlova? O. 
L-am rugat sá-mi dea vreme sá má gándesc. A 
consimtit s-astepte trei zile. Dar dacá dupa trei zile 
nu mă hotărăsc, să nu mai nădăjduiesc a fi crutata. 

Dragă Piotr Andreici! Singur dumneata îmi eşti 
apărător; scapă-mă, nenorocita de mine! Roagă pe 
general şi pe toți comandanții să trimită mai repede 
ajutoare, şi vino şi dumneata, dacă ti-i cu putință. 
Rămân a dumitale nenorocită şi supusă orfană, 

Maria Mironova.” 


Numai că n-am înnebunit citind scrisoarea asta. Am 
început să galopez spre oraş, dând pinteni fără milă bietului 
meu cal. Mă gândeam ce-aş putea născoci pentru salvarea 
sărmanei fete, dar n-am putut găsi nimic. Ajuns în oraş, m- 
am dus de-a dreptul la general şi am intrat la el valvârtej. 
Tocmai se plimba de colo-colo prin încăpere, trăgând din 
luleaua de spumă de mare. Cum m-a văzut, s-a oprit. 
Probabil că l-a mirat înfăţişarea mea, căci m-a întrebat cu 
grijă de ce am venit aşa, în fugă. 

— Excelență, i-am spus, vin la dumneavoastră ca la 
tatăl meu şi, pentru Dumnezeu, nu-mi refuzati cererea! E 
vorba de fericirea întregii mele vieți! 

— Ce-i, taică? m-a întrebat mirat bătrânul. Ce pot face 
pentru tine? Spune. 


10 Fiica unui ofițer, iubita lui Pugaciov, executată de acesta în urma 
insistențelor sfetnicilor lui. 

— Excelenta-voastrá, dati ordin să mi se dea o companie 
de soldați şi cincizeci de cazaci şi îngăduiți-mi să eliberez 
fortăreața Belogorskaia. 

Generalul m-a privit fix, crezând că probabil am 
înnebunit (şi aproape că nu se înşela!). 

— Cum asta, să eliberezi fortăreața Belogorskaia? a 
rostit el, în sfârşit. 

— Garantez pentru succes! i-am spus eu, înflăcărat. Vă 
rog numai să-mi dați voie... 

— Nu, tinere! a clătinat din cap. La o depărtare aşa de 
mare, inamicului îi va fi mai uşor să-ți taie comunicația cu 
principalul punct strategic şi să repurteze asupra voastră o 
victorie definitivă. Tăierea comunicațiilor... 

M-am speriat, văzându-l că se pierde în consideratiuni 
strategice, şi m-am grăbit să-l întrerup. 

— Fata căpitanului Mironov, i-am spus eu, scrie şi-mi 
cere ajutor! Şvabrin o sileşte să-l ia de sot. 

— Ce vorbeşti? O, acest Şvabrin e un mare Schelm!!. 
Dacă îmi va cădea în mâini, am să poruncesc să fie judecat 
în douăzeci şi patru de ore şi o să-l împuşcăm pe parapetul 
fortăreței. Deocamdată însă trebuie s-avem răbdare... 

— Răbdare? am strigat eu scos din sărite. Dar între timp 
el se va însura cu Maria Ivanovna. 

— O! a ripostat generalul. Asta nu-i chiar o nenorocire! 
Deocamdată, ar fi bine să fie soția lui Svabrin; el o poate 
protegui, iar după ce-l vom executa, va da Dumnezeu şi se 
vor găsi şi petitori. Văduvele frumoase nu rămân fete; adică, 
vreau să spun că văduvele se mărită mai repede decât 
fetele... 

— Mai curând sunt gata sá mor, am răspuns eu turbat 
de mânie, decât să i-o las lui Şvabrin! 

— Ei, ei! a exclamat bătrânul. Acum înțeleg; după câte 
văd, te-ai îndrăgostit de Maria Ivanovna! Asta-i altă 
socoteală, sărmanul meu băiat! Totuşi, nu-ți pot da o 
companie şi cincizeci de cazaci. N-ar fi o expediţie inteleaptá 
şi nu-mi pot lua răspunderea. 


11 Ticálos (germ.). 

Am plecat capul si m-a cuprins deznadejdea. Deodatá 
m-a fulgerat un gánd. Ce gánd anume, cititorii vor afla in 
capitolul ce urmeaza, dupá cum spuneau vechii romancieri. 

CAPITOLUL XI 
ÎN SLOBOZIA RĂSCULAȚILOR 


Sátul fiind, leul cumplit, 

Pe labe în bârlogu-i stând 

M-a întrebat cu glasul blând: 
"La mine pentru ce-ai venit?” 

A. Sumarokov 


Am plecat de la general, grăbindu-mă spre casă. Savelici 
m-a întâmpinat cu dojenile-i obişnuite. 

— La ce bun, boierule, să te răfuieşti cu nişte tâlhari 
beti! Treabă de boier e asta? Mai ştii, ceasul rău: poți să te 
prăpădeşti aşa, pentru nimica. Înţeleg de-ar fi să te bati 
împotriva turcului ori a svedului, dar aşa!... Ti-i şi ruşine sá 
spui împotriva cui... 

I-am retezat vorba, întrebându-l câți bani mai avem. 

— Avem de ajuns... a răspuns el cu o față mulțumită. 
Oricât au scotocit pungaşii, am izbutit totuşi să-i ascund. 

După aceea a scos din buzunar o pungă lunguiata, 
împletită, plină cu bani de argint. 

— Ei, Savelici, dă-mi jumătate din ei. Restul ia-ti-i. Mă 
duc la fortăreața Belogorskaia... 

— Taicá, Piotr Andreici! a rostit bunul bătrân, cu glasul 
tremurând. Teme-te de Dumnezeu! Cum ai să pleci la drum 
în timpurile de azi, când nu mai poți trece pe nicăieri din 
cauza tálharilor? Fie-ti milă măcar de părinţii tăi, dacă nu ti-i 
milă de tine! Unde te duci? Pentru ce? Mai aşteaptă; va veni 
armata şi-i va prinde pe pungasi; după aceea te vei putea 
duce în patru vânturi! Dar hotărârea mea era nestrămutată. 

— E prea târziu pentru vorbe. Trebuie să plec, nu se 
poate să nu plec. Nu fi mâhnit, Savelici! Dumnezeu e milostiv 
şi poate că ne-om mai vedea! la seama, nu te ruşina şi nu te 
zgárci; cumpără tot ce-ţi trebuie, oricât de scump ar fi. Banii 
aceştia ti-i dăruiesc, iar dacă peste trei zile nu mă întorc... 

— Ce tot spui, boierule?! m-a întrerupt Savelici. Să pleci 
singur? Asta să nu mi-o ceri nici în vis! Dacă eşti hotărât să 
pleci, să ştii că viu în urma ta, chiar pe jos, dar nu te 
părăsesc! Să rămân fără tine, după zidurile astea de piatră? 
Ce, am înnebunit? Fă ce vrei, boierule, dar fără tine nu 
rămân!... 

Ştiam că nu se putea discuta cu el şi i-am dat voie să se 
pregătească de drum. Peste jumătate de oră am încălecat pe 
calul meu cel bun, iar Savelici pe o gloabă slabă şi şchioapă, 
pe care un cetățean i-o dăduse de pomană, neavând cu ce-o 
hrăni. Am ajuns la porțile oraşului. Santinelele ne-au dat 
drumul şi am plecat din Orenburg. Se însera. Drumul trecea 
prin slobozia Berda, unde se aşezase Pugaciov; drumul mare 
era troienit, dar pe toată câmpia se vedeau urme proaspete 
de copite. 

Mergeam la trap întins. Savelici abia se tinea după mine 
şi striga mereu: 

— Mai încet, boierule! Pentru Dumnezeu, mai încet! 
Afurisita asta de gloabă nu se poate tine de diavolul tău lung 
în picioare! Unde te grăbeşti? înțeleg, dacă te-ai duce la o 
petrecere, dar aşa, când poți să te pomenesti cu o máciuca în 
cap... Piotr Andreici! Taică, Piotr Andreici! Nu te duce la 
pieire!... Ah, Dumnezeule atotputernic! Se prăpădeşte copilul 
boierului! 

Curánd am zarit luminile din Berda. Am ajuns la niste 
râpe care serveau sloboziei de întărituri naturale. Savelici nu 
mai isprăvea cu rugamintile lui jalnice. Nădăjduiam să 
ocolesc cu bine Berda, când deodată, din întuneric, mi-au 
apărut drept în față cinci țărani înarmaţi cu ciomege. Era o 
patrulă din tabăra lui Pugaciov. Au strigat la noi. 
Necunoscând parola, am vrut să trec pe lângă dânşii fără să 
spun nimic, dar ei m-au înconjurat şi unul mi-a apucat calul 
de dârlogi. Am tras sabia şi l-am lovit în cap; căciula l-a 
salvat însă; s-a clătinat şi a scăpat dârlogii din mâini. Ceilalți 
au rupt-o de fugă, speriaţi. Folosindu-mă de acest moment, 
am dat pinteni calului şi-am plecat. 

Întunericul nopţii care se lăsa m-ar fi putut feri de orice 
pericol, dar uitându-mă în urmă, am băgat de seamă că 
Savelici nu mai era cu mine. Bietul bătrân, cu calul lui 
şchiop, nu putuse scăpa de tâlhari. Ce era de făcut? După ce 
am aşteptat câteva minute şi m-am convins că a fost prins, 
am întors calul şi m-am dus să-l scap. 

În timp ce mă apropiam de râpă, am auzit încă de 
departe zgomot, strigăte şi glasul lui Savelici. M-am grăbit şi 
m-am trezit din nou între străjile ţărăneşti care mă opriserá 
înainte cu câteva minute. 

Savelici se afla printre țărani. Îl doborâseră de pe cal şi 
se pregăteau să-l lege. Sosirea mea i-a umplut de bucurie; s- 
au repezit asupra mea, scoțând strigăte, şi într-o clipă m-au 
tras jos de pe cal. Unul dintre ei, care după înfăţişare părea a 
le fi şef, ne-a spus că vom fi duşi de îndată la împărat. 

— Tătucul nostru, a adăugat el, e liber să poruncească 
dacă să vă spânzurăm chiar acum sau să aşteptăm până 
dimineaţă. 

Nu m-am împotrivit deloc; Savelici mi-a urmat exemplul, 
şi străjile ne-au dus în triumf. Am trecut prin râpă şi am 
intrat în slobozie. La toate casele ardeau lumini. Pretutindeni 
era larmă şi se auzeau strigăte. 

Am întâlnit multă lume pe ulite, însă nimeni nu, m-a 
recunoscut prin întuneric că sunt ofițer din Orenburg. Am 
fost dus într-o casă, la o răscruce; la poartă se aflau două 
tunuri şi câteva poloboace de vin. 

— lată şi palatul, a spus unul dintre ţăranii care ne 
prinseseră. Acum avem să raportăm despre voi. 

Spunând acestea, a intrat în casă. M-am uitat la 
bătrânul Savelici. Îşi făcea cruce şi se ruga în şoaptă. Am 
aşteptat mult. În sfârşit, țăranul s-a reîntors şi mi-a spus. 

— Du-te. Tătucul nostru a dat poruncă să intre ofițerul. 

Am intrat în casă, sau în „palat”, cum îi spuneau 
țăranii, încăperea era luminată cu două lumânări de seu; 
pereţii erau lipiti cu hârtie aurită; între altele, în încăpere se 
mai aflau: lavite, o masă, un spălător agăţat cu o sfoară, un 
şervet într-un cui, într-un colt o furcă pentru cuptor, un 
blidar lat, plin cu oale de pământ, ca-n orice izbă. Pugaciov 
sta sub icoane, îmbrăcat într-un caftan roşu, cu căciulă 
înaltă, şi-şi luase o poză impunătoare cu mâinile în şolduri. 
Lângă dânsul se aflau câțiva dintre tovarăşii lui mai de 
seamă, a căror înfăţişare arăta un perfect respect. Era 
limpede că sosirea unui ofițer din Orenburg le stârnise o 
curiozitate mare şi erau gata să mă primească cu 
solemnitate. Pugaciov m-a recunoscut de la prima vedere. 
Afectata gravitate a dispărut îndată. 

— A... Ináltimea-ta..., mi-a spus el vesel. Cum o mai 
duci? Pentru ce te-a adus Dumnezeu? 

I-am răspuns că mă duceam după treburile mele şi că 
oamenii lui m-au oprit. 

— Ce fel de treburi? m-a întrebat. 

Nu ştiam ce să-i răspund. Gândind că nu vreau să 
vorbesc faţă de martori, porunci tovarăşilor săi să iasă. S-au 
supus cu toţii, în afară de doi, care nici nu s-au clintit. 

— Faţă de ei poţi vorbi deschis, mi-a spus Pugaciov. De 
dânşii n-ascund nimic. 

M-am uitat pieziş la oamenii de încredere ai pretinsului 
împărat. Unul din ei, un bătrânel slăbănog şi gârbov, cu o 
bărbuță albă, nu avea nimic deosebit, în afară de o 
panglicutá albastră, pe care-o purta pe deasupra sumanului 
de culoare gri. Dar pe celălalt tovarăş al lui nu-l voi uita 
niciodată. Era înalt, voinic, spătos, părea să aibă cam 
patruzeci şi cinci de ani. Barba roşcată, deasă, ochii de-un 
albastru cenusiu, scânteietori, nasul fără nări, petele roşii de 

pe frunte şi de pe obraji dădeau feței lui largi, semănată cu 
pistrui, o expresie pe care nu o pot descrie. Era îmbrăcat cu 
o cămaşă roşie, un halat kirghiz şi şalvari căzăceşti. Primul 
(după cum am aflat mai târziu) era caporalul dezertor 
Beloborodov, iar al doilea era Afanasi Sokolov (zis şi 
Hlopusa), un criminal deportat, care evadase pentru a treia 
oară din ocnele Siberiei. 

Societatea în care mă aflam întâmplător, cu toate 
simțămintele care mă frământau, îmi aprinsese inchipuirea 
puternic. 

Pugaciov m-a readus la realitate, întrebându-mă: 

— Spune-mi cu ce treabă ai plecat din Orenburg? 

M-a fulgerat un gând ciudat: mi s-a părut că providenta, 
care mă adusese pentru a doua oară în fața lui, îmi dădea 
prilej să-mi îndeplinesc planul. Am hotărât deci să mă 
folosesc de moment şi, fără să mai chibzuiesc asupra 
hotărârii luate, am răspuns: 

— Mă duceam la Belogorskaia să salvez o orfană 
obijduită! 

Ochii lui Pugaciov au sclipit: 

— Cine dintre oamenii mei îndrăzneşte să obijduiască o 
orfană”? a strigat el. Fie chiar cu stea în frunte omul acela, 
dar de judecata mea tot nu va scăpa! Spune-mi, cine-i 
vinovatul? 

Am răspuns: 

— Vinovatul e Şvabrin! O ţine închisă pe fata pe care ai 
văzut-o bolnavă în casa preotesei, şi vrea să se însoare cu ea 
cu de-a sila. 

— Îl voi învăţa eu minte pe Şvabrin! rosti fioros 
Pugaciov. Va afla ce-nseamnă a fi samavolnic şi a obijdui 
norodul! Îl voi spânzura! 

— Dă-mi voie să spun un cuvânt! a grăit Hlopuşa cu 
glas rágusit. Te-ai pripit să-l faci pe Şvabrin comandantul 
fortăreței, iar acum te pripeşti să-l spânzuri. Ai jignit cazacii, 
punându-le ca şef un nobil; nu speria nobilii, aplicându-le 
pedeapsa capitală la primul denunt! 

— Nu trebuie nici sá ai milă de ei, nici să le acorzi 
bunăvoința! a spus bătrânelul cu panglica albastră. Nu-i 

mare lucru să-l ucizi pe Svabrin. Dar n-ar fi rău să-l cercetezi 
cum se cuvine pe domnul ofițer. De ce a binevoit să vie aici? 
Dacă nu te recunoaşte de împărat, sá nu vină să-ți ceară să-i 
faci dreptate. lar dacă te recunoaşte, de ce a stat până acum 
la Orenburg, la duşmanii tăi? Nu dai poruncă să-l ducem la 
cancelarie şi să aprindem un focşor acolo? Mi se pare că 
domnia-sa ne este trimisă de către comandanții de la 
Orenburg. 

Logica bătrânului răufăcător mi s-a părut destul de 
convingătoare. Dându-mi seama pe ce mâini încăpusem, m- 
au trecut fiori prin tot trupul. Pugaciov mi-a văzut 
tulburarea. 

— Ei, înălțimea-ta! a rostit el, făcându-mi cu ochiul. Se 
pare că feldmareşalul meu judecă bine! Cum crezi? 

Ironia lui mi-a dat curaj. l-am răspuns liniştit că, 
găsindu-mă în stăpânirea lui, e liber să se poarte cu mine 
cum o vrea. 

— Bine, a răspuns el. Spune-mi acum în ce stare se 
găseşte oraşul vostru? 

— Slavă Domnului! am răspuns. Totul e bine! 

— E bine? mi-a repetat cuvântul Pugaciov. Dar norodul 
moare de foame! 

Impostorul spunea adevărul. Eu însă, credincios 
jurământului, am început să-l conving că tot ce se vorbeşte e 
numai zvon şi că-n oraş se găsesc de toate. 

— Vezi? a intervenit bătrânelul. Te minte în față. Toti 
fugarii din Orenburg spun că acolo-i foamete, norodul moare; 
oamenii socotesc că-i lux când mănâncă hoituri, iar 
dumnealui vrea să ne convingă că acolo se găsesc de toate! 
Dacă ai de gând să-l spânzuri pe Şvabrin, atunci să-l 
spânzuri de aceeaşi spânzurătoare şi pe voinicul acesta, nu 
de alta, dar să nu rămână vreunul invidios... 

Vorbele afurisitului de moşneag păreau a-l pune în 
cumpănă pe Pugaciov. Dar, spre fericirea mea, Hlopuşa a 
început să-şi contrazică tovarăşul: 

— Încetează, Naumâci! Ai vrea numai să tai şi să 
spânzuri! Mare viteaz eşti! Mă mir în ce ti se mai tine 

sufletul! Esti cu un picior în groapă şi-i mai prăpădeşti şi pe 
alții! Oare putin sânge ai pe suflet? 

— N-o face pe sfântul! a răspuns aspru Beloborodov. De 
când eşti aşa de milos? 

— De bună seamă, a răspuns Hlopuşa, că si eu sunt 
păcătos, şi mâna asta (şi după ce şi-a strâns pumnul osos, 
şi-a suflecat mâneca, arătând o mână păroasă), şi mâna asta 
e vinovată de-a fi vărsat sânge creştinesc. Însă ea a omorât 
duşmanul, nu oaspetele; la drumul mare şi-n păduri 
întunecoase, iar nu în casă, stând pe cuptor! Cu măciuca şi 
cu muchia toporului, nu cu bârfeli muiereşti! 

Bătrânul s-a întors, bodogănind: 

— Nări rupte! 

— Ce tot soptesti acolo, ghiujule? a strigat Hlopusa. Ti- 
oi da eu nări rupte! Aşteaptă! Îți va veni ea vremea! O da 
Dumnezeu şi-i mirosi şi tu cleştele!... Vezi, deocamdată, să 
nu-ți smulg barbuta! 

— Domnilor ghenerali! a rostit Pugaciov solemn. Destul! 
Nu vă mai certati! Dacă toți câinii din Orenburg s-ar bălăbăni 
sub câte o spânzurătoare, n-ar fi nici o pagubă! Dar dacă 
dulăii noştri se incaierá între dânşii, e rău. Hai, impacati-va! 

Hlopuşa şi Beloborodov nu spuneau nimic, numai se 
priveau incruntati. Am simţit nevoia de a schimba vorba, 
care s-ar fi putut sfârşi rău pentru mine; m-am întors către 
Pugaciov şi i-am spus cu prefăcută veselie: 

— Am uitat să-ți mulțumesc pentru cal şi cojoc. Fără 
ajutorul tău, n-aş fi ajuns la oras şi as fi înghețat în drum. 

Şiretlicul a prins. Pugaciov s-a înveselit. 

— După faptă şi răsplată! mi-a spus, făcându-mi cu 
ochiul. Spune-mi acum ce-ţi pasă de fata pe care o 
obijduieşte Şvabrin? Nu cumva te trage spre ea inima ta 
tânără? Hai? 

— E logodnica mea! i-am răspuns, simțind că s-a 
schimbat atmosfera şi nu mai era nevoie să ascund adevărul. 

— Logodnica ta? De ce nu mi-ai spus deodată? Te vom 
însura şi vom benchetui la nuntă! Şi întorcându-se spre 
Beloborodov: Ascultă, feldmaresale! Eu si domnia-sa suntem 

prieteni vechi; hai sá máncám ceva! Noaptea e bun sfetnic. 
Vom vedea máine ce-om face cu dánsul. 

As fi fost foarte bucuros sá refuz cinstea ce mi se fácea, 
dar n-aveam încotro. Două tinere fete de cazac, fiicele omului 
de casă, au pus o față de masă albă, au adus pâine, ciorbă 
de peşte, câteva ulcioare cu vin şi bere, şi iată-mă pentru a 
doua oară la masă cu Pugaciov şi cu înspăimântătorii lui 
prieteni. 

Orgia la care am fost martor fără voia mea a durat până 
noaptea târziu. În sfârşit, aburii alcoolului au început să-şi 
facă efectul. La o vreme, Pugaciov a adormit la masă, iar 
prietenii lui s-au sculat, făcându-mi semn să-l lăsăm singur. 
Am ieşit împreună cu dânşii. Hlopuşa a dat ordin santinelei 
să mă ducă la cancelarie, unde l-am găsit şi pe Savelici, şi 
unde am fost ținuți în arest. Bătrânul era asa de mirat de tot 
ce se petrecea în jurul lui, încât nu m-a întrebat nimic. S-a 
culcat pe întuneric, a gemut şi a oftat mult timp. În sfârşit, a 
început să sforáie; eu însă mă zbăteam mai departe cu 
gândurile mele, care nu m-au lăsat să adorm nici o clipă. 

Dimineaţa, am fost chemat la Pugaciov. M-am dus. La 
poartă sta o chibitcă, la care erau inhámati trei cai tătărăşti. 
Lumea se adunase pe ulite. L-am întâlnit pe Pugaciov în 
tindă, îmbrăcat ca pentru drum, cu şubă şi cu căciulă 
kirghiză. Era însoţit de comesenii din ajun, care acum aveau 
o înfăţişare servilă, în contrast cu cele petrecute aseară. 
Pugaciov m-a salutat vesel, poftindu-mă să iau loc în 
chibitcă. Ne-am aşezat amândoi. 

— La fortăreața Belogorskaia! a spus el către vizitiu, un 
tătar lat în spate, care mâna stând în picioare. 

Inima îmi bătea puternic. Caii au pornit. Clopotelul 
suna, chibitca zbura... 

— Stai! Stai! s-a auzit deodată un glas care-mi era foarte 
cunoscut şi l-am văzut pe Savelici alergând spre noi. 

Pugaciov porunci să oprească. 

— Drăguţțule, Piotr Andreici! strigă bătrânul. Nu mă 
părăsi la bătrânețe, în mijlocul acestor pung... 

— A, ghiujul! spuse Pugaciov. lar a dat Domnul să ne 
vedem. Hai, suie pe capră! 

— Bogdaproste, măria-ta, bogdaproste, taică! spunea 
Savelici, în timp ce se asezá. Să dea Dumnezeu să trăieşti o 
sută de ani, pentru că m-ai adăpostit pe mine, om bătrân, şi 
m-ai liniştit. Am să mă rog lui Dumnezeu pentru tine, în veci, 
iar despre cojocul din blană de iepure n-am să mai pomenesc 
niciodată! 

Cojocul acela din blană de iepure putea în cele din urmă 
să-l supere de-a binelea pe Pugaciov; dar, din fericire, 
impostorul sau n-a auzit, sau înadins n-a luat în seamă 
această vorbă nelalocul ei. 

Caii au pornit în trap; trecătorii se opreau şi se aplecau 
adânc. Pugaciov saluta dând din cap în toate părțile. Peste 
un minut am ieşit din slobozie, pornind repede pe drumul 
neted. 

E uşor de închipuit ce simțeam eu în momentele acelea. 
Peste câteva ceasuri aveam s-o revăd pe aceea pe care o 
credeam pierdută pentru mine. Îmi închipuiam clipa când ne 
vom întâlni... Mă gândeam şi la omul în mâinile căruia îmi 
era viața şi care, printr-o ciudată inlántuire a întâmplărilor, 
era legat de mine în mod tainic. Mă gândeam la cruzimea 
nesăbuită, la apucăturile sângeroase ale aceluia care se 
arătase gata să-mi salveze iubita! 

Pugaciov nu ştia că e fata căpitanului Mironov. Şvabrin, 
înfuriat, putea da totul pe față; Pugaciov ar putea afla 
adevărul şi pe altă cale... Şi atunci ce se va întâmpla cu 
Maria Ivanovna? M-au cuprins fiorii şi mi s-a făcut părul 
măciucă... 

Pugaciov mi-a întrerupt deodată gândurile: 

— La ce te gândeşti, ináltimea-ta? 

— Cum să nu cad pe gânduri? i-am răspuns eu. Sunt 
ofițer şi nobil; ieri, chiar, am luptat împotriva ta, iar azi merg 
alături de tine în chibitcă şi fericirea întregii mele vieți e în 
mâinile tale... 

— Ei, si? Ti-i frică? 

l-am răspuns că fiind cruțat o dată de dânsul nu 
nădăjduiesc numai atâta, ci chiar că mă va ajuta... 

— Ai dreptate! Zău că ai dreptate! răspunse impostorul. 
Ai văzut că băieții mei se uită la tine pieziş, iar bătrânul 

stáruia si azi să mă incredinteze că eşti spion si că trebuie să 
fii torturat şi chiar spânzurat! Dar eu n-am fost de aceeaşi 
părere, continuă el, coborând glasul, să nu-l audă tătarul şi 
Savelici. Tin minte paharul tău de rachiu si cojocul cu blană 
de iepure. Vezi, nu sunt atât de sângeros, cum cred ai tăi 
despre mine! 

Mi-am amintit de cucerirea fortăreței Belogorskaia, însă 
am tăcut, negăsind că-i bine să-l contrazic. 

— Ce se vorbeşte despre mine la Orenburg? m-a 
întrebat, după o scurtă tăcere. 

— Se spune că-i greu să ti se vină de hac. N-am ce zice, 
ai ajuns vestit... 

Faţa impostorului arăta o mare mulțumire de sine. 

— Da! a rostit el vesel. Lupt straşnic! Se ştie la voi, la 
Orenburg, despre lupta de la luzeeva? Acolo au fost omorâți 
patruzeci de ghenerali. Au fost luate prizoniere patru oşti. 
Cum crezi: regele Prusiei s-ar putea pune cu mine? 

Lăudăroşenia banditului mi s-a părut caraghioasă. 

— Dar tu cum crezi? l-am întrebat eu. I-ai putea tu veni 
de hac lui Frederic? 

— Lui Feodor Feodorovici? De ce nu? Eu îi bat pe 
gheneralii voştri, şi doar ei l-au bătut pe Feodor. Până acum 
arma mi-a fost norocoasă. Lasă-mi vreme şi-i vedea cum am 
să pornesc asupra Moscovei. 

— Ai de gând să porneşti asupra Moscovei? 

Impostorul a căzut deodată pe gânduri şi mi-a răspuns 
cu jumătate de glas: 

— Dumnezeu ştie! Ulița mi-i îngustă, nu mi-s mâinile 
slobode. Băieţii mei mereu fac pe desteptii. Sunt nişte hoți. 
Trebuie să fiu cu multă băgare de seamă, fiindcă, la cea 
dintâi înfrângere, ei şi-ar răscumpăra gâtul cu prețul capului 
meu! 

— Tocmai! i-am răspuns. N-ar fi mai bine să-i laşi din 
vreme şi să ceri împărătesei îndurare? 

Pugaciov a surâs amar. 

— Nu, e prea târziu să mă pocăiesc! Pentru mine nu mai 
este îndurare; voi urma cum am început. Cine ştie? Poate că 
izbutesc! Griska Otrepiev n-a domnit oare la Moscova? 

— Dar ştii cum a sfârşit el? L-au zvârlit pe fereastră, 1- 
au spintecat, l-au ars, iar cu cenuşa lui au încărcat tunul şi 
au tras! 

— Ascultă! a rostit Pugaciov cu insufletire sălbatică. Am 
să-ți spun o poveste pe care am auzit-o în copilărie de la o 
calmucă bătrână. Odată, un vultur a întrebat pe un corb: 
„Spune-mi, corbule, de ce trăieşti tu trei sute de ani, iar eu 
numai treizeci şi trei?” „De aceea, drágutule, a răspuns 
corbul, pentru că tu te hrăneşti cu sânge viu, iar eu mă 
hrănesc cu hoituri!” S-a gândit vulturul: „Hai să cerc şi eu să 
mă hrănesc cu hoituri “. Bine. Şi a zburat vulturul împreună 
cu corbul. Au văzut un cal mort, s-au coborât şi s-au aşezat 
pe el. Corbul ciugulea şi-i lăuda bunătatea; iar vulturul a 
ciupit o dată, a ciupit de două ori, după care, bătând din 
aripi, i-a zis corbului: „Nu, frate corb! Decât să trăiesc trei 
sute de ani mâncând mortăciuni, mai bine să beau o dată 
sânge viu până m-oi sătura, iar pe urmă... ce-o da 
Dumnezeu!” Cum ti se pare povestea asta calmucă? 

— Are tâlc! i-am răspuns. Dar după părerea mea a trăi 
prin omor şi jaf înseamnă a ciuguli din mortăciuni. 

Pugaciov m-a privit mirat şi nu mi-a răspuns nimic. Am 
tăcut amândoi, adánciti fiecare în gândurile lui. Tătarul a 
început să cânte un cântec de jale. Savelici, picotind de 
somn, se legána pe capră. Chibitca zbura pe drumul lin, 
neted, de iarnă. 

Pe malul abrupt al laikului am zărit un sătuc 
împrejmuit şi o clopotniță; după un sfert de ceas intram în 
fortăreața Belogorskaia. 


CAPITOLUL XII 


ORFANA 


Şi-apoi mărul nostru n-are, 
N-are nici vârf, nici lăstare, 
Şi domnita, din păcate, 
N-are nici mamă, nici tată, 
N-are cine s-o-nzestreze, 
Cin? s-o binecuvánteze. 
Oratie de nuntă 


Chibitca s-a oprit in fata casei comandantului, la 
pridvor. Recunoscând clopotelul lui Pugaciov, norodul alerga 
buluc în urma noastră. 

Şvabrin l-a întâmpinat pe pretinsul împărat în pridvor. 
Era îmbrăcat căzăceşte şi-şi lăsase barbă. Trădătorul l-a 
ajutat pe Pugaciov să coboare din chibitca, arătându-şi 
bucuria şi zelul prin cuvinte care-i trădau josnicia. Văzându- 
mă, a rămas buimăcit, dar şi-a venit repede în fire şi mi-a 
spus, întinzându-mi mâna: 

— Şi tu eşti de-ai noştri? De mult trebuia să faci aşa. 

I-am întors spatele, nerăspunzându-i nimic. 

Mi s-a strâns inima când m-am văzut în odaia de mult 
cunoscută, unde pe perete se mai afla diploma răposatului 
comandant, ca un trist epitaf al timpului trecut. Pugaciov s-a 
aşezat pe divanul pe care motáia de obicei Ivan Kuzmici, 
adormit de bodogăneala nevestei. Şvabrin i-a servit votcă. 
Pugaciov a băut un păhărel, după care a spus, arătându-mă: 

— Dă-i şi inaltimii-sale! 

Svabrin a venit la mine cu tablaua, dar i-am întors 
spatele pentru a doua oară. Părea foarte tulburat. Fiind 
deştept, îşi dăduse îndată seama că Pugaciov nu-i mulțumit 
de dânsul. 

Tremura în fața lui, iar pe mine mă privea cu 
neîncredere. 

Pugaciov s-a interesat de starea fortăreței, de ceea ce se 
mai aude despre armatele duşmane şi de multe altele, după 
care l-a întrebat pe neaşteptate: 

— Spune-mi, frátioare, ce fată tii tu aici, sub pază? 
Aratá-mi-o! 

Şvabrin s-a îngălbenit ca un mort. 

— Împărate, spuse el cu glas tremurátor, împărate... nu 
e arestată... e bolnavă... Zace în odaia de sus. 

— Du-mă la ea! a spus impostorul ridicându-se. 

Orice împotrivire era peste putinţă. 

Şvabrin l-a condus spre odaia Măriei Ivanovna. Eu i-am 
urmat. 

— Împărate! a spus Şvabrin, oprindu-se pe scări. Aveţi 
puterea să cereti de la mine orice vreți, dar nu dati voie unui 
străin să intre în dormitorul soției mele! 

Am tresărit. 

— Eşti căsătorit? am strigat, gata să-l sfâşii. 

— Tăcere! m-a întrerupt Pugaciov. Asta mă priveşte! lar 
tu, a continuat el către Şvabrin, n-o face pe deşteptul şi lasă 
fasoanele; îți este sau nu soție, eu duc la dânsa pe cine 
vreau! Urmează-mă, inaltimea-ta! 

Şvabrin s-a oprit din nou la uşa odăii, spunând cu glas 
întretăiat: 

— Împărate, vă previn, e în delir, de trei zile aiurează 
fără întrerupere. 

— Deschide! i-a spus Pugaciov. 

Svabrin a început să se caute prin buzunare, apoi a 
spus că n-a luat cheia cu dânsul. Pugaciov a izbit cu piciorul 
în usa; lacătul a sărit; uşa s-a deschis; am intrat. 

M-am uitat şi am rămas înlemnit. Pe podea, într-o 
rochie țărănească ruptă, şedea Maria Ivanovna, palidă, slabă, 
cu părul răvăşit. Dinaintea ei se afla o cană cu apă, acoperită 
cu o bucată de pâine. 

Cum m-a văzut a tresărit şi a scos un țipăt. Ce s-a 
petrecut atunci în sufletul meu, nu mai tin minte... 

Pugaciov s-a uitat la Şvabrin şi i-a spus cu un surâs 
amar: 

— Bun spital ai... Apoi, apropiindu-se de Maria 
Ivanovna: Spune-mi, porumbito, de ce te chinuieşte asa 
bărbatul tău? Ce-ai greşit față de dânsul? 

— Bărbatul meu! a răspuns ea. Nu mi-i bărbat şi 
niciodată n-am să-i fiu nevastă. Mai bine mor! Şi voi muri, 
dacă nu voi scăpa de dânsul. 

Pugaciov s-a uitat fioros la Şvabrin: 

— Cum de-ai îndrăznit să minți? Ştii tu, netrebnicule, ce 
ti se cuvine? 

Şvabrin a căzut în genunchi... şi-n clipa aceea disprețul 
mi-a înăbuşit orice sentiment de ură sau de mânie. Mă uitam 
cu scârbă la nobilul care se târa la picioarele unui cazac 
fugar! 

Pugaciov s-a muiat. 

— Te iert de data asta, i-a spus el, dar să ştii că la cea 
dintâi greşeală ti se va socoti şi vina asta! Apoi, întorcându- 
se spre Maria Ivanovna, i-a spus blând: Poti să ieşi, frumoasă 
fată! Îţi dăruiesc libertatea. Eu sunt împăratul! 

Maria Ivanovna i-a aruncat o privire fugară, pricepând 
că are în față pe ucigaşul părinților ei. Şi-a acoperit obrazul 
cu mâinile şi a căzut fără cunoştinţă. M-am repezit la ea, dar 
în clipa aceea a intrat foarte curajoasă în odaie Palaşa, 
vechea mea cunoştinţă, pentru a da stăpânei ei ajutor. 

Pugaciov a ieşit şi am coborât tustrei în salon. 

— Ei, ce-i, inaltimea-ta? a râs el. [i-am scăpat 
frumoasa! Nu crezi că ar fi bine să trimitem după popă, să vie 
să-şi cunune nepoata? Aş putea să-i fiu naş, Şvabrin vătăjel, 
să bem, să petrecem şi... basta! 

De ce m-am temut, n-am scăpat. Auzindu-i propunerea, 
Svabrin îşi ieşi din fire. 

— Împărate, a strigat el înnebunit, sunt vinovat, v-am 
mințit, însă şi Griniov vă minte! Fata asta nu-i nepoata 
preotului de aici; ea e fata lui Ivan Mironov, care a fost 
spânzurat la cucerirea fortăreței! 

Pugaciov şi-a atintit asupră-mi ochii arzători. 

— Ce mai e şi asta? m-a întrebat, nedumerit. 

— Şvabrin ţi-a spus adevărul, i-am răspuns eu, cu 
hotărâre. 

— Asta nu mi-ai spus-o, a remarcat Pugaciov şi s-a 
întunecat la față. 

— Judecă şi tu singur, i-am răspuns eu, s-ar fi putut 
spune față de oamenii tăi că fata lui Mironov e în viață? Ar fi 
sfâşiat-o, n-ar mai fi salvat-o nimeni! 

— Si asta-i drept! a răspuns Pugaciov râzând. Betivanii 
mei n-ar fi crutat-o pe biata fată. Bine a făcut cumătra 
preoteasă că i-a păcălit! 

— Ascultă, am urmat eu, văzându-i bunăvoința. Nu ştiu 
cum să te numesc şi nici nu vreau să ştiu... Dar Dumnezeu 
vede că aş fi bucuros să plătesc cu viața ceea ce ai făcut 
pentru mine. Numai nu-mi cere ceea ce-i împotriva onoarei 
mele şi conştiinţei creştineşti; esti binefăcătorul meu; 
sfârşeşte cum ai început; lasă-mă să mă duc cu sărmana 
orfană încotro m-o îndrepta Dumnezeu. lar noi ne vom ruga 
mereu pentru sufletul tău păcătos, oriunde vei fi şi orice ti s- 
ar întâmpla... 

Cu toată asprimea lui, se pare că Pugaciov fusese 
mişcat. 

— Fie cum spui. Dacă-i vorba de pedeapsă, apoi e 
pedeapsă; de-i bunăvoință, e bunăvoință. Acesta mi-i 
obiceiul. la-ti frumoasa, du-o unde vrei şi să vă dea 
Dumnezeu dragoste şi bună înţelegere. 

După aceea s-a întors către Svabrin, poruncindu-i să-mi 
dea autorizație să pot trece pe la toate posturile, prin toate 
fortărețele de sub stăpânirea lui. Şvabrin, distrus, 
încremenise. 

Pugaciov s-a dus să inspecteze fortăreaţa, însoțit de 
Şvabrin, iar eu, sub pretext că mă pregătesc de drum, am 
rămas. Am alergat spre odaia Mariei Ivanovna. Uşa era 
încuiată. Am bătut. 

— Cine-i? a întrebat Palaşa. 

Am spus cine sunt. Glăsciorul plăcut al Mariei Ivanovna 
s-a auzit prin uşă: 

— Aşteaptă, Piotr Andreici, că mă schimb. Du-te la 
Akulina Pamfilovna, că vin şi eu îndată. 

Am ascultat-o şi am plecat spre casa părintelui 
Gherasim. Şi el şi preoteasa au alergat să mă întâmpine. 
Savelici îi şi anunţase. 

— Bună ziua, Piotr Andreici! mi-a spus preoteasa. A dat 
Dumnezeu să ne vedem iar. Ce mai faceți? Noi ne aminteam 
de dumneata în fiecare zi. lar Maria Ivanovna, porumbita 
mea, a suferit mult fără dumneata!... Spune-mi, maică, cum 
se face că ai putut să te împaci cu Pugaciov? Cum de nu te-a 
curățat? Bine! Fie, să-i mulțumim nelegiuitului şi pentru 
asta. 

— Destul, bătrâno! a întrerupt-o părintele Gherasim. Nu 
mai pălăvrăgi tot ce ştii. Pentru cei ce grăiesc mult nu se află 
izbăvire. Piotr Andreici, te rog, pofteşte! Nu ne-am văzut de 
mult, de mult. 

Preoteasa m-a cinstit cu ce-a dat Dumnezeu, vorbind 
fără întrerupere. Îmi povestea cum i-a silit Şvabrin s-o dea pe 
Maria Ivanovna şi cum ea plângea şi nu voia să se despartă 
de dânşii, cum Maria Ivanovna ţinea legătura cu ei prin 
Palaşa (fată isteatá, care l-a făcut şi pe uriadnic să joace asa 
cum vrea ea), cum ea a sfătuit-o pe Maria Ivanovna să scrie 
scrisoarea, şi câte altele. La rându-mi am povestit pe scurt 
toată istoria mea. Părintele şi preoteasa şi-au făcut cruce, 
aflând că Pugaciov ştie despre minciuna lor. 


— Cu noi e puterea crucii! spunea Akulina Pamfilovna. 
Alungă, Doamne, norii ce s-au adunat asupra noastră! Ei, 
dar bună poamă-i Alexei Ivanâci! N-avem ce spune! 

În clipa aceea uşa s-a deschis şi a intrat Maria Ivanovna 
cu un zâmbet pe fata ei palidă. Îşi părăsise rochia țărănească 
şi se imbrácase ca mai-nainte, simplu şi drăguţ. l-am apucat 
mâna şi mult timp n-am putut rosti nici un cuvânt. Tăceam 
amândoi, cu inimile pline. Gazdele au înţeles şi ne-au lăsat. 

Am rămas singuri. Am uitat de toate nenorocirile, şi 
vorbeam — şi nu ne mai săturam vorbind. Maria Ivanovna 
mi-a povestit tot ce s-a întâmplat cu dânsa de la cucerirea 
fortăreței; mi-a descris toată grozăvia situației ei, toate 
încercările la care a supus-o mársavul Svabrin. Ne-am 
amintit si de vremurile fericite dinainte... si am pláns 
amândoi... 

În sfârşit, am început să-i spun ce am de gând. Nu mai 
putea rămâne în fortăreața supusă lui Pugaciov si 
comandată de Şvabrin. Nu mă puteam gândi nici la 
Orenburg, din cauza nenorocirilor asediului. Ea n-avea pe 
nimeni, nici o rudă. 

l-am propus să meargă la tara, la părinţii mei. La 
început a şovăit; o înspăimânta lipsa de bunăvoință a tatei. 
Am liniştit-o. Ştiam că tata va considera ca o fericire si 
totodată ca o datorie a lui de a primi pe fiica unui ostaş 
merituos, care şi-a dat viața pentru patrie. 

— Dragă Maria Ivanovna! i-am spus, în sfârşit. Te 
socotesc soția mea. Împrejurări stranii ne-au unit pentru 
totdeauna şi nimic nu ne mai poate despărți. 

Maria Ivanovna m-a ascultat simplu, fără sfială 
prefăcută, fără vorbe mofturoase. Simtea că soarta îi este 
legată de a mea. Totuşi a spus iar că nu-mi va fi soţie fără 
consimțământul părinților mei. N-am contrazis-o. Ne-am 
sărutat cu înflăcărare, din tot sufletul, şi în felul acesta totul 
între noi a fost hotărât. 

Peste un ceas, uriadnicul mi-a adus permisul cu 
mâzgălelile stângace ale lui Pugaciov drept semnătură şi mi-a 
spus că acesta mă cheamă la dânsul. L-am găsit gata să 
plece la drum. 

Nu pot spune ce-am simțit, despartindu-má de omul 
acela fioros, crud, nelegiuit pentru toată lumea, în afară de 
mine! De ce n-aş spune drept? În clipa aceea, simțeam 
pentru el o vie simpatie. Aveam o arzătoare dorință de a-l 
smulge dintre răufăcătorii pe care-i conducea, de a-i salva 
capul, cât mai era încă vreme. Şvabrin şi norodul care se- 
ngrămădise în jurul nostru m-au împiedicat de a-i spune 
ceea ce îmi umplea inima. Ne-am despărțit prieteneşte. 
Pugaciov, zărind-o în mulțime pe Akulina Pamfilovna, a 
amenintat-o cu degetul şi i-a făcut din ochi cu înţeles. 

După aceea s-a aşezat în chibitcă, a poruncit să fie dus 
la Berda, iar după ce caii au pornit a mai scos o dată capul 
afară şi a strigat spre mine: 

— Cu bine, înălțimea-ta! Poate ne mai întâlnim 
vreodată! 

Într-adevăr, ne-am mai văzut, dar în ce împrejurări!... 

Pugaciov s-a depărtat. Multă vreme am privit stepa albă 
şi troica lui în zbor. Norodul s-a împrăştiat. Şvabrin s-a făcut 
nevăzut. M-am întors la casa preotului. Totul era pregătit de 
plecare; nu voiam să întârzii mai mult. Toată averea ne era 
încărcată în vechea căruță a comandantului. Surugiii au 
înhămat caii îndată, şi Maria Ivanovna s-a dus să-şi ia rămas 
bun de la mormântul părinților, aflat în spatele bisericii. 
Voiam s-o însoțesc, însă ea m-a rugat s-o las singură. Peste 
câteva clipe s-a întors tăcută, plângând incetisor. Cáruta a 
tras la scară. Părintele Gherasim şi soția lui au ieşit în 
pridvor; noi ne-am aşezat toţi trei: Maria Ivanovna, Palasa si 
cu mine, iar Savelici s-a urcat pe capră... 

— Mergi cu bine, Maria Ivanovna, porumbita mea! Cu 
bine, dragă Piotr Andreici! ne-a spus buna preoteasă. Drum 
bun şi Dumnezeu să vă dea noroc la amândoi! 

Plecând, l-am văzut pe Svabrin la fereastra casei 
comandantului. Fata lui era întunecată de ură. Nu voiam să- 
mi arăt bucuria față de un duşman învins şi am întors capul 
în altă parte. 

În sfârşit, am ieşit pe poartă, părăsind pentru totdeauna 
fortăreața Belogorskaia. 

CAPITOLUL 
ARESTAREA 


— Am ordin, iată, fráticare, 

Să te duc la închisoare. 

— Merg. Dar nădejde trag să fiu lăsat, 
Ca să vă spun cum s-a-ntâmplat. 
Kneajnin 


Ajuns din nou în chip atât de neaşteptat alături de fata 
dragă, de soarta căreia eram încă în dimineața aceea atât de 
îngrijorat, nu-mi credeam ochilor şi totul mi se părea un vis 
deşert. 

Maria Ivanovna se uita îngândurată, când la mine, când 
la drum, şi părea că încă nu şi-a venit în fire. Tăceam. 
Inimile ne erau prea obosite. Peste două ceasuri ne-am trezit 
pe nesimţite în fortăreața cea mai apropiată, aflată tot în 
stăpânirea lui Pugaciov. Acolo am schimbat caii. După graba 
cu care înhămau şi după graba cu care mă servea un cazac 
bărbos, pus comandant de Pugaciov, am înțeles că, datorită 
limbutiei surugiului meu, am fost luat drept un curtean de-al 

uzurpatorului. Am plecat mai departe. Curând a început să 
se întunece. Ne apropiam de un orăşel unde, după spusele 
comandantului bărbos, se afla un detaşament puternic, ce 
venea să se unească cu impostorul. Santinelele ne-au oprit. 
La întrebarea cine suntem, surugiul a răspuns cu glas tare: 

— Cumătrul împăratului şi nevastă-sa... 

Deodată ne-au înconjurat o mulțime de husari, înjurând 
grozav. 

— leşi, cumătrul diavolului! mi-a poruncit un vagmistru 
mustăcios. O să-ți dăm o săpuneală bună şi tie şi nevestei 
tale! 

Am coborât din chibitcă şi am cerut să fiu dus la 
comandantul lor. Văzând că sunt ofițer, au contenit cu 
înjurăturile. Vagmistrul m-a dus la un maior. Savelici se 
ținea scai de mine şi tot mormăia încet: 

— latá-ne şi cumătrul împăratului! Din lac în put!... 
Dumnezeule atotputernic! Cum se vor sfârşi toate astea? 

Chibitca ne urma la pas. 

Peste vreo cinci minute am ajuns la o căsuță puternic 
luminată. După ce m-a lăsat în paza santinelelor, vagmistrul 
s-a dus să raporteze. S-a întors îndată, anunțându-mă că 
domnul comandant nu are timp să mă primească; are ordin 
să fiu dus la închisoare, iar pe nevestică s-o ducă la dânsul. 

— Ce-nseamnă asta? am strigat scos din fire. Ce, a 
înnebunit? 

— Nu pot să ştiu, înălțimea-voastră, a răspuns 
vagmistrul. Excelenta-sa a ordonat ca înălțimea-voastră să 
fie dus la închisoare, iar pe înălțimea-ei am ordin s-o duc la 
excelenta-sa. 

Am alergat spre pridvor; santinelele nici nu s-au gándit 
sá mă oprească si am intrat de-a dreptul într-o încăpere, 
unde vreo şase ofițeri de husari jucau banc. Maiorul ținea 
jocul. Mare mi-a fost mirarea când, privindu-l mai bine, l-am 
recunoscut pe Ivan Ivanovici Zurin, cel care pe vremuri îmi 
usurase punga la biliard, în hanul din Simbirsk! 

— Se poate? am strigat eu. Ivan Ivanâci! Tu eşti? 

— Ah-ah-ah! Piotr Andreici! Cu ce ocazie? De unde vii? 
Sănătate, măi frate! Nu vrei să joci o carte? 

— Multumesc! Mai bine dă ordin sá mi se dea o camera. 

— Ce cameră? Rămâi la mine! 

— Nu pot. Nu sunt singur. 

— Ada-ti şi tovarăşul. 

— Nu sunt cu un tovarăş. Sunt... cu o doamnă. 

— Cu o doamnă? De unde ai agátat-0? Ehe, frate! 
(Zicând acestea, Zurin a suierat asa de semnificativ, încât toţi 
au izbucnit în râs, iar eu m-am fâstâcit de tot.) Eil... a 
continuat Zurin. Fie! Ti se va da o cameră. Dar păcat... Am fi 
petrecut ca altădată... Hei, băiete! Dar de ce n-o aduci pe 
cumătra lui Pugaciov? Se încăpățânează? Să nu-i fie teamă. 
Spuneti-i că boierul e om bun şi n-are s-o necăjească. Dă-i 
brânci să vină. 

— Ce-nseamnă asta? Care cumătră a lui Pugaciov? E 
fiica decedatului căpitan Mironov, pe care am scos-o eu din 
captivitate şi o duc în satul tatălui meu. 

— Cum, despre tine mi se raportase adineaurea? Nu 
pricep nimic! Cum vine asta? 

— Îţi voi povesti totul mai târziu. Acum, te rog, linişteşte 
biata fată, pe care husarii tăi au speriat-o. 

Zurin a dat repede ordinul. A ieşit el însuşi în stradă să 
ceară scuze Mariei Ivanovna pentru neintelegerea ivită, dând 
apoi ordin vagmistrului să-i dea una din cele mai bune 
camere din oraş. Eu am rămas să dorm la dânsul. Am cinat 
şi după ce-am rămas singuri i-am povestit toate întâmplările 
mele. Zurin mă asculta cu mare atenție. După ce-am sfârşit, 
a clătinat din cap: 

— Toate-s bune, frate, numai una nu-i bună: cine dracu 
te pune să te-nsori? Sunt ofițer cinstit şi nu vreau să te mint, 
dar crede-mă, te rog, că însurătoarea e o nebunie. La ce bun 
să te chinuiesti cu o nevastă si să dădăceşti plozi? Dá-o 
naibii! Ascultă-mă. Mai bine las-o pe fata căpitanului. 
Drumul la Simbirsk l-am curățat eu şi-i fără pericol. Trimite- 
o chiar mâine la părinții tăi, singură, iar tu rămâi în 
detaşamentul meu. N-ai pentru ce te întoarce la Orenburg. Ai 
să cazi din nou în mâinile răsculaților şi nu cred c-ai mai 
scăpa şi de data asta. Astfel, nebunia dragostei va trece de la 
sine şi totul se va aranja. 

Desi nu eram cu totul de părerea lui, simțeam că datoria 
mea de onoare era să rămân în armata împărătesei. Am 
hotărât să urmez sfatul lui Zurin, adică s-o trimit pe Maria 
Ivanovna la ţară, iar eu să rămân în detasamentul lui. 

Savelici a venit să-mi dea ajutor la dezbrăcat... L-am 
anunțat să fie gata de plecare la drum, în ziua următoare, cu 
Maria Ivanovna. El s-a încăpățânat: 

— Ce-i cu dumneata, boierule? Cum am să te părăsesc? 
Cine să aibă grijă de dumneata? Ce vor spune părinții 
dumitale? 

Cunoscându-i îndărătnicia, mi-am pus în gând să-l 
conving prin blândeţe şi sinceritate. 

— Arhip Savelici! Tu, prietenul meu, nu vrei să-mi faci 
un bine? Aici n-am nevoie de servitor. Nu voi avea linişte 
dacă Maria Ivanovna va pleca fără tine la drum. Servind-o pe 
dânsa, mă serveşti pe mine, pentru că sunt hotărât să mă 
căsătoresc cu ea îndată ce împrejurările îmi vor îngădui. 

Savelici şi-a plesnit palmele într-o mirare de nedescris. 

— Să vă căsătoriți? lan uită-te, copilul vrea sá se- 
nsoare! Ce va spune tata? Ce va gândi mama? 

— Vor consimti, cu siguranţă că vor consimti, când vor 
cunoaşte-o pe Maria Ivanovna! Mă încred în tine. Tata şi 
mama au încredere în tine. Vei stărui pentru noi, nu-i aşa? 

Bătrânul răspunse mişcat: 

— O, táicuta, Piotr Andreici! Cu toate că te-a apucat 
prea devreme gândul însurătoarei, totuşi Maria Ivanovna e o 
domnişoară aşa de bună, că-i păcat să pierzi prilejul. Fie 
cum spui. O voi conduce pe mititica şi, ca un rob, voi aduce 
la cunoştinţa părinţilor tăi că unei astfel de mirese nu-i 
trebuie zestre. 

I-am mulțumit şi m-am culcat în aceeaşi odaie cu Zurin. 
Am vorbit întruna, înfierbântat şi emoţionat. La început, 
Zurin îmi răspundea cu plăcere, însă puţin câte putin 
cuvintele i se răreau şi deveneau mai putin legate şi în sfârşit 
mi-a răspuns doar prin sforăieli. Am tăcut şi eu şi curând i- 
am urmat exemplul. 

A doua zi, dis-de-dimineata, m-am dus la Maria 
Ivanovna. l-am spus planurile. A recunoscut că sunt 

intelepte si a fost de acord cu mine. Detasamentul lui Zurin 
trebuia sá părăsească oraşul chiar în ziua aceea. 

Nu era timp de pierdut. Mi-am luat rămas bun de la 
fată, incredintánd-o lui Savelici, căruia i-am dat o scrisoare 
către părinții mei. Maria Ivanovna a izbucnit în lacrimi. 

— Adio, Piotr Andreici! mi-a spus ea încet. Ne vom 
revedea oare? Numai Dumnezeu-stie! Dar niciodată nu te voi 
uita. Şi numai tu ai să trăieşti în inima mea până la 
mormânt! 

Nu i-am putut răspunde nimic. Ne înconjurau oamenii. 
Nu voiam să-mi arăt față de dânşii sentimentele ce mă 
răscoleau. Ea a plecat în cele din urmă. M-am întors la 
Zurin, tăcut şi trist. El încerca să mă înveselească. Eu voiam 
să uit; de aceea am petrecut o zi furtunoasă, iar seara am 
pornit. 

Era pe la sfârşitul lui februarie. Iarna, care ingreuiase 
operaţiile, era pe sfârşite, şi generalii tăceau pregătiri pentru 
o acțiune de ansamblu. Pugaciov se afla tot în apropierea 
Orenburgului. Între timp, armatele s-au strâns tot mai tare 
în juru-i, apropiindu-se din toate părțile de cuibul 
nelegiuitilor. Văzând trupele noastre, satele în răscoală se 
supuneau unul câte unul. 

Hoardele de bandiți fugeau de noi, şi din toate se 
prevedea un sfârşit bun şi apropiat. 

Curând, prințul Golitán l-a zdrobit pe Pugaciov lângă 
fortăreața  Tatiscevo;  împrăştiind hoardele, eliberând 
Orenburgul, părea să fi dat răsculaților lovitura ultimă şi 
hotărâtoare. 

Zurin a fost trimis împotriva unei bande de başkiri 
răsculați, care s-au risipit înainte de a da ochii cu noi. 
Primăvara ne-a apucat într-un sătuleț de tătari. O dată cu 
revărsarea râurilor, drumurile au devenit impracticabile. Din 
lipsă de ocupaţie, ne mângâiam cu gândul că în curând se va 
sfârşi războiul acela mărunt şi plictisitor cu nişte tâlhari şi 
nişte sălbatici. 

Dar Pugaciov n-a fost prins. A reapărut la minele din 
Siberia, adunând bande noi şi reîncepându-şi isprăvile. S-au 
răspândit din nou zvonuri despre izbânzile lui. Am aflat 

despre distrugerea unor fortărețe din Siberia. În curând 
vestea că a căzut Kazanul şi că uzurpatorul se îndreaptă spre 
Moscova a prins a-i nelinişti pe comandanții oştirilor, care 
dormeau fără grijă, contând pe neputinta acestui răsculat 
vrednic de dispreț. Zurin a primit ordin să treacă Volga. 

Nu voi descrie campania noastră şi sfârşitul războiului. 
Voi spune pe scurt că mizeria ajunsese la culme. Treceam 
prin localitățile devastate de răsculați şi eram siliți să le luăm 
bietilor locuitori ceea ce izbutiseră să mai salveze. Nicăieri nu 
mai era ordine. Moşierii stăteau ascunsi prin păduri. Bandele 
de hoți prádau peste tot locul. Comandanții diferitelor unități 
pedepseau şi iertau cu de la sine putere; situaţia întinsei 
regiuni unde stăpânea pârjolul era îngrozitoare... Să te 
ferească Dumnezeu de o astfel de rázmeritá rusească, fără 
noimă şi fără crutare! 

Pugaciov fugea, urmărit de Ivan Ivanovici Mihelson. 
Curând am aflat de înfrângerea lui totală. În sfârşit, lui Zurin 
i-a sosit vestea că uzurpatorul a fost prins şi totodată a 
primit ordin să se oprească. Războiul se isprăvise. În fine, 
puteam să mă duc la părinți acasă. 

Gândul că în curând îi voi imbrátisa şi că o voi revedea 
pe Maria Ivanovna, de la care n-aveam nici o veste, mă 
umplea de încântare. Săream ca un copil. Zurin spunea, 
râzând şi strângând din umeri: 

— Nu! N-ai cum să scapi! Te însori şi te prăpădeşti de 
pomană. 

În acelaşi timp un sentiment ciudat îmi otrăvea bucuria. 
Gândul la pedeapsa care-l aştepta pe răufăcătorul stropit cu 
sângele atâtor victime nevinovate mă neliniştea fără să vreau. 
“Emeliane, Emeliane! gândeam eu cu amărăciune. De ce n-ai 
nimerit în vreo baionetă, sau să fi căzut sub gloanţe? Mult 
mai bine ar fi fost.” Ce vreți? Gândindu-mă la dânsul, nu 
puteam să nu-mi aduc aminte de crutarea pe care mi-o 
dăruise într-unui din cele mai groaznice momente ale vieții şi 
de scăparea logodnicei mele din mâinile ticălosului Şvabrin. 

Zurin mi-a dat un concediu. Peste câteva zile trebuia să 
mă aflu în mijlocul familiei, s-o revăd pe Maria Ivanovna... Si, 
deodată, o furtună neaşteptată s-a abătut asupră-mi... 

În ziua hotărâtă pentru plecare, chiar în clipa când sá 
pornesc la drum, Zurin a intrat în odaia mea cu o hârtie în 
mână si cu o față grozav de îngrijorată. Am simţit un junghi 
prin inimă. M-am înspăimântat fără să ştiu de ce. După ce a 
trimis ordonanța afară, mi-a spus că vrea să-mi vorbească. 

— Ce-i? l-am întrebat neliniştit. 

— O mică neplăcere! a răspuns Zurin, dându-mi hârtia. 
Citeşte ce am primit chiar acum. 

Am început să citesc; era un ordin secret către toți 
comandanții să fiu arestat oriunde m-aş găsi şi să fiu trimis 
imediat sub escortă la Kazan, la comisia de anchetă, care 
cerceta răscoala lui Pugaciov. Aproape că am scăpat hârtia 
din mână. 

— N-am ce face, a spus Zurin. Datoria mea este sá mă 
supun ordinului. Probabil că veştile despre călătoriile tale 
prieteneşti cu Pugaciov au ajuns într-un fel până la guvern. 
Sper că afacerea nu va avea urmări şi că te vei justifica în 
fața comisiei. Du-te şi nu-ți pierde curajul. 

Constiinta îmi era curată; nu mă temeam de judecată. 
Dar gândul că amânam clipa atât de plăcută a revederii, 
poate chiar — cu câteva luni, mă ingrozea. Cáruta era gata. 
Zurin s-a despărțit de mine prietenos. M-am aşezat în căruță. 
Alături de mine s-au aşezat doi husari cu săbiile scoase, şi 
astfel am plecat pe drumul cel mare. 

CAPITOLUL XIV 


JUDECATA 


Gura lumii, 
Valul mării. 
Zicătoare 


Aveam credința că eram învinuit de plecare fără voie din 
Orenburg. Îmi era uşor sá mă dezvinovátesc, căci ieşirea 
călare din fortăreață, pentru a-l hártui pe inamic, nu numai 
că nu era oprită, dar era chiar încurajată. Puteam fi 
invinovatit de prea mare zel şi nesăbuință,— dar nu de 
nesupunere. Însă raporturile prieteneşti cu Pugaciov puteau 
fi dovedite de o mulțime de martori şi trebuiau să pară cel 
putin suspecte. Tot drumul m-am gândit la interogatoriul 
care mă aştepta şi la ce voi răspunde; m-am hotărât să spun 
tot adevărul în fata judecății, presupunând că acest mod de a 
te apăra este cel mai simplu şi cel mai sigur. 

Am ajuns la Kazan, care era ars şi pustiit. Pe străzi, în 
loc de case, se vedeau movile de táciuni şi pereți afumati, 
fără acoperişuri şi fără ferestre. Erau urmele lăsate de 
Pugaciov! Am fost dus în fortăreața rămasă întreagă, în 

mijlocul oraşului ars. Husarii m-au dat pe seama ofițerului 
de serviciu. Acesta a dat ordin să vină fierarul. După ce mi- 
au pus lanțuri la picioare şi mi le-au nituit, m-au dus la 
închisoare, lăsându-mă singur într-o încăpere mică şi 
întunecoasă, cu pereţii goi, cu o ferestruică cu gratii de fier. 

Începutul acesta nu prevedea nimic bun. Totuşi nu-mi 
pierdeam nici curajul, nici nădejdea. Am recurs la mijlocul de 
liniştire al tuturor oropsitilor şi, pentru întâia oară, am simțit 
dulceata rugăciunii pornită dintr-o inimă curată, dar 
sfâşiată. După aceea am adormit liniştit, nemaigândindu-mă 
la ce mi se va întâmpla. 

A doua zi m-a trezit paznicul, anuntáandu-má că sunt 
chemat la comisie. Doi soldați m-au însoțit prin curte, până 
la comandament; ei au rămas în antreu, iar mie mi-au dat 
drumul înăuntru. Am intrat într-o sală destul de largă, unde, 
la o masă plină cu hârtii, şedeau doi oameni: un general mai 
în vârstă, cu fața aspră şi rece, şi un tânăr căpitan din gardă, 
cam de vreo douăzeci şi opt de ani, cu înfăţişare foarte 
plăcută, ager şi degajat. Lângă fereastră, la o masă separată, 
sta secretarul cu pana după ureche, plecat asupra hârtiei, 
pentru a-mi scrie declarațiile. A început interogatoriul. M-au 
întrebat de nume şi obârşie. Generalul s-a interesat dacă 
sunt fiul lui Andrei Petrovici Griniov şi, la răspunsul meu, 
rosti aspru: 

— Păcat că un om atât de respectabil are un fiu atât de 
netrebnic! 

Am răspuns liniştit că, oricare ar fi acuzaţiile care mă 
apăsau, sper să le risipesc, spunând adevărul, cu inima 
curată. Siguranța mea nu i-a plăcut. 

— Eşti şiret, frate! mi-a răspuns generalul, 
încruntându-se. Am mai văzut noi mulți ca tine. 

Atunci tânărul m-a întrebat cu ce ocazie şi când am 
intrat în serviciul lui Pugaciov si ce misiune îmi incredintase. 

I-am răspuns indignat că eu, ca un ofițer şi ca nobil, n- 
am putut primi de la Pugaciov nici un serviciu şi nici o 
misiune. 

— Atunci, a reînceput căpitanul, cum se face că acest 
ofițer şi nobil este singurul cruțat de uzurpator, în timp ce 

toți camarazii lui sunt omorâţi? Cum se lámureste că acelaşi 
nobil şi ofițer petrece prieteneste cu răsculații, primeşte de la 
şeful lor daruri, ca: o şubă, un cal şi o jumătate de rublă? 
Cum s-a iscat prietenia asta ciudată şi pe ce s-a bazat ea, 
dacă nu pe o trădare sau cel putin pe-o laşitate josnică si 
criminala?... 

M-am simtit adánc jignit de cuvintele ofiterului din 
gardă si am început să mă dezvinovátesc cu multă 
înflăcărare. Povesteam cum a început cunoştinţa mea cu 
Pugaciov, în stepă, pe viscol, cum m-a recunoscut şi m-a 
cruțat la cucerirea fortăreței Belogorskaia. Am spus că nu 
mi-a fost ruşine să primesc şuba şi calul, dar că fortăreața 
Belogorskaia am apărat-o din toate puterile împotriva 
nelegiuitului. În sfârşit, m-am referit la generalul meu, care 
putea mărturisi zelul de care am făcut dovadă în timpul 
groaznicului asediu al Orenburgului. 

Bătrânul a luat de pe masă o scrisoare deschisă şi a 
început s-o citească cu glas tare: 


„La întrebarea excelentei-voastre în privința 
sublocotenentului Griniov, care ar fi amestecat în 
ultima răzmeriță şi care ar fi intrat în legătură cu 
nelegiuitul — contrar îndatoririlor de serviciu şi 
jurământului — am onoarea a raporta următoarele: 
sublocotenentul Griniov a fost în serviciu militar la 
Orenburg de la începutul lui octombrie 1773, până la 
24 februarie din acest an, dată la care a părăsit 
oraşul şi nu se mai găseşte sub comanda mea. Am 
aflat de la fugari că ar fi fost în slobozia lui Pugaciov 
şi c-ar fi mers cu Pugaciov la fortăreața 
Belogorskaia, unde fusese mai înainte în serviciu; în 
ce priveşte conduita lui, pot...” 


Aici a întrerupt lectura, spunându-mi aspru: 

— Ce vei spune acum, în apărarea ta? 

Voiam să continui cum începusem şi să lămuresc 
legătura mea cu Maria Ivanovna, cu aceeaşi sinceritate cu 
care vorbisem de toate celelalte. Dar am simțit deodată un 

dezgust de neînvins. Mi-am dat seama că dacă-i voi pomeni 
numele, o vor chema şi pe ea la cercetare; şi la gândul că 
numele ei va fi amestecat cu clevetirile josnice ale 
răufăcătorilor şi că ea însăşi va fi chemată la confruntare cu 
ei, la gândul acesta îngrozitor am şovăit şi m-am încurcat. 

Judecătorii, care începuseră a mă asculta, pare-se, cu 
oarecare bunăvoință, văzându-mi tulburarea, au devenit iar 
bănuitori. Ofițerul de gardă ceru să fiu confruntat cu 
denuntátorul principal. Judecătorul dădu ordin să fie chemat 
răufăcătorul de ieri. 

M-am întors repede spre uşă, aşteptând să-mi văd 
acuzatorul. După câteva momente am auzit zăngănind nişte 
lanţuri; s-a deschis uşa şi a intrat Şvabrin. M-a uimit 
schimbarea lui. Era îngrozitor de slab şi de palid. Părul care 
nu demult îi era negru ca smoala albise cu totul. Barba 
lungă îi era încâlcită. Şi-a repetat învinuirile, cu un glas 
stins, dar îndrăzneț. După spusele lui, eu fusesem trimis de 
către Pugaciov la Orenburg, pentru spionaj; în fiecare zi, 
când ieşeam la luptă, dădeam informaţii în scris de cele ce se 
petreceau în oraş. Până la urmă am trecut pe față de partea 
lui Pugaciov, plimbându-mă cu el de la o fortăreață la alta si 
căutând, cu orice preț, să-mi nimicesc tovarăşii trădători, 
pentru a le lua locul si a mă folosi de distinctiile acordate de 
uzurpator. L-am ascultat tácut si m-a multumit un singur 
lucru: ticălosul Svabrin n-a pomenit deloc numele Mariei 
Ivanovna, fie că amorul lui propriu ar fi suferit la gândul 
aceleia care l-a respins cu dispreţ, fie că în inima lui pâlpâia 
o scânteie a aceluiaşi sentiment care mă făcuse şi pe mine să 
tac; oricum, numele fetei comandantului fortăreței 
Belogorskaia n-a fost rostit în fața comisiei. Eu m-am întărit 
şi mai mult în hotărârea mea; când judecătorul m-a întrebat 
cu ce aş putea răsturna afirmațiile lui Svabrin, am răspuns 
că rămân la primele declarații si nu mai pot spune nimic 
altceva pentru a mă dezvinovati. 

Generalul a dat ordin să fim duşi. Am ieşit împreună. L- 
am privit pe Şvabrin liniştit şi nu i-am spus nici o vorbă. El a 
surâs răutăcios şi mi-a luat-o înainte, ridicându-şi lanțurile. 

Am fost dus din nou la inchisoare si de-atunci nu m-au mai 
chemat la cercetări. 

N-am fost martor la lucrurile despre care îmi mai 
rămâne să informez cititorul, dar lucrurile acelea mi s-au 
povestit aşa de des şi toate amănuntele mi s-au întipărit în 
minte asa de bine, încât le ştiu, ca şi cum as fi fost de ۰ 

Maria Ivanovna a fost primită de către părinţii mei cu 
căldura sinceră, caracteristică oamenilor de demult. Ei 
priveau putinţa de a adăposti si a ocroti o biată orfană ca pe 
un dar de la Dumnezeu. Curând s-au ataşat sincer de ea, 
pentru că nu se putea s-o cunoşti şi să n-o iubeşti. 
Dragostea mea nu-i mai părea tatei o prostie, dorința cea mai 
fierbinte a mamei era ca Petruşa al ei să se însoare cu 
simpatica fată a căpitanului. 

Vestea despre arestarea mea a surprins toată familia. 
Maria Ivanovna povestise părinților mei atât de simplu 
despre ciudata mea cunoştinţă cu Pugaciov, încât ei nu 
numai că nu se îngrijorau, dar chiar râdeau uneori din tot 
sufletul. Tata nu voia să creadă, pentru nimic în lume, că aş 
fi fost în stare sá mă amestec într-o asemenea 6 
ticăloasă, care avea ca scop răsturnarea tronului şi nimicirea 
nobilimii. 

Pe Savelici l-a cercetat foarte aspru. Unchiaşul n-a 
tăgăduit că fusesem oaspele lui Emelka Pugaciov şi că într- 
adevăr nelegiuitul îmi arătase bunăvoință, dar el jura că n-a 
auzit niciodată despre trădare. Bătrânii s-au liniştit, 
aşteptând cu nerăbdare veşti bune. Maria Ivanovna era foarte 
îngrijorată, însă tăcea, fiind foarte reţinută şi plină de 
modestie. 

Au trecut câteva săptămâni... Deodată, tata a primit o 
scrisoare din Petersburg, de la ruda noastră, prințul B. 
Acesta îi scria despre mine. După introducerea obişnuită, îl 
anunța cum că presupunerile că aş fi luat parte la complotul 
răsculaților s-au dovedit din nenorocire foarte întemeiate şi 
că trebuia să mi se aplice pedeapsa capitală, dar că 
împărăteasa, din respect pentru serviciile aduse de tatăl meu 
şi pentru anii lui înaintați, a hotărât să-l gratieze pe fiul 
criminal, cruțându-l de la o moarte ruşinoasă şi dând 
poruncă să fiu surghiunit pentru totdeauna într-un depărtat 
ținut din Siberia. 

Lovitura asta neaşteptată numai că nu 1-2 omorât pe 
tata. El a pierdut obişnuita-i tărie sufletească şi-şi revărsa 
amărăciunea (de obicei tăcută) în tânguiri amare. 

— Cum? spunea el întruna, ieşindu-şi din fire. Fiul meu 
a luat parte la răscoala lui Pugaciov?! Dumnezeul meu, unde 
am ajuns! Să-l crute împărăteasa de moarte! Parcă mi-i mai 
uşor aşa? Nu condamnarea la moarte e grozavă! Străbunul 
meu a murit pe eşafod, apărând ceea ce în conştiinţa lui el 
socotea sfânt. Tatăl meu a suferit împreună cu Volânski şi 


Hruşciov12. Dar un nobil care să-şi calce jurământul şi să 
dea mâna cu tâlharii, cu ucigaşii, cu robii fugiti!... Ce ruşine 
pentru neamul nostru! 

Speriată de deznădejea lui, mama nu îndrăznea sá 
plângă față de dânsul şi se silea să-i redea curajul, spunând 
că poate ceea ce s-aude nu-i drept şi că mai întotdeauna 
părerea oamenilor e schimbătoare. Tata rămânea neconsolat. 
Maria Ivanovna se chinuia mai mult ca toți. Fiind convinsă 
că as fi putut sá mă dezvinovátesc dacă as fi vrut, ea a ghicit 
adevărul, socotindu-se vinovată de nenorocirea mea. Îşi 
ascundea lacrimile față de toți, gândindu-se mereu cum să 
mă scape. 

Într-o seară, tata sta pe divan, răsfoind Pridvornái 
kalendar; gândurile însă îi erau departe si lectura nu mai 
producea asupra-i efectul obişnuit. Fluiera un marş vechi; 
mama tăcea, împletind o flanelă de lână, şi din vreme în 
vreme lacrimile îi cădeau pe lucru. 

Deodată, Maria Ivanovna, care lucra şi ea tot acolo, a 
spus că trebuie să plece numaidecât la Petersburg şi i-a 
rugat s-o ajute să poată pleca. 

Mama s-a întristat foarte tare. 

— Pentru ce să te duci la Petersburg? Vrei să ne 
părăseşti şi tu? 

Maria Ivanovna i-a răspuns că tot viitorul ei atârnă de 
acel drum; că ea, fiind fiica unui om care a pătimit pentru 
credinţa lui, se duce să caute protecţia şi ajutorul oamenilor 
cu influență. 


12 Volânski, ministru al împărătesei Anna Ivanovna, si partizanul său 
Hruşciov au fost executaţi în 1740, învinuiți fiind de pregătirea unei 
lovituri de stat. 

Tata a plecat capul, pentru că orice cuvânt care îi 
amintea de închipuita crimă a fiului său îi făcea rău şi-i 
părea o dureroasă dojana. 

— Du-te, fetito! a răspuns el oftând. Nu vrem să-ți stăm 
în calea fericirii. Să-ţi dea Dumnezeu un sot bun, nu un 
trădător şi-un nemernic. 

Apoi tata s-a ridicat şi a ieşit din odaie. Rămânând 
singură cu mama, Maria Ivanovna i-a împărtăşit o parte din 
planuri. Mama a imbratisat-o cu lacrimi în ochi şi s-a rugat 
lui Dumnezeu s-o ajute să ajungă la bun sfârşit. A pregătit-o 
şi peste câteva zile Maria Ivanovna a pornit la drum 
împreună cu credincioasa Palaşa şi cu credinciosul Savelici, 
care, fiind despărțit de mine prin forța împrejurărilor, se 
mângâia cu gândul că o serveşte pe logodnica mea. 

Maria Ivanovna a ajuns cu bine la Sofial3 şi, aflând la 
stația de poştă că împărăteasa se află la Tarskoe Selo, a 
hotărât să se oprească aici. I s-a dat un loc după un paravan. 
Soţia căpitanului de poştă, intrând îndată în vorbă cu dânsa, 
i-a spus că este nepoata fochistului de la curte şi a initiat-o 
în toate tainele vieții de acolo. I-a spus la ce oră se scoală de 
obicei împărăteasa, când îşi ia cafeaua, când îşi face 
plimbarea; ce demnitari fac parte din anturajul ei; ce a 
binevoit să spună ieri la masă; pe cine a primit aseară; într- 
un cuvânt, din povestirea Annei Vlasievna, se puteau scrie 
pagini de note istorice, care ar fi fost de mare pret pentru 
posteritate. Maria Ivanovna a ascultat-o cu mare atenţie. S- 
au dus în parc. Anna Vlasievna i-a povestit istoria fiecărei 
alei, a fiecărui podet, iar după ce s-au plimbat, s-au întors la 
stația de poştă, foarte multumite una de alta. 

A doua zi, dis-de-dimineata, Maria Ivanovna s-a 
îmbrăcat şi s-a dus încetişor în parc. Vremea era minunată. 
Soarele lumina vârfurile teilor ingálbeniti sub adierile 
rácoroase ale toamnei. Un lac mare lucea nemiscat. Lebedele 
trezite din somn pluteau grav, ieşind din tufisurile care 
acopereau malurile. Maria Ivanovna s-a dus pe o pajişte 
minunată, unde nu demult fusese ridicat un monument în 


13 Orásel în apropiere de Petersburg. 

amintirea victoriilor recente ale contelui Piotf Alexandrovici 
Rumiantev. Deodată, un câine alb, englezesc, a început să 
latre, venind spre dânsa. Maria Ivanovna s-a speriat şi s-a 
oprit. În clipa aceea s-a auzit un glas plăcut de femeie: 

— Nu vă temeti, nu muşcă. 

A văzut o doamnă stând pe bancă în fata 
monumentului. Maria Ivanovna s-a aşezat la celălalt capăt al 
băncii. 

Doamna o privea fix, iar Maria Ivanovna, privind-o pe 
furiş de câteva ori, a cercetat-o repede din cap până-n 
picioare. 

Era îmbrăcată într-o rochie albă de dimineaţă, cu 
bonetă de noapte şi cu pieptar. Părea de vreo patruzeci de 
ani. Fata plină şi rumenă arăta linişte şi demnitate, iar ochii 
albaştri şi zâmbetul discret erau plini de un farmec nespus. 

Doamna a întrerupt cea dintâi tăcerea: 

— Se vede că nu eşti de pe aici. 

— Chiar aşa. Abia ieri am sosit din provincie. 

— Ai venit cu părinții dumitale? 

— Nu, am venit singură. 

— Singură? Eşti încă aşa de tânără! 

— N-am nici tată, nici mamă. 

— Ai venit desigur cu treburi? 

— Da, am venit să-i dau împărătesei o cerere. 

— Eşti orfană, propabil că te plângi de vreo nedreptate 
sau jignire. 

— Nu, nicidecum, am venit să cer îndurare, nu dreptate. 

— Îmi dai voie să te întreb cine eşti? 

— Sunt fata căpitanului Mironov. 

— A, căpitanul Mironov! Acela care a fost comandantul 
unei fortărețe din ţinutul Orenburg? 

— Chiar aşa. 

Doamna păru mişcată. 

— Scuză-mă, spuse ea, cu glas şi mai blând, dacă am să 
mă amestec în treburile dumitale. Mă duc deseori la curte; 
spune-mi, în ce constă rugămintea dumitale? Poate că voi 
izbuti să te ajut. 

Maria Ivanovna se ridică şi îi mulțumi respectuos. Fără 
să vrea, totul o atrăgea la doamna aceea necunoscută şi-i 
inspira încredere. Scoase deci din buzunar o hârtie 
împăturită şi i-o dădu necunoscutei protectoare, care a 
început să o citească. Mai întâi a citit cu luare-aminte şi cu 
bunăvoință, dar deodată s-a schimbat la față, si Maria 
Ivanovna, care-i urmărea cu ochii toate mişcările, se sperie 
de expresia aspră ce-o căpătase obrazul acesta, cu o clipă 
mai înainte aşa de liniştit şi de plăcut. 

— Interveniti pentru Griniov? spuse doamna, cu un aer 
rece. Împărăteasa nu-l poate ierta. El s-a însoțit cu 
uzurpatorul, nu din nestiintá sau din uşurinţă, ci ca un 
nemernic, un om imoral şi periculos! 

— Ah, nu-i adevărat! strigă Maria Ivanovna. 

— Cum, nu-i adevărat? ripostă doamna, aprinzându-se 
la față. 

— Nu-i adevărat! Zău că nu-i adevărat! Ştiu totul şi vă 
voi povesti totul! Numai din dragoste pentru mine s-a expus 
la tot ce i s-a întâmplat; şi dacă nu s-a dezvinovatit în fața 
judecății, a făcut-o numai pentru că n-a vrut să mă amestece 
şi pe mine! 

Şi povesti cu aprindere lucrurile cunoscute cititorului. 
Doamna o ascultă cu atenţie. 

— Unde ai tras? a întrebat-o ea, după aceea; şi auzind 
că a tras la Anna Vlasievna, a adăugat zâmbind: A, ştiu! La 
revedere! Nu spune nimănui că ne-am întâlnit! Nădăjduiesc 
că nu vei aştepta mult răspunsul la cerere. 

Cu aceste cuvinte s-a ridicat şi a pornit pe alee, iar 
Maria Ivanovna s-a reîntors plină de nădejde la Anna 
Vlasievna. Gazda a dojenit-o pentru plimbarea asa de 
matinală pe timp de toamnă, care, după vorbele ei, putea 
dăuna sănătății unei tinere fete. După ce a adus samovarul, 
a început să înşire la un pahar de ceai nesfârşitele întâmplări 
de la curte, când, deodată, careta curții imperiale s-a oprit la 
scară; a intrat un lacheu şi a anunțat că împărăteasa 
binevoieşte a pofti la ea pe tânăra Mironova. 

Anna Vlasievna s-a zăpăcit şi a început să umble de 
colo-colo. 

— Ah, Doamne! a strigat ea. Te cheamă la curte 
împărăteasa. Cum a aflat de dumneata? Cum ai să te 
prezinti în fața ei, când nu ştii măcar sá păşeşti cum se 
cuvine la curte... Nu vrei sá te însoțesc? As putea să-ţi fiu de 
ajutor măcar cu ceva. Şi-apoi, cum ai să te duci într-o rochie 
de drum? N-ar fi bine să trimit la moaşă după crinolina ei 
galbenă? 

Lacheul a anunțat că împărăteasa doreşte ca Maria 
Ivanovna să vină singură şi aşa cum se va găsi. N-avea ce 
face. Mana Ivanovna s-a aşezat în caretă şi a plecat la curte, 
însoțită de sfaturile şi binecuvântările Annei Vlasievna. 

Presimtea că soarta noastră se va decide; inima îi bătea 
tare de emoție. Peste câteva minute, careta se opri la palat. 
Maria Ivanovna urcă scara tremurând. Deodată, în fata ei, 
uşa se deschise larg. 

Întâi a trecut printr-un nesfârşit şir de camere luxoase, 
goale. Lacheul îi arătă drumul. Ajungând, în sfârşit, în fața 
unei uşi închise, lacheul i-a spus că-i va anunța venirea şi-o 
lăsă singură. 

Gândul că se va găsi fatá-n față cu împărăteasa o speria 
aşa de tare, încât abia se tinea pe picioare. Peste un minut 
uşa s-a deschis şi ea a intrat în camera de toaletă a 
împărătesei. 

Aceasta şedea în fața oglinzii, înconjurată de câteva 
doamne de la curte, care i-au făcut loc cu respect Măriei 
Ivanovna. Împărăteasa s-a întors spre ea cu blándete si 
Maria Ivanovna a văzut că era aceeaşi doamnă față de care se 
destáinuise cu atâta sinceritate cu putin timp înainte. 

Împărăteasa a chemat-o spre ea şi i-a spus zâmbind: 

— Sunt bucuroasă că mă pot ţine de cuvânt şi că pot 
să-ți îndeplinesc rugămintea. Problema dumitale e rezolvată. 
Sunt convinsă de nevinovăția logodnicului dumitale. Iată o 
scrisoare, pe care te rog s-o duci viitorului dumitale socru. 

Maria Ivanovna a luat scrisoarea cu mâna tremurândă 
şi a căzut plângând la picioarele împărătesei, care a ridicat-o 
şi a sărutat-o. Apoi împărăteasa a reluat: 

— Ştiu că nu eşti bogată. Dar eu mă simt obligată față 
de fata căpitanului Mironov. Nu vă îngrijiţi de viitor. lau 
asupra mea aranjarea situației voastre. 

Şi după ce a mângâiat-o pe biata orfană, a lăsat-o să 
plece. 

Maria Ivanovna a plecat cu aceeaşi caretă a curții. Anna 
Vlasievna, care-i aştepta întoarcerea cu nerăbdare, a 
copleşit-o cu întrebări, la care Maria Ivanovna abia de-i 
răspundea. Cu toate că era nemulțumită de lipsa ei de 
memorie, a iertat-o cu mărinimie, punând această uitare pe 
seama timidităţii ei de provincială. 

lar Maria Ivanovna, fără a se dovedi curioasă de a vedea 
Petersburgul, s-a întors în aceeaşi zi la țară. 

Aici iau sfârşit însemnările lui Piotr Andreevici Griniov. 
Am mai aflat, din spusele familiei, că a fost eliberat din 
închisoare la sfârşitul anului 1774, în urma unui ordin 
personal al împărătesei; că a fost de față la executarea lui 
Pugaciov; acesta l-a recunoscut în mulțime şi i-a făcut semn 
din capul, care, insángerat şi fără viață, era arătat, după o 
clipă, norodului. 

Curând după aceea, Piotr Andreevici s-a însurat cu 
Maria Ivanovna. Urmasii lor trăiesc şi azi fericiți în gubernia 
Simbirsk. La o depărtare de treizeci de verste de *** se află 
un sat, care aparține unui număr de zece moşieri. Într-una 
din casele boiereşti ale acelui sat se află, pusă în ramă, o 
scrisoare-autograf a Ecaterinei a Il-a. În scrisoarea aceasta, 
adresată tatălui lui Piotr Andreevici, împărăteasa recunoaşte 
nevinovăția acestuia si laudă mintea şi inima fetei 
căpitanului Mironov. 

Manuscrisul lui Piotr Andreevici Griniov ne-a fost dat de 
către un nepot al său, care a aflat ca lucram la o operă 
despre timpurile descrise de bunicul lui. 

Şi am hotărât, cu încuviințarea rudelor, să-l publicăm, 
căutând să punem la fiecare capitol câte un moto potrivit şi 
îngăduindu-ne totodată să schimbăm unele nume proprii. 

19 oct. 1836 

